
TELEPATIA 


In  cn ■ şi  pe  pămăni  sunt  mai  ‘.nulte 
[ lucruri , 

decât  visează  filosofia  voastră, 

Shakespeare 


Agrippct  d’Aubigne  istoriseşte  următorul  fapt 
petrecut  în  timpul  său : „Când  regele  se  afla  la 
Avignon,  în  ziua  de  23  Decembrie  1574,  a murit 
în  acea  localitate  Charles,  cardinal  de  Lorena.  Re- 
gina [Caterina  de  x\ledicis]  intrase  în  aşternut  mai 
de  vreme  cade  obicei,  având  la  căpătâiu,  între  alte 
persoane  distinse,  pe  regele  Navarei,  pe  arhiepis- 
copul de  Lion,  pe  doamnele  de  Retz,  deLigneroIIes 
şi  de  Sauves,  dintre  cari  două  au  confirmat 
această  istorisire.  In  momentul  când  erâ  gata 
să  concedieze  pe  toate  aceste  persoane,  a tre- 
sărit de  odată  din  aşternut,  şi-a  pus  mâinile  la 
ochi  şi  cu  un  strigăt  puternic  a chemat  în  ajutor 
pe  cei  cari  se  aflau  în  jurul  său,  pentru  a le 

arătă  lângă  pat  fantoma  cardinalului  de  Lorena 
cu  mâna  întinsă  către  dânsa.  Şi  strigă  de  mai 
multe  ori:  „D-le  Cardinal,  nu  am  nevoe  de  dum- 
neata."— Regele  Navarei  trimese  numai  decât  pe 
unul  din  gentilomii  săi  la  locuinţa  cardinalului, 
de  unde  i se  raportă  că  în  ace/aş  moment  car- 
dinalul şi-a  dat  sfârşitul/4 

Această  apariţie  stranie  a imaginei  cardinalului 
chiar  în  momentul  morţii  lui,  constitue  un  fe- 
nomen de  telepatie. 

Unii  numesc  aceste  fenomene  halucinaţii  tele- 
patice. Acest  nume  nu  li  se  potriveşte  mai  bine, 
de  oarece  între  ele  şi  halucinaţiile  propriu  zise 
sunt  deosebiri'. 

Halucinaţia  este  o sensaţie  falşe,  care  nu  are 
nici  o legătură  cu  vre-un  fapt  real  petrecut  în 
lumea  externă, — pe  când  fenomenul  telepatic  este 
o sensaţie,  al  cărei  mecanism  deşi  până  în  pre- 
zent nu  ne  este  cunoscut,  dar  e în  legătură  cu 
un  fapt  real,  însă  petrecut  la  distanţă. 

In  categoria  fenomenelor  telepatice  nu  intră 
numai  întâmplări  la  fel  cu  cea  descrisă  mai 
nainte.  Telepatia  „ consistă  în  ti ansmisiunea  unei 
idei , unei  impresiuni,  unei  stări  psihice  oarecare , 
dela  o persoană  la  altă  persoanâ.u{  Prin  urmare, 
afară  de  sensaţiunile  optice,  orice  fel  de  sensa- 
ţiuni  pot  fi  transmise ; însă  cele  optice  sunt  cele 
mai  numeroase. 


1 Maxwell.  Les  P/ienomenes  psychiques.  Paris.  Alean. 


Vom  mai  cita  şi  următorul  caz,  întâmplat  acum 
câţiva  ani  unei  persoane  de  toată  încrederea, 
povestit  în  jurnalul  englez  Spectator.  „Fratele 
meu  Veniamin  locueşte  în  Noua  Zelandă.  Intr’o 
zi  sora  mea  Emilia  — galbenă  ca  ceara,  de 
spaimă,  — vine  şi-mi  spune  că  Iui  Veniamin 
trebue  să  i se  fi  întâmplat  de  bună  seamă  o 
nenorocire,  fiindcă  dânsa  l-a  văzut  cu  un  braţ 
în  eşarpă  — zăcând  pe  pat  într’o  cameră,  unde 
erau  şi  alte  paturi.  Un  timp  mai  îndelungat  ca 
de  obicei  nu  am  mai  primit  nici  o veste  dela 
iratele  nostru.  In  cele  din  urmă,  primirăm  o 
scrisoare  în  care  dânsul  se  scuză  pentru  întâr- 
ziere, zicând  că  şi-a  rupt  un  braţ  şi  că  a trebuit 
să  stea  câtvâ  timp  în  spital.  Confruntând  datele 
am  constatat  că  nenorocirea  i s’a  întâmplat  chiai 
în  ziua  în  care  Emilia  a avut  viziunea .“ 

Un  fenomen  telepatic  auditiv  foarte  interesant 
este  acela  povestit  de  Clovis  Hugues  lui  Camille 
Flammarion. 

In  anul  1871,  povestitorul  în  chestiune  se 
afla  în  temniţa  Saint-Pierre  din  Marsilia,  con- 
damnat la  câţiva  ani  de  închisoare,  din  cauza 
unui  articol  subversiv  pe  care-1  publicase  într’un 
jurnal.  Tot  în  aceeaşi  închisoare  se  aflâ  şi  Gas- 
ton  Cremieux , condamnat  Ia  moarte.  „Intr’o  zi 
pe  când  câţiva  camarazi  se  proclamau  atei  şi 
materialişti  cu  o înfocare  neobişnuită,  în  urma 
unui  gest  al  lui  Cremieux,  le-am  atras  atenţia 
că  nu  erâ  convenabil  din  partea  noastră  să  sus- 

ţinem  aceste  păreri  în  faţa  unui  condamnat  Ia 
moarte,  care  credea  în  Dumnezeu  şi  în  nemu- 
rirea sufletului.  Condamnatul  îmi  zise  surâzând  : 
„Iţi  mulţumesc,  amicul  meu.  Când  mă  vor  îm- 
puşcă, îţi  voi  da  o probă  manifestă  chiar  în  ce- 
lula ta.“  („Quand  on  me  fusillera,  j’irai  vous  faire 
Ia  preuve  en  manifestant  dans  votre  cellule“). 

„In  dimineaţa  zilei  de  30  Noembrie,  când  se 
lumină  de  ziuă,  am  fost  pe  neaşteptate  deştep- 
tat din  somn  de  sgomotnl  unor  ciocănituri  în 
masă.  Apoi,  sgomotul  încetă  şi  adormii  din  nou. 
Câteva  minute  mai  târziu,  acelaş  sgomot  reîn- 
cepu. Am  sărit  din  pat  şi  m’am  pironit  dinaintea 
mesei ; sgomotul  continuă  şi  se  mai  repetă  odată 
sau  de  două  ori,  în  aceleaşi  condiţiuni  ca  cele 
dinainte.*1 

Interesându-se  mai  de  aproape,  Clovis  Hu- 
gues  a aflat  că  in  acelaş  timp  în  care  dânsul  a 
auzit  ciocăniturile  în  masă , amicul  său  Cremieux 
a fost  împuşcat. 

Nu  se  poate  admite  că  a fost  o autosugestie, 
prin  faptul  că  povestitorul  nu  ştia  de  mai  nainte 
că  execuţia  se  va  face  atunci.  Cel  puţin  astfel 
mărturiseşte  dânsul. 

Există  în  Londra  o societate  compusă  din  sa^ 
vanţi,  al  cărei  preşedinte  a fost  şi  Charles  Pi- 
chet, distinsul  fiziolog  francez,  — care  adună 


1 Flammarion.  L'inconnu.  pag.  76—77. 

cât  se  poate  mai  multe  cazuri  de  acest  fel.  Nu 
permite  însă  orice  mărturisire.  Ea  caută  să  se 
înconjoare  de  cât  se  poate  mai  multe  garanţii, 
că  cei  cari  fac  mărturisirile  spun  adevărul. 

Iată  o declaraţiune  scrisă,  făcută  înaintea  a- 
cestei  societăţi  savante  de  către  o doamnă  j. 
Bidder,  şi  autentificată  de  profesorul  W.  F.  Barret, 
coleg  cu  I.  A.  Balfour  în  menţionata  societate, 
in  acest  caz  e vorba  de  un  presentiment , nu  de  o 
apariţiune  propriu  zisă.  E vorba  de  o simplă 
stare  afectivă,  neinsoţită  de  nici  un  fel  de  imagină. 

„ O rudă  a mea — scrie  d-na  Bidder  — eră  în 
gazdă  la  o amică,  al  cărei  bărbat,  inginer,  eră 
ocupat  în  Spania  cu  construcţia  unei  căi  ferate. 
Intr’o  noapte,  ruda  mea  a fost  deşteptată  din 
somn  in  mod  brusc  de  prietena  în  cestiune,  care 
cuprinsă  de  spaimă,  îi  spuse  că  este  pe  deplin 
încredinţată  că  bărbatul  său  trebue  să  fi  murit 
într’un  accident  de  drum  de  fier,  cu  toate  că  nu 
ştia  să  spună  cum  a căpătat  această  încredinţare. 
Ruda  mea  a căutat  să  o liniştească,  amintindu-i 
că  linia  construită  se  va  inaugura  în  ziua  urmă- 
toare şi  că,  prin  urmare,  eră  puţin  probabil  ca  să 
se  fi  putut  întâmplă  vre-o  deraiere.44  Mai  târziu 
s’a  aflat  că  inginerul,  voind  să  încerce  puterea 
de  rezistenţă  a unei  părţi  din  linie,  mai  înainte 
de  inaugurare,  această  încercare  i-a  fost  fatală. 

Ne-ar  trebui  volume  întregi,  dacă  ar  fi  ca  să 
cităm  toate  cazurile  de  telepatie.  Şi  cu  toate  că 
sunt  atât  de  numeroase,  sunt  foarte  mulţi,  mai 

ales  printre  oamenii  culţi,  cari  se  îndoesc  de  ve- 
racitatea lor.  Adevărul  e că  numărul  acestora  se 
micşorează  din  ce  în  ce ; dar  este  probabil  că 
încă  mult  timp  de  aci  înainte  tot  se  vor  mai  găsi 
neîncrezători.  Cauza  este  că  de  obicei  întâmpla- 
rea face  ca  să  se  producă,  asemenea  fenomene 
neobişnuite.  Acelea  cari  se  pot  reproduce  pe  cale 
experimentală  şi  nu  de  oricine,  sunt  foarte  pu- 
. ţine  şi  se  referă  mai  mult  la  cazuri  de  transmisie 
de  gânduri,  nu  de  imagini. 

După  ce  am  expus  câteva  fenomene  de  tele- 
patie, dintre  cele  cari  s’au  petrecut  întâmplător,  să 
trecem  la  experienţe,  cari  s’au  făcut  în  acest  vast 
domeniu  al  supranormalului.  Ele  sunt  privitoare 
mai  ales  la  transmisiea  ideilor  la  distantă. 

In  Franţa,  primele  încercări  de  sugestie  la  dis- 
tanţă au  fost  făcute  de  D-rii  Gilbert  şi  Pierre 
Janet , dar  nu  au  dat  rezultate  definitive.  Acum 
câţiva  ani  au  fost  făcute  experienţe  de  către 
Vaschide  şi  Pieron  şi  se  află  publicate  în  bro- 
şura : Contribution  experimentale  ă ietnde  des  phe - 
nomenes  telepathiques,  par  Vaschide  et  Pieron . 
Paris  1902. — Nici  rezultatele  acestor  experienţe  nu 
se  pot  considera  ca  destul  de  probante.  De  altfel 
chiar  autorii  mărturisesc  că  nu  fac  altceva  decât 
„să  încerce  a cercetă  în  mod  experimental  me- 


canismul  stării  mintale  a două  persoane,  cari 
caută  voluntar  şi  în  urma  unei  înţelegeri  preala- 
bile, să  gândească  în  mod  paralel.1' 

Vom  insistă  mai  mult  asupra  experienţelor  fă- 
cute de  Lombroso , celebrul  antropolog  italian,  cu 
Pickmann,  ipnotizatorul  şi  cititorul  de  gânduri 
cunoscut  şi  publicului  român,  cu  Regis  şi  cu  o 
altă  persoană  indicată  prin  litera  B.  Ele  au  fost 
publicate  în  Annales  de  Sciences  psychiques.  Sept. 
Oct.  1904  slib  titlul  de  Mon  anquete  sur  la  trans- 
mission  de  la  pensee. 

Iată  ce  spune  dânsul : „Cu  privire  la  Pickmann, 
cred  că  pot  să  afirm  că  foarte  deseori  eră  vorba 
de  transmisia  gândirii  propriu  zise.  Mai  întâiu, 
mai  multe  experienţe  executate  de  dânsul  in  la- 
boratorul meu  au  fost  făcute  fără  contact,  şi  cu 
toate  acestea  divinaţiunea  [ghicirea]  a fost  ime- 
diată. De  altfel,  într’unele  experienţe  foarte  ciu- 
date, pe  cari  nu  le-a  reprodus  în  public,  fiindcă 
reuşita  lor  este  mai  puţin  sigură— aproape  de  6 
ori  din  10  — Pickmann  refractă , ca  să  zic  aşa, 
asupra  unei  alte  persoane  propria  sa  putere  de 
divinaţiune,  adică  face  pe  un  altul  să  ghicească 
în  locul  său,  fără  ca  el  să  fie  în  atingere  directă 
cu  dânsul." 

„Pentru  a sfârşi  cu  Pickmann,  este  destul  să 
spun  că  în  cursul  experienţelor  executate  în  la- 
boratorul meu,  a citit  uneori  gândul  unei  per- 
soane, care  nu  se  afla  în  aceeaşi  cameră  cu  dân- 
sul. Doctorul  Bonnechiato  m-ia  raportat  rezultate 

identice,  obţinute  cu  Pickmann  în  teatru  ; transmi- 
siunea gândurilor  s’a  petrecut  la  depărtare  de  12 
metri,  iar  sugestionatorul  eră  un  membru  foarte 
respectat  al  aristocraţimii.“ 

O altă  persoană  cu  care  a mai  experimentat 
Lombroso  este  Regis.  Cu  dânsul  a făcut  expe- 
rienţa următoare  : O persoană  necunoscută  su- 
biectului a scris  pe  o hârtie  următoarele  cuvinte : 
„Ingenunchiază  şi  roagă-te“,  şi  apoi  a închis  hârtia 
într’un  plic.  Regis  a luat  plicul  între  palme,  l-a 
pipăit  şi  s’a  aşezat  într’o  atitudine  rugătoare.  O- 
biectându-i-se  că  nu  a executat  tot  ce  i s’a  po- 
runcit, dânsul  se  ridică  după  scaun  cu  oarecare 
silă  şi  căzu  în  genunchi. 

Experienţa  cu  B. — I se  arătă  2 portrete,  spu- 
nându-i-se  numele  persoanelor  reprezentate  în 
ele  ; apoi  a ghicit  rând  pe  rând  persoana  care 
eră  reprezentată  în  portret,  fără  ca  să-l  vadă. 
Aceeaşi  experienţă  a fost  făcută  chiar  şi  cu  5 
portrete,  iar  rezultatele  au  fost  identice,  adică  a 
reuşit  să  ghicească  ce  reprezintă  anumite  portrete, 
fără  ca  dânsul  să  le  vadă. 

B.  nu  se  înşelă  niciodată,  când  putea  să  stea 
câteva  minute  cu  mâna  înaintea  ochilor  şi  cu 
urechile  înfundate,  — atitudine  pe  care  căută  a o 
lua  independent  de  voinţa  mea. 

Când  a fost  întrebat  cum,  prin  ce  mijloc  putea 
să  ghicească  numele  portretelor,  dânsul  răspunse: 
„simt  nevoe  să  spun  un  nume  şi-l  spun,  fă/ă  să 
ştiu  pentru  ce.“  („Je  me  sens  porte  â dire  un  nom 
et  je  le  dit,  sans  savoir  pourquoi.*) 


Acestea  sunt  faptele.  Dar  care  le  este  expli- 
carea? Nici  una  ştiinţifică,  adică  aşa  fel  în  cât  să 
fie  primită  de  toţi,  să  nu  mai  dea  loc  la  nici  un 
fel  de  obiecţie.  Şi  ca  în  orice  fel  de  cestiune  care  nu 
e rezolvită,  s’au  făcut  şi  se  fac  diferite  ipoteze, 
întemeiate  şi  ele  de  multe  ori  pe  alte  ipoteze. 

Astfel,  Lombroso  spune  că  dacă  considerăm 
gândirea  ca  un  simplu  fenomen  de  mişcare,  ca  o 
formă  sub  care  se  manifestă  energia,  — atunci 
transmisiunea  gândirii  la  distanţă  nu  mai  are  de 
ce  să  ne  surprindă,  după  cum  nu  ne  mai  sur- 
prinde nici  una  din  celelalte  forme  ale  energiei, 
cunoscute  sub  numele  de  electricitate,  magnetism, 
căldură,  lumină,  sunet. 

„O  coardă  armonică,  întinsă  alături  de  o alta 
din  care  scoatem  un  sunet,  intră  la  rândul  ei  în 
vibrare,  când  este  acordată  la  acelaş  unison  cu 
cea  dintâiu  : analogie  care  s’a  repetat  deja  de 
mii  de  ori.  Ce  găsim  magic  în  aceasta? 

„S’ar  mai  puteâ  obiecta:  Cum  se  explică  faptul 
că  vibraţiile  şi  mişcările  moleculelor  cerebrale 
pot  pătrunde  prin  masa  compactă  a oaselor  cra- 
niene ? 

„ E destul  să  răspundem  că  corpuri  cu  mult 
rriai  compacte  nu  opun  aproape  nici  o rezistenţă 
trecerii  ondulaţiilor  luminoase,  magnetice,  etc. 

„Fără  îndoială  că  ne  este  cu  mult  mai  greu  să 

constatăm  aceste  fenomene  cu  cât  ne  îndepărtam 
mai  mult  de  starea  anorganică  şi  ne  apropiem 
de  cea  organică ; căci  mişcările  psihice  sunt  aşa 
de  complexe  ! Dar  aceasta  nu  probează  altceva 
decât  că,  pentru  ca  transmisiunea  gândirii  să  se 
producă  într’un  mod  bine  definit,  se  simte  nevoe 
de  anumite  condiţiuni  specialei 

Una  din  aceste  condiţiuni,  după  Lombroso, 
este  ca  persoana  cu  care  se  experimentează, 
trebue  să  fie  într’o  stare  anormală,  într’o  stare 
de  dezechilibru  enorm  al  sensibilităţii,  cum  se 
întâmplă  de  obicei  la  isterici.  Insă  nu  sunt  toţi 
de  această  părere.  Astfel  Maxwell  susţine  că 
dânsul  a obţinut  cele  mai  satisfăcătoare  rezultate 
în  experienţele  pe  cari  le-a  făcut,  servindu-se 
de  persoane  în  stare  normală,  cu  un  sistem  ner- 
vos bine  echilibrat. 

Un  alt  savant  care  a încercat  a da  o explicare 
fenomenelor  de  telepatie  este  Alfred  Fouillee . 
( Communication  sur  la  telepathie  et  la  telegraphie 
sans  fii , ă l Institut  general  de  Psycliologie  de  Paris 
în  Annales  de  Sciences  psichiques.  Sept.-Oct.  1904). 

Explicarea  sa,  după  cum  se  va  vedea  mai  jos, 
are  oarecare  analogie  cu  aceea  dată  de  Lom- 
broso. 

Iată  ce  scrie  dânsul  în  voi.  II  al  cărţii  sale 
Psycliologie  des  Idees-forces,  publicată  în  anul 
1893:  „Simpatia  la  distantă  şi  hiper acuitatea  ex- 
cepţională a simţurilor  n’au  nimic  de  contrariu 
cu  datele  ştiinţei.  — Este  posibil  să  existe  sau,  mai 


II 


bine  zis,  este  imposibil  să  nu  existe  mijloace  de 
comunicaţie  în  spaţiu,  cari  ne  sunt  încă  necu- 
noscute. Se  pot  construi  telegrafe  fără  toate  fi- 
rele telegrafice  obişnuite.  Un  telefon  reproduce  la 
o distanţă  enormă  vibraţiunile  vocii,  prin  mijlo- 
cirea unui  fir  conducător  sau  chiar  şi  fără  această 
mijlocire,  după  cum  s’a  putut  probă  prin  expe- 
rienţele de  curând  făcute  în  Anglia.  Nu  se  poate 
negă  deci  a priori  că  anumite  ondulaţii  cerebrale 
nu  s’ar  putea  transmite  la  distanţe  mari  prin  mij- 
locirea unui  conducător  a cărui  natură  ne  este 
necunoscută,  şi  să  producă  un  efect  simţit  asupra 
unor  anumiţi  creeri.“ 

Descoperirea  care  s’a  făcut  în  timpul  din  urmă^ 
a razelor  X,  I-a  întărit  şi  mai  mult  în  convin- 
gerea sa. 

„Astăzi  nu  am  de  făcut  nici  o schimbare  în 
reflecţiunile  pe  cari  le-am  făcut  atunci.  Voi 
adăogâ  numai,  că  toate  radiaţiunile  noi,  despre 
cari  se  vorbeşte  în  zilele  noastre,  îmi  par  un 
pas  înainte  în  descoperirea  nenumăratelor  ondu- 
laţiuni,  pentru  numirea  cărora  toate  literele  alfa- 
betului omenesc  vor  fi  neîndestulătoare,  căci  al- 
fabeturile  naturii  au  un  număr  infinit  de  litere. 

,, Aceeaşi  infinitate  se  regăseşte  în  ordinea  psi- 
hică, — ordine  care,  după  opinia  mea,  nu  e de 
cât  un  abstract  (abstrait)  şi  un  extract  (extrait) 
al  ordinei  fizice.  Dacă  numim  idee  orice  stare 
conştientă  sau  subconştientă  a vieţei  psihice,  se  ✓ 
va  recunoaşte  că  orice  idee  răspunzând  unei  on- 


dulaţiuni  sau  radiaţiuni,  fie  nervoasă,  fie  de  orice 
altă  natură,  răspunde  prin  aceasta  chiar  unei  'foiţe 
de  propulsiune  sau  de  propagaţiune,  infinite." 

Pentru  a se  putea  da  o explicare  ştiinţifică 
acestor  stranii  fenomene  de  transmisiune  a gân- 
dirii, ar  trebui  mai  întâi  să  se  precizeze  ce  este 
gândirea,  să  se  determine  natura  intimă  a ei, — lucru 
care  până  acum  nu  s’a  făcut  şi  care,  după  opinia , 
unora,  nu  se  va  putea  face  nici  odată. 

Intr’un  congres  al  naturaliştilor  şi  medicilor 
germani,  care  s’a  ţinut  la  Lipsea  în  anul  1872, 
Emil  Du  Bois-Reymond,  celebrul  fisiolog  ger- 
man, a ţinut  un  discurs  memorabil  asupra  „ Limi- 
telor cunoaşterii  naturii" ',  care  a revoluţionat 
lumea  gânditorilor  şi  în  care  dânsul  se  ocupă 
şî  de  această  cestiune.  Pentru  dânsul  cestiunea 
conştiinţei,  luată  în  sens  curat  psihologic,  este 
un  problem  nerezolvabil. 

Dar  pentru  a ne  putea  lămuri  pe  deplin  asu- 
pra celor  ce  spune,  trebue  să  ştim  ce  înţelege 
prin  cunoştinţă  astronomică.  „Eu  numesc  cunoş- 
tinţă astronomică — zice  dânsul  — a unui  sistem 
material,  o aşa  cunoştinţă  a părţilor  lui,  a pozi- 
ţiilor mutuale  şi  a mişcării  lor,  încât  poziţia  şi 
mişcarea  lor  în  vre-un  moment  al  timpului  tre- 
cut sau  al  timpului  viitor,  să  poată  fi  calculată 
cu  aceiaşi  siguranţă  ca  şi  poziţia  şi  mişcarea 


1 Publicat  în  traducere  de  d.  T.  L.  Maioresca  în  Con- 
vorbiri Literare  1891 — 1892. 

corpurilor  cereşti,  presupunând  observările  făcute 
cu  exactitate  perfectă  şi  teoria  definitiv  stabilită.44 

„Cunoaşterea  astronomică  a creerilor,  cea  mai 
înaltă  cunoaştere  ce  o putem  dobândi  în  privinţa 
lor,  nu  ne  descopere  altceva  în  ei  decât  materie 
mişcată.  Insă  prin  nici  o imaginabilă  aşezare  sau 
mişcare  de  părticele  materiale  nu  se  poate  con- 
strui o punte  de  trecere  spre  domeniul  conştiinţei. 

„Mişcarea  nu  poate  să  producă  de  cât  mişcare 
sau  să  se  prefacă — înapoi  în  energie  potenţială. 
Energia  potenţială  nu  poate  de  cât  să  producă 
mişcare,  să  menţie  un  echilibru  static,  să  eser- 
cite  o presiune  sau  o tracţiune/4 

„Ce  legătură  imaginabilă  există  între  certe  miş- 
cări a certe  atome  din  creerii  mei  pe  de  o parte, 
şi  faptele  pentru  mine.  primordiale,  indefinibile, 
necontestabile  pe  de  alta:  „eu  simt  durere,  simt 
plăcere,  simt  cald,  simt  rece,  gust  dulce,  miros 
parfum  de  trandafir,  aud  son  de  clavir,  văd  roşu/4 
si  certitudinea  tot  aşâ  de  imediat  rezultând  de 
aici : „prin  urmare  eu  sunt44? 

„Este  şi  rămâne  cu  desăvârşire  şi  pentru  tot- 
deauna de  neînţeles,  că  unui  număr  de  atome 
de  carbon,  hidrogen,  azot,  oxigen  etc.,  să  nu  le 
fie  indiferent,  cum  sunt  aşezate  şi  se  mişcă,  cum 
au  fost  aşezate  şi  s’au  mişcat,  cum  vor  fi  aşe- 
zate şi  se  vor  mişcă.  In  nici  un  mod  nu  este  de 
priceput,  cum  din  conlucrarea  lor  să  se  poată 
naşte  conştiinţa.  Dacă  este  ca  modul  aşezării  şi 
mişcării  lor  să  nu  le  fie  indiferent,  ar  trebui  să 


14 


ni  le  închipuim  pe  fiecare  înzestrat  cu  conştiinţă, 
în  felul  Monadelor.  Dar  prin  aceasta  nici  conşti- 
inţa în  genere  n’ar  fi  explicată,  şi  nici  n’am  fi 
câştigat  ceva  pentru  explicarea  conştiinţei  unitare 
a individului.44 — Şi  oratorul  conchide  că  ne  var 
rămânea  veşnic  necunoscute,  atât  natura  intimă  a 
materiei  şi  forţei  cât  şi  natura  conştiinţei. 

Prin  urmare,  asemănarea  pe  care  o găsesc  unii 
între  fenomenele  materiale  şi  cele  mintale  nu  este 
de  căt  aparentă,-  de  oarece  prin  natura  lor  se 
deosibesc  radical  unele  de  altele. 

Analogia  ce  voesc  să  o stabilească  unii  oa- 
meni de  ştiinţă  între  transmisiunile  prin  telegra- 
fia fără  fir  şi  transmisia  gândurilor,  nu  merge 
tocmai  aşâ  departe.  Asemănarea  constă  nu- 
mai în  aceea  că  între  două  puncte  nelegate 
prin  nimic  sau,  mai  bine  zis,  a căror  legătură 
nu  o cunoaştem,  se  pot  stabili  oarecari  co- 
municaţii; dar  pe  când  în  primul  caz  nu  avem 
de  cât  transmisie  de  electricitate,  în  cel  de  al 
doilea  avem  transmisie  de  gândire.  Dar  dacă 
nici  natura  intimă  a electricităţii  nu  se  poate  ex- 
plică, cu  atât  mai  puţin  explicabilă  este  aceea  a 
gândirii. 

Nervii  sunt  de  două  feluri:  sensitivi  şi  motori, 
numiţi  astfel  după  însuşirea  pe  care  o au  de  a 
transmite  simţire  sau  mişcare.  Dar  ce  e simţirea  ? 
Ce  e mişcarea?  — La  aceste  întrebări  nu  se  poate 
răspunde  în  mod  pe  deplin  satisfăcător. 

De  un  lucru  însă  putem  fi  bine  încredinţaţi  şi 

anume  de  faptul  că  toate  aceste  fenomene  stranii, 
cari  s’au  petrecut  şi  se  vor  mai  petrece,  denotă 
existenţa  unei  forţe  ale  cărei  manifestări  le  cu- 
noaştem, dar  ale  cărei  legi  nu  ne  sunt  cunoscute. 

Şi  câte  asemenea  forţe  vor  fi  existând,  despre 
cari  noi  nu  ne  putem  da  seama! 

„Toate  cunoştinţele  noastre  omeneşti  — zice 
Camille  Flammarion  — ar  putea  fi  reprezentate 
în  mod  simbolic  printr’o  insulă  mică,  foarte  mică, 
înconjurată  de  un  nemărginit  ocean. 

DUREREA  TRUPEASCA 


i 

Un  rău  de  care  nimeni  nu  scapă  este  durerea. 
Şi  cu  toate  că  fenomenul  acesta  este  cel  mai 
răspândit  — totuş  este  puţin  studiat,  din  cauză 
că  este,  mult  mai  complex  de  cât  se  pare. 

O definiţie  bine  determinată  a durerii  nu  există, 
Insă  toţi  ştiu  deosebirea  dintre  durerea  sufle- 
tească şi  durerea  trupească. 

Unii  înţeleg  prin  durerea  trupească  orice  fel 
de  indispoziţie,  orice  fel  de  suferinţă,  fie  că  pro- 
vine din  cauza  unei  trebuinţe  uesatisfâcute,  fie 
că  are  drept  cauză  o rănire,  o lovire,  etc. 

Privită  sub  această  înfăţişare,  durerea  trupească 
este  si  mai  greu  de  studiat.  De  aceea  vom  în- 
lătura din  cadrul  acestui  studiu  suferinţele  pro- 
venite numai  din  cauza  unor  sensaţii  displăcute 
şi  ne  vom  ocupă  numai  de  acelea  propriu  zise 
dureroase. 


17 


In  durerea  trupească  sunt  de  studiat  două  fe- 
luri de  fenomene : unele  de  natură  anatomo-fi- 
ziologică  şi  altele  pur  psihologică,  adică  unele 
cari  se  raportă  la  transformările  trupeşti  şi  al- 
tele privitoare  la  percepţia  acestor  transformări 
sub  formă  de  durere. 

O cestiune  desbătută  încă  între  fiziologi  este 
dacă  există  un  simţ  special  pentru  durere.  Vom 
spune  dela  început  că  anatomiceşte  nu  s’a  desco- 
perit nimic.  Cei  cari  susţin  existenţa  unui  ase- 
menea simţ  sunt  întemeiaţi  pe  deducţii  scoase 
din  anumite  experienţe  fiziologice. — Vom  expune 
deosebitele  păreri. 

Mai  întâiu,  cari  sunt  cauzele  fiziologice  ale  du- 
rerii ? 

Orice  durere — spune  Ch.  Richet  — este  prici- 
nuită de  o excitaţie  puternică  sau  de  o stare 
anormală  a organismului.  Orice  excitaţie  trece 
prin  trei  faze.  întâia  (A.),  în  care  este  prea  slabă 
pentru  a produce  o sensaţie  ; a doua  (B.),  în  care 
este  atât  de  puternică  în  cât  produce  o sensaţie  ; 
în  sfârşit,  a treia  (C.),  în  care  excitaţia  este  atât 
de  puternică  în  cât  devine  dureroasă.  Astfel,  de 
pildă,  dacă  aplicăm  pe  dosul  mânei  o greutate 
extrem  de  uşoară  (0  gr.,  0001),  ea  nu  va  fi  nici 
măcar  simţită.  Această  excitaţie  corespunde  fa- 
zei A. 

Faza  B.  reprezintă  excitaţiunile  cari  produc 
sensaţiuni  tactile,  fără  a fi  dureroase;  iar  fazaC, 
excitaţiunile  tactile,  cari  sunt  aşa  de  puternice, 

în  cât  devin  dureroase  şi  chiar  de  nesuferit. 

Ch.  Richet  susţine  că  fenomenele,  cari  se  pro- 
duc cu  sensaţiile  tactile,  sunt  la  fel  cu  cele  pro- 
duse şi  cu  celelalte  simţuri.  Cu  alte  cuvinte,  exci- 
taţia prea  exagerată  a oricărui  simţ  produce 
durere.  Aceasta  l-a  făcut  să  susţină  că  nu  există 
nervi  speciali  pentru  durere. 

Dacă  admitem  existenţa  unui  simţ  special  pen- 
tru durere;  atunci,  ca  toate  celelalte  simţuri,  el 
trebue  să  aibă  nervi  speciali  prin  cari  să  se 
transmită,  şi  centri  speciali  de  percepere.  Aceasta 
însă  nu  se  ştie  cu  certitudine  până  în  timpul  de 
faţă.  Astfel  se  explică  diversitatea  de  păreri  în 
această  privinţă. 

Unii  admit  existenţa  unui  centru  nervos  al 
durerii,  al  cărui  sediu  este  în  creer;  însă  nu  admit 
că  ar  fi  existând  nervi  speciali  pentru  durere. 
Dintre  aceştia  face  parte  şi  Ch.  Richet. 

„Nu  toate  durerile  pricinuite  de  excitaţiuni 
periferice  sunt  identice.  Este  deosebire  între  du- 
rerea cauzată  de  o înţepătură  de  ac  şi  aceea 
cauzată  de  o vezicatoare,  precum  şi  între  aceasta 
din  urmă  şi  aceea  produsă  de  aplicarea  punc- 
telor de  foc.  Dar  chiar  dacă  ar  fi  identitate  între 
aceste  dureri,  aceasta  nu  poate  proba  de  cât  că 
între  o sensaţie  dureroasă  şi  o percepţie  sensi- 
tivă  este  deosebire, — fapt  necontestat  de  nimeni. 
Trecerea  dela  o anumită  sensaţie  Ia  durere  se 
face  pe  nesimţite;  iar  dacă  ar  fi  să  admitem 
existenţa  unor  nervi  speciali  pentru  durere,  ar 

trebui  să  credem  că  Ia  începutul  exicitaţiunii  in- 
tră în  joc  numai  nervii  sensitivi  şi  că,  la  un  mo- 
ment dat,  rolul  acestora  încetează  şi  începe  rolul 
nervilor  durerii.  Aşa,  de  pildă,  analizând  cu  cea 
mai  mare  precizie  posibilă  sensaţiunile  pe  cari 
le  avem,  când  electrizăm  o parte  anumită  a cor- 
pului, percepem  exact  creşterea  treptată  a feno- 
menului sensibil.  Deocamdată  o uşoară  furni- 
cătură, apoi  aceasta  creşte  treptat-treptat,  propor- 
ţional cu  intensitatea  curentului  electric,  devine 
insuportabilă;  iar  în  cele  din  urmă,  dureroasă. 
Incontestabil  că  este  aceeaşi  sensaţie,  pe  care  o 
simţim  foarte  precis  crescând  în  intensitate,  în 
aceeaşi  măsură  în  care  creşte  şi  excitaţia,  până 
când  devine  dureroasă. 

„Dacă  am  admite  existenţa  unor  nervi  speciali 
pentru  durere,  ar  trebui  atunci  să  susţinem  că 
curentul  slab  nu-i  excită  şi  că  deodată  [deve- 
nind puternic]  începe  a-i  excita  şi  a produce 
durere.  Aceasta  pare  puţin  raţional. W1 

Suntem  mai  aproape  de  adevăr  admiţând  exis- 
tenţa unui  centru  sau  a unor  centrii  nervoşi  ai 
durerii,  cari  s’ar  afla  în  vecinătatea  centrilor  sen- 
sitivi. Atunci  durerea,  socotită  ca  fenomen  cen- 
tral. s’ar  explica  astfel.  Am  spus  că  orice  sen- 
saţie puternică  produce  durere.  Când  excitaţia  nu 
este  prea  intensă,  ea  pune  în  vibrare  numai  cen- 
trul sensitiv  corespunzător  nervului  excitat.  Când 


1 Dictionnaire  de  Physiologie.  Cuvântul  Douleur. 


însă  această  excitaţie  este  prea  mare,  atunci  vi- 
braţia centrului  nervos  corespunzător  este  atât  de 
mare,  în  cât  se  restrânge  asupra  centrului  sau 
centrilor  durerii,  cari  Ia  rândul  lor  vibrează, — şi 
astfel  s’ar  produce  durerea. 

Faptul  că  trebue  să  existe  un  centru  al  durerii 
pare  că  este  incontestabil.  Numai  aşa  s’ar  putea 
explica  numeroasele  cazuri  de  analgezie,  de  pier- 
dere a sensibilităţii  dureroase,  produse  artificial 
prin  cloroform,  cocaină,  etc,  — sau  cari  se  pre- 
zintă în  mod  natural,  mai  ales  în  cazurile  de 
isterie. 

După  credinţa  unora,  sediul  durerii  e în  creer ; 
iar  durere  nu  se  poate  produce,  adică  simţi,  de 
cât  când  continuitatea  dintre  el  şi  sistemul  ner- 
vos periferic  nu  este  întreruptă.  Aşa  de  pildă, 
s’a  observat  că  persoanele  la  cari  această  conti- 
nuitate a fost  întreruptă  printr’o  rană  oarecare, 
nu  mai  erau  simţitoare  la  nici  un  fel  de  durere 
în  partea  corpului  inferioară  acelei  răni,  oricât 
de  puternică  ar  fi  fost  excitarea,  care  li  s’ar  fi 
aplicat. 

In  tocmai  ca  şi  Ch.  Richet , doctorul  Lucas-Cham- 
pionniere  n’a  admis  că  ar  fi  existând  nervi  spe- 
ciali pentru  durere.  „Durerea — spune  dânsul — are 
ca  sediu  toţi  nervii  sensitivi.  Nici  odată  nu  s’a 
putut  proba  în  fiziologie  că  ar  fi  existând  nervi 
speciali  pentru  durere."1 

Părerilor  doctorului  Ch.  Richet  li  s’au  adus 


1 Revne  Scientifique.  1901,  fevrier. 

următoarele  obiecţiuni  de  către  fiziologul  ger- 
man FrederichA 

1)  Este  un  fapt  admis  astăzi  de  către  toţi  fi- 
ziologii, că  un  nerv  sensitiv  nu  poate  produce 
de  cât  un  fel  de  sensaţii,  care  fel  atârnă  de  cen- 
trii nervoşi  din  cari  el  face  parte.  Această  ener- 
gie specifică  a nervilor  este  incontestabilă.  Prin 
urmare,  un  nerv  olfactiv  produce  numai  sensaţii 
de  miros;  un  nerv  optic,  sensaţii  vizuale,  şi  aşa  cu 
toţi  ceilalţi.  Admiţând  dar  că  aceşti  nervi,  pe  lângă 
sensaţiile  speciale  fiecăruia  din  ei,  ne  dau  şi  sen- 
saţii de  durere,  ar  fi  să  contestăm  energia  spe- 
cifică a nervilor,  nedesminţită  prin  nimic  până 
în  timpul  de  faţă. 

2)  In  multe  împrejurări  sensibilitatea  durerii  e 
suprimată,  pe  când  cea  tactilă  sau  termică  per- 
sistă. Aşa  se  întâmplă  la  începutul  anestezierii 
prin  cloroform  şi  în  multe  cazuri  de  isterie.  Sen- 
saţiuniîe  tactile  sunt  deosebite  de  cele  dureroase. 
Ele  preced  pe  acestea  din  urmă.  In  cazul  inci- 
ziunii  unui  abces,  de  pildă,  simţim  mai  întâiu  ră- 
ceala bisturiului  şi  numai  puţin  mai  târziu  sim- 
ţim şi  durere. 

In  urma  experienţelor  făcute,  Frey , Goldscheider, 
doamnele  Ioteyko  şi  Stefanowska,  au  stabilit  că 
la  suprafaţa  pielii  sunt  mai  multe  simţuri. 

„Prin  mentolizare  obţinem  o disociare  foarte 
precisă  de  patru  simţuri  cutanee:  de  rece,  de 
cald,  de  pipăit,  de  durere. 


1 Revue  Scientifique  1896,  VI,  p.  713-717. 

„Influenţa  mentolului  asupra  nervilor  durerii 
este  cea  mai  timpurie,  apoi  vine  excitarea  nervi- 
lor frigului;  în  al  treilea  rând,  acţiunea  depri- 
mantă asupra  nervilor  pipăitului ; iar  în  al  pa- 
trulea rând  şi  numai  când  mentolizarea  este  foarte 
pronunţată,  se  constată  o acţiune  asupra  nervi- 
lor caldului,  care  se  manifestă  prin  pişcături  şi 
chiar  printr’o  sensaţie  de  arsură. 

„Disociarea  pe  care  am  studiat-o  pledează  în 
favoarea  originei  specifice  a celor  patru  categorii 
de  nervi.  Mentolul  este  un  excitant  puternic  pen- 
tru nervii  frigului  şi  ai  caldului  (cu  toate  că  ac- 
ţiunea lui  asupra  acestor  două  categorii  de  nervi 
nu  este  simultană);  un  deprimant  pentru  nervii 
sensibilităţii  tactile  şi  dolorifice. 

„Nervii  sensibilităţii  durerii  sunt  socotiţi  ca 
formând  pătura  cea  ^mai  de  deasupra  (Freyx 
Thunberg);  a doua  pătură  de  nervi  ar  fi  consti- 
tuită din  nervii  frigului ; iar  a treia,  din  nervii  cal- 
dului.— Această  localizare  îşi  găseşte  sprijinul  în 
experienţele  noastre  cu  mentolul. ui 

Odată  admisă  existenţa  unor  nervi  speciali  pen- 
tru durere,  atunci  durerea  sensorială  nu  este  alt- 
ceva de  cât  aceea  produsă  prin  excitarea  nervi- 
lor dolorifici  conţinuţi  în  organele  simţurilor,  prin 
mijlocirea  excitantului  adecvat  organului  senso- 
rial  în  cestiune. 


1 Ioteyko  (I.)  et  M.  Ştefan  o wska.  Psycho-Pk)’sio!ogie  de 
la  Douleur.  Paris.  Alean.  1909.  pag.  119—120. 


23 


„Prin  urmare,  în  toate  organele  sensoriale  sunt 
două  praguri  (seuils)  de  excitare  pentru  excitan- 
tul specific  : un  prag  situat  mai  jos,  pentru  sen- 
saţia  specifică  ; altul  mai  sus,  pentru  durere.  Insă 
aceste  două  praguri  corespund  la  două  aparate 
nervoase  distincte.  Din  cauza  acestei  excitabilităţi 
diferite,  nervii  durerii  nu  sunt  de  loc  impresio- 
naţi cât  timp  excitaţia  nu  depăşeşte  oarecare  li- 
mită. Graţie  acestei  dispoziţiuni,  funcţia-sensaţie 
şi  funcţia-durere  se  pot  îndeplini  una  alături  de 
cealaltă  şi,  întru  câtva,  una  independent  de  cea- 
laltă/1 

„Acum  ştim  cui  se  datoreşte  durerea  organe- 
lor simţurilor.  Ea  nu  poate  rezulta  nici  odată  din 
excitarea,  chiar  extrem  de  puternică,  a nervilor 
sensoriali  ai  auzului  şi  vederii.  Se  ştie,  în  fine, 
că  nici  chiar  tăierea  nervului  optic  şi  acustic  al 
animalelor  nu  este  însoţită  de  durere.  Durerea 
sensorială  se  datoreşte  numai  iritaţiei  nervilor 
dolorifici,  cari  se  găsesc  în  acelaş  trunchi  cu 
nervul  sensibilităţii  generale,  — sau  iritării  extre- 
mităţilor nervilor  dolorifici,  aflătoare  în  membra- 
nele cari  acoper  organul  sensorial/2 

In  privinţa  căilor  de  conducţie  ale  sensibilităţii 
dureroase  s’au  făcut  numeroase  cercetări.  Bertholet 
formulează  următoarele  concluzii. 

„I.  Impresiile  dureroase  şi  de  căldură  nu  se 


1 Ibid.  170-1. 

2 lbid.  pag.  210*11. 

transmit  Ia  distanţă  dealungul  substanţei  cenuşii. 

„Substanţa  cenuşie  nu  este  deci  calea  de  con- 
ducţie  a acestor  sensibilităţi. 

„II.  Sensibilitatea  dureroasă  şi  de  cald  se  trans- 
mite prin  cordoanele  laterale  ale  măduvei  spi- 
nării. 

„III.  O hemisecţiune  laterală  la  câine  şi  pisica 
produce  o degenerescenţă  ascendentă  bilaterală 
a fasciculelor  laterale,  mai  puternică  în  partea 
lezată  de  cât  în  cea  sănătoasă. 

„IV.  Fasciculul  cerebelos  nu  pare  că  ar  juca 
un  rol  indispensabil  în  conducţia  acestor  sensi- 
bilităţi. 

„V.  Conducţia  dolorifică  şi  calorifică  ar  fi  mai 
mult  localizată  în  partea  măduvei  ocupate  de  fas- 
ciculul lui  Gowers."1 

Am  văzut  mai  nainte  cele  ce  crede  doctorul 
Ch.  Richet  în  privinţa  existenţei  unui  centru  sau 
centrii  ai  durerii. 

Acelaş  lucru  îl  cred  şi  autoarele  de  cari  ne 
ocupăm.  Dânsele  susţin  că  centrul  perceptiv  al 
durerii  ar  fi  existând  în  emisferul  stâng  al  cre- 
erului. 

s 

„Cum  nimic  nu  dovedeşte  că  nervii  dolorifici 
se  încrucişează,  nu  este  imposibil  să  ne  închi- 
puim că  aceşti  nervi  parcurg  un  traseu  direct,  şi 
anume  că  nervii  dolorifici  din  stânga  corpului  se 
duc  în  emisferul  stâng.  Centrul  durerii  fiziologice 


1 Ibicl.  pag.  96. 

ar  putea  deci  fi  situat  în  emisferul  stâng,  alături 
de  centrii  cei  mai  importanţi,  cari  la  dreptaci — ti- 
pul cel  mai  răspândit  — sunt  situaţi  în  această 
parte.  Şi  cum  funcţia  dolorifică  este  o funcţie  de- 
fensivă, centrul  durerii,  fiind  situat  în  aceeaşi  parte 
şi  în  vecinătatea  centrilor  celor  mai  importanţi, 
ar  putea  foarte  bine  îndeplini  rolul  său  esto-fi- 
lactic.*1 

„Partea  stângă  (a  creerului)  este  mai  simţi- 
toare la  durere,  atât  la  dreptaci  cât  şi  la  stângaci. 

„Aceste  rezultate  arată  cert  că  centrii  durerii 
nu  sunt  aceiaşi  cu  centrii  percepţiei.  Percepţia 
durerii  se  face  de  către  centrii  diferiţi  de  a- 
ceia  ai  percepţiei  tuturor  celorlalte  sensaţiuni."2 

„Asimetria  dolorifică,  cu  predominanţă  cons- 
tantă în  partea  stângă  Ia  cei  dreptaci  şi  stângaci, 
pledează  puternic  în  favoarea  unui  centru  special 
al  durerii.  Centrii  durerii  nu  sunt  aceiaşi  cu  cen- 
trii perceptivi  ai  celorlalte  sensaţii.“3 

In  cloroformizare  se  constată  că  sensibilitatea 
doloroficâ  este  aceea  care  dispare  cea  dintâiu, 
adică  înaintea  celorlalte  feluri  de  sensibilităţi  şi 
ai  mişcării  voluntare. 

„Pe  de  altă  parte,  funcţiunile  reapar  în  ordinea 
inversă  a dispariţiei  lor;  cea  din  urmă,  sensibi- 
litatea durerii. 


4 


1 lbid.  pag.  103. 

2 lbid.  pag.  102. 

5 lbid.  pag.  64. 

„Analgezia  este  de  fapt  un  fenomen,  care  coin- 
cide cu  începutul  de  cloroformizare  a creerului, 
este  contimporană  cu  turburările  inteligentei  şi 
precede  aboliţia  tuturor  celorlalte  sensibilităţi  şi 
a mişcării  voluntare. 

„Prin  urmare,  centrul  cortical  al  durerii  este 
situat  în  emisferele  centrale,  probabil  că  nu  de- 
parte de  regiunea  rolandică;  căci  ştim,  pe  de 
altă  parte,  că  la  animale  singură  numai  excitarea 
acestei  regiuni  centrale  este  însoţită  de  durere."1 

Urmărind  cu  deamănuntul  numeroasele  şi  fe- 
luritele cercetări,  cari  s’au  făcut  asupra  durerii 
trupeşti,  constatăm  că  relativ  puţine  lucruri  se 
ştiu  aşâ  fel  în  cât  să  fie  primite  drept  axiome. 

Existenţa  unor  nervi  speciali  pentru  durere, 
precum  şi  a unor  centrii  nervoşi  se  deduce  din 
experienţe  făcute  asupra  sensibilităţii  dureroase. 
Vedem  că  logic  ar  fi  ca  durerea  trupească,  în- 
tocmai ca  şi  celelalte  simţuri,  să-şi  aibă  un  apa- 
rat al  său  propriu.  Ceva  mai  mult,  deducem  că 
chiar  aşâ  trebue  să  fie;  însă  până  acum  exis- 
tenţa Iui  deplină  nu  s’a  dovedit,  adică  nu  putem, 
urmări  în  mod  anatomo-fisiologic  acest  fenomen 
al  durerii,  din  momentul  când  se  iveşte  cauza 
care-1  produce  şi  până  în  momentul  când  se 
produce  percepţia  durerii. 


t 


Ibid.  pag.  112. 


La  durere  se  observă  mai  multe  fenomene- 
caracteristice. 

Cu  cât  o durere  devine  mai  intensă,  cu  atât 
mai  mult  se  generalizează,  se  iradiază.  Dacă,  de 
pildă,  fixăm  reoforii  ascuţiţi  ai  unei  pile  electrice 
în  două  puncte  diferite  ale  epidermei,  şi  facem 
să  treacă  prin  ei  un  curent  electric,  atunci  vom 
simţi  o durere  în  formă  de  cerc  împrejurul  fie- 
cărui vârf  al  lor ; iar  cu  cât  curentul  electric  va 
deveni  mai  mare,  cu  atât  cercurile  dureroase  se 
vor  mări,  până  când  în  cele  din  urmă  durerea 
ne  va  cuprinde  tot  corpul, — se  va  generaliza. 

Un  alt  caracter  al  durerii  este  intermitenţa.  Nici 
o durere  intensă  nu  e continuă.  Ea  se  produce 
ritmic,  fiind  întreruptă  de  perioade  în  care  este 
mai  puţin  intensă.  Chiar  şi  când  cauza  durerii 
va  fi  intensă,  durerea  va  fi  intermitentă.  Cine  a 
avut  o nevralgie  dentară,  a putut  constată  aceasta». 

Intermitenţa  durerii  se  explică  fiziologiceşte  în 
modul  următor: 

Cu  cât  o excitaţie  dureroasă  este  mai  puter- 
nică, cu  atât  reacţiunea  sistemului  nervos  în  po- 
triva ei  va  necesită  o pierdere  mai  mare  de  forţă 
nervoasă.  Iar  dacă  excitaţia  persistă,  neapărat  că 
va  cauză  o sleire  nervoasă  şi,  prin  urmare,  o mai 
mică  impresionabilitate. 

Durata  unei  dureri  este  adesea  în  raport  invers 


cu  cauza  care  a produs’o.  Un  curent  electric  de 
o secundă  ne  poate  cauza  o durere,  care  să  du- 
reze mai  multe  ore.  Neapărat  că  sunt  şi  dureri 
a căror  durată  să  nu  fie  de  cât  cu  puţin  mai 
mare  de  cât  a cauzei  care  le-a  produs. 

Percepţia  durerii  se  face  mai  încet  de  cit  a 
pipăitului.  In  totdeauna  aceasta  din  urmă  precede 
pe  cea  dintâiu.  In  cazuri  de  tabes  percepţia  du- 
rerii este  şi  mai  târzie. 

Când  două  dureri  sunt  simultane,  numai  cea 
mai  vie  ne  cauzează  suferinţă.  Cealaltă  trece 
aproape  neobservată.  Adesea  pentru  a suporta 
mai  uşor  o durere,  ne  cauzăm  alta.  Astfel  se  ex- 
plică pentru  ce  unii,  în  prada  unor  dureri  mari, 
îşi  muşcă  buzele  până  la  sânge, — alţii  se  sgârie 
pe  corp,  etc.  Cu  privire  la  aceasta,  Darwin  ci- 
tează un  caz  foarte  ciudat.  Adesea  au  fost  vă- 
zuţi marinari  osândiţi  să  fie  biciuiţi,  ţinând  între 
dinţi,  când  Ii  se  aplicau  pedeapsa,  câte  o bucată 
de  plumb,  pe  care  o strângeau  din  toate  pute- 
rile, pentru  a putea  suporta  mai  uşor  execuţia. 

Emoţiile  modifică  mult  impresionabilitatea  la 
-durere.  Atât  cele  mari  cât  şi  cele  mici  pot  în 
măsuri  diferite  sâ  modifice  durerea.  In  focul 
unei  lupte  înverşunate,  cei  mai  mulţi  dintre  sol- 
daţii răniţi  nu  simt  imediat  durerea  cauzată  de 
răni. — Durerea  necesitează  deci  oarecare  atenţie. 

Nepăsarea  cu  care  unii  dintre  creştini  sufereau 
torturile  a uimit  pe  mulţi.  Dacă  însă  avem  în  ve- 
dere că  în  acele  momente  ochii  minţii  lor  erau 

aţintiţi  în  altă  parte  şi  că  sufletul  lor  erâ  în  prada 
unor  puternice  emoţiuni  religioase,  atunci  ne  vom 
putea  explică  puterea  lor  de  rezistenţă  la  durere. 

Afară  de  aceasta,  percepţiea  durerii  variază 
dela  om  Ia  om.  De  aci  şi  diferenţa  de  atitudini 
faţă  de  durere.  „Se  caracterizează  prin  cuvântul 
de  curaj  rezistenţa  la  durere.  Fără  a negă  această 
mare  virtute  a curajului  contra  durerii,  avem 
dreptul  să  afirmăm  că  ea  este  de  o extremă  ra- 
ritate şi  că  manifestările  de  rezistenţă,  pe  cari  Ie 
observăm  [este  vorba  de  operaţii  hirurgicale], 
sunt  de  cele  mai  multe  ori  cauzate  de  imperfec- 
ţiunea sensaţiilor  dureroase.441 

Observaţii  de  acest  fel  au  micşorat  entuziasmul 
multora  faţă  de  atitudinea  lui  Mucius  Scaevola, 
despre  care  tradiţia  spune  că  şi-a  ţinut  mâna  în 
foc,  până  când  i s’a  carbonizat. 

O emoţie  care  poate  exagera  percepţia  durerii, 
este  frica.  Când  avem  să  suferim  o operaţie  ori- 
cât de  mică,  dacă  ne  autosugestionăm  sau  dacă 
alţii  ne-ar  sugeră  ideea  că  este  foarte  dureroasă, 
vom  simţi  în  adevăr  o mai  mare  durere  de  cât 
ar  fi  fost  firesc  să  simţim.  In  caz  de  sugestie 
contrarie,  nu  este  de  mirat  să  se  întâmple  con- 
trariul. 

In  domeniul  durerii  observăm  unele  fenomene 
contrarii  acelora  din  domeniul  celorlalte  simţuri. 
Astfel,  de  pildă,  oboseala  intelectuală  mai  mare 


1 Lucas-Championniere.  (în  Revue  scientifique  pe  1901) 

micşorează  sensibilitatea  tactilă  şi,  dinpotrivă, 
măreşte  sensibilitatea  dureroasă. 

Cu  cât  ne  înfrânăm  mai  mult  manifestările  ex- 
terne ale  durerii  cu  atât  sleirea  nervoasă  va  fi  mai 
mare,  căci  sforţarea  pe  care  o facem,  pentru  a ne 
stăpâni,  necesitează  o risipă  mai  mare  de  energie. 

Insă  când  nu  este  vorba  de  dureri  prea  in- 
tense, atunci  unii  pot  ca,  printr’o  sforţare  mare 
intelectuală,  să-şi  distragă  atenţia  dela  durere  şi 
deci  să  nu  sufere.  Este  celebru  în  această  pri- 
vinţă cazul  lui  Karit,  care  suferea  de  gută,  ale 
cărei  accese  dureroase  îl  apucau  noaptea. 

„Dar  atunci — povesteşte  dânsul — nerăbdător  că 
nu  pot  dormi,  am  recurs  îndată  la  remediul  meu 
stoic,  de  a-mi  preocupa  mintea  cu  un  subiect  pe 
care  mi-I  alegeam,  oricare  ar  fi  fost.  De  pildă, 
mi-o  fixam  la  una  din  numeroasele  idei  acce- 
sorii legate  de  numele  lui  Cicerone  şi,  prin  ur- 
mare, mă  căsneam  să-mi  distrag  atenţia  de  la 
această  sensaţie  prin  acest  mijloc.  Sensaţia  slă- 
bea îndată,  aşa  încât  puteam  să  aţipesc.  Când 
atacuri  de  acest  fel  se  repetă  în  micile  intermi- 
tenţe ale  somnului  nopţii,  pot  totdeauna  obţine 
cu  aceeaşi  uşurinţă  acelaş  rezultat.  Roşeaţa  de- 
getelor piciorului  stâng,  pe  care  o constatam  a 
doua  zi  dimineaţa,  era  de  ajuns,  pentru  a mă 
convinge  pe  deplin  că  nu  au  fost  numai  nişte 
-simple  dureri  imaginare. 


1 loteyko.  pag.  227-8. 

III 

Grife  excitare  dureroasă  pricinueşte  două  serii 
de  fenomene : pe  de  o parte  fenomenele  mintale 
între  cari  primul  loc  îl  ocupă  percepţiunea  du- 
rerii ; pe  de  alta,  o întreagă  serie  de  acţiuni  reflexe, 
dintre  cari  unele  tind  la  apărarea  organismului 
înpotriva  cauzei  provocatoare  de  durere ; iar  al- 
tele, la  tendinţa  de  a-i  micşoră  intensitatea. 

Nu  vom  insistă  asupra  celor  dintâiu,  de  oarece 
iac  parte  dintre  cele  mai  obscure  fenomene  psi- 
hologice. Admiţând  necesitatea  existenţei  conşti- 
inţei pentru  ca  durerea  să  poată  fi  simţită,  adică 
percepută,  nu  ne  găsim  nici  decum  mai  înaintaţi 
în  rezolvirea  problemei,  de  oarece  nu  ştim  nici 
când  conştiinţa  îşi  face  apariţia  în  lumea  animală 
şi  nici  dacă  ea  este  o însuşire  a materiei  vie- 
ţuitoare în  genere. 

Trecem,  prin  urmare,  la  manifestările  externe 
ale  durerii,  cari  sunt  singurul  criteriu  după  care 
putem  constată  intensitatea  durerii  simţite  de  un 
animal  sau  un  om  în  anumite  împrejurări.  Am 
spus  că  ele  sunt  o totalitate  de  acţiuni  reflexe, 
dintre  cari  unele  tind  la  apărarea  individului  în 
potriva  cauzei  provocatoare  de  durere,  iar  cele- 
lalte sunt  de  natură  curat  fiziologică. 

Durerea  nu  este  exprimată  în  acelaş  fel  de 
toate  vieţuitoarele;  iar  dacă  luăm  drept  criteriu 
în  măsurarea  intensităţii  ei  deosebitele  semne 

externe,  atunci  deducem  că  cu  cât  ne  ridicăm 
mai  sus  pe  scara  zoologică,  cu  atât  sensibilitatea 
dureroasă  devine  mai  ascuţită.  Iar  această  pro- 
gresiune  nu  se  opreşte  la  om  în  genere.  Chiar 
între  deosebitele  rase  de  oameni  sunt  deosebiri 
mari  de  sensibilitate.  Ceva  mai  mult,  chiar  între 
oamenii  aceleiaşi  rase. 

Ca  dovadă  că  la  animale  sensibilitatea  durerii 
este  mai  mică,  se  invoacă  numărul  restrâns  de 
acţiuni  reflexe,  redus  aproape  Ia  zero  câte  odată, 
prin  cari  ele  reacţionează  contra  durerii.  Aşâ  de 
pildă,  Bethe  a constatat  că,  dacă  secţionează 
abdomenul  unei  albine,  pe  când  suge  dintr’o 
floare,  — ea  continuă  de  a suge  ca  şi  când  nui 
s’ar  fi  întâmplat  nimic. 

S’a  mai  observat  de  asemenea  că  unele  ani- 
male superioare,  cum  ar  fi  caii,  continuă  să  mă- 
nânce în  timpul  când  sunt  supuse  la  operaţii 
grele  sau  la  experienţe  sângeroase. 

Omul  este  mai  impresionabil  la  durere,  fiindcă 
sistemul. său  nervos  a devenit  mai  rafinat;  sim- 
ţurile, mai  delicate.  Această  dezvoltare  se  dato- 
reşte  în  primul  rând  luptei  pentru  existenţă. 

Dintre  toate  rasele  omeneşti  cea  mai  impre- 
sionabilă la  durere  este  rasa  albă,  fiindcă  este 
şi  cea  mai  civilizată.  Iar  cele  mai  rezistente  la 
durere  sunt  popoarele  din  Orient  şi  în  special 
Egiptenii  şi  Arabii.  Cam  acelaş  lucru  se  poate 
spune  şi  despre  Indieni  şi  Chinezi.  Sălbaticii 
sunt  chiar  nesimţitori  Ia  unele  dureri.  Astfel  au. 

fost  văzuţi  oameni  dintre  Pieile-roşii  încrustân- 
du-şi  bucăţi  de  sticlă  în  picioare;  iar  Humboldt 
spune  că  a văzut  Negri  umblând  cu  picioarele 
ulcerate,  pe  pietre. 

Sensibilitatea  dureroasă  mai  variază  după 
vârstă  şi  după  sexe.  Până  Ia  vârsta  de  24  de 
ani  ea  merge  crescând,  apoi  începe  să  scadă, 
devenind  destul  de  obtuză  Ia  bătrâneţe. 

In  ceeace  priveşte  sensibilitatea  femeiei  în  com- 
paraţie cu  a bărbatului,  părerile  sunt  împărţite. 

Galton,  Mantegazza , Dehn , Fouillee , Swift,  Mac 
Donald,  miss  Carman,  susţin  că  este  mai  sen- 
sibilă Ia  durere ; Sergi,  Lombroso , Fere , Haveloch 
Ellis,  Patrick,  Ottolenghi,  spun  că  e mai  puţin 
simţitoare. 

„Femeia  rezistă  la  durere  mai  mult  decât  băr- 
batul. Autorul  [Ottolenghi]  conchide  că  ea  re- 
simte durerea  mai  puţin  viu.  Ceeace  este  sigur 
e că  femeia,  printr’o  sforţare  a voinţei,  poate  re- 
zista la  un  voltaj  extraordinar  — de  pildă,  Ia 
250  volte  — pe  când  sensibilitatea  mijlocie  este 
de  20  volte.  Nimic  asemănător  nu  s’a  întâmplat 
cu  bărbatul.  Nici  cea  mai  mare  sforţare  de  vo- 
inţă nu  i-a  permis  să  reziste  Ia  o durere  cauzată 
de  mai  mult  de  cât  10  volte. “ 1 

Insă  de  unde  ştim  noi  că  rezistenţa  femeiei  se 
datoreşte  voinţei,  ci  nu  optuzităţii  simţirii  ei  ? 

Frigul  intens  amorţeşte  întrucâtva  sensibilita- 


1 Ioteyko.  pag.  156. 

tea  dureroasă.  Se  citează  cazul  celebru  al  doc- 
torului Larrey,  care  pe  câmpul  de  bătae  deia 
Eylau,  la  temperatura  de  — 20°,  practica  operaţiuni 
mari  hirurgicale  fără  dureri. 

Atât  animalele  cât  şi  omul,  când  se  află  în 
prada  unei  dureri,  reacţionează  printr’o  totalitate 
de  acţiuni  voluntare,  cari  tind  la  înlăturarea  ei, 
şi  de  acţiuni  reflexe,  cari  par’că-1  fac  s’o  su- 
porte mai  uşor.  „Când  un  animal  este  chinuit 
de  dureri,  se  tăvăleşte  de  obicei  pe  jos  în 
prada  unei  spăimântătoare  svârcoliri.  Dacă  este 
dintre  cele  cu  voce,  scoate  răgete  puternice  ori 
geamăte  surde.  Aproape  toţi  muşchii  corpului  său 
intră  viguros  în  acţiune." 

După  cum  este  destul  de  firesc,  acţiunile  re- 
flexe la  om  sunt  cu  mult  mai  complexe.  In  prada 
unei  grozave  dureri  „gura  i se  contractă  cu  pu- 
tere, iar  foarte  adesea  buzele  i se  crispează, 
dinţii  i se  încleştează  sau  îi  scrâşnesc.  — S’a 
spus  că  în  Infern  este  scrâşnirea  dinţilor.  — Aci 
ochii  îi  ies  din  orbite,  ca  în  stupoare ; aci  sprân- 
cenele i se  contractă  cu  putere.  Corpul  şi  faţa 
i se  inundeză  de  sudoare ; circulaţia  şi  respira- 
ţia i se  modifică  adânc ; ochii  i se  dilată  şi  tre- 
mură, iar  câte  odată  respiraţia  i se  opreşte  şi  faţa 
i se  congestionează...  Când  suferinţa  este  prea 
intensă  şi  îndelungată,  toate  aceste  simptome  se 
transformă ; o prostraţie  extremă  le  urmează,  în- 
soţită de  leşin  şi  convulsiuni."1 


1 Darwin.  L’Exprcssion  des  emotions,  pag.  78. 

FINALITATEA  DURERII 


Pentru  ce  există  durere?  Este  ea  oare  de  vr’un 
folos  în  toate  cazurile? 

Doctorul  Ch.  Richet , cam  optimist,  susţine  uti- 
litatea durerii ; prin  urmare,  finalitatea  ei.  Iată 
teoria  lui : 

Orice  excitare  puternică  pricinueşte  dezorga- 
nizarea ţesuturilor,  turbură  funcţionarea  normală 
a organismului,  iar  câte  odată  îi  cauzează  chiar 
moarte.  De  pildă,  o lumină  prea  intensă  pune 
pentru  câtva  timp  nervul  optic  în  neputinţă  dea 
mai  percepe  sensaţii  luminoase.  O excitare  prea 
mare  a mucoasei  olfactive  o face  improprie  pen- 
tru mai  mult  sau  mai  puţin  timp  să  perceapă  un 
.alt  miros. 

Prin  urmare,  durerea  ce  ne  produce  excitaţia 
puternică  ne  înştiinţează  că  organismul  ne  este  în 
pericol,  ne  este  ameninţat  de  distrugere.  Memo- 
ria ei  ne  serveşte  şi  mai  mult  la  aceasta;  căci  da- 
torită amintirii  durerilor  pe  cari  le-am  avut  în 
trecut,  vom  căuta  să  prevenim  pe  acelea  pe  cari 
le-am  putea  avea  în  viitor. 

Prin  urmare  durerea  are  un  îndoit  rol.  Pe  de 
o parte  defensiv , căci  ne  face  să  reacţionăm  în 
potriva  cauzelor,  cari  au  pricinuit’o ; pe  de  altă 
parte  preventiv , căci — graţie  memoriei — ne  dă  pu- 
tinţa să  evităm  cauzele,  cari  ar  putea  s’o  pro- 
ducă. In  cât  şi  dintr’un  punct  de  vedere  şi  din 
celălalt,  durerea  este  utilă. 


i 

Aceasta  este — expusă  pe  scurt— teoria  utilităţii 
durerii,  care  este  departe  de  a ni  se  înfăţişeâ 
sub  forma  unei  axiome. 

Dacă  rolul  durerii  este  de  a ne  înştiinţa  că 
organismul  ne  este  în  primejdie,  atunci  urmează 
în  mod  natural  că  cu  cât  pericolul  ce  ne  ame- 
ninţă este  mai  mare,  cu  atât  şi  durerea  trebue 
să  fie  mai  mare;  pe  când  în  realitate  se  întâm- 
plă foarte  adesea  contrariul,  adică  nu  există  o 
dreaptă  proporţie  între  intensitatea  durerii  şi  mă- 
rimea pericolului,  care  ameninţă  organismul.  Multe 
dintre  boalele  cele  mai  periculoase  nu  sunt  cele 
mai  dureroase,  ba  chiar  din  potrivă.  Scoaterea 
unei  unghii  este  mai  dureroasă  de  cât  scoaterea 
unui  ochiu.  O nevralgie  dentară  este  mai  dure- 
roasă de  cât  diabetul  zaharat,  nefrita,  un  anumit 
fel  de  cancer,  etc. 

Incontestabil  că  sunt  multe  dureri  utile.  Urc 
copil,  de  pildă,  se  joacă  cu  un  cuţit  şi  se  taie. 
Durerea  simţită  este  utilă.  — Spencer,  în  princi- 
piile educaţiei,  a căutat  a se  sluji  de  aceste  du- 
reri utile,  susţinând  că  e bine  să  lăsăm  pe  copil 
ca  prin  el  însuş  să  se  convingă  de  ceeace  îi  este 
vătămător  şi  de  ceeace  nu-i  e. 

Insă,  în  schimb,  câte  dureri  sunt  fără  nici  un 
folos ! 

La  ce  mai  pot  servi  unele  dureri,  cari  preced 
agonia?  Oare  atunci  nu  este  totul  pierdut?  Ă- 
ceastă  întrebare  şi-o  pune  cu  drept  cuvânt  şi  dis- 
tinsul fiziolog  Beaunis,  care  — în  cartea  sa  Ies 

Sensations  internes — ne  plimbă  în  interiorul  unui 
spital,  făcându-ne  să  asistăm  la  nişte  agonii  în- 
fiorătoare, cari  ne  evoacă  tablouri  din  Infernul 
lui  Dante. 

S’a  spus  cu  drept  cuvânt  că  excepţiile  con- 
firmă regula.  Dar  în  cazurile  la  fel  cu  cel  de 
faţă,  în  cari  excepţiile  sunt  atât  de  numeroase?... 

Unii  judecând  dintr’un  punct  de  vedere  mai 
general,  socotesc  durerea  drept  condiţie  indis- 
pensabilă a plăcerii.  Insă  aceasta  nu  se  aplică 
ia  plăcerea  trupească,  de  cât  în  cazurile  patolo- 
gice. In  cazurile  normale,  plăcerile  trupeşti  intense 
nu  sunt  condiţionate  de  nici  o durere.  Şi,  afară 
de  aceasta,  sunt  unele  dureri  atât  de  mari,  încât 
nu  pot  fi  compensate  prin  nici.  o plăcere. 

Dacă  facem  abstracţie  de  filosofii  pesimişti,  că- 
rora li  se  reproşează  că  văd  lucrurile  prea  în 
rău,  şi  dacă  cercetăm  şi  părerile  * altora,  oameni 
de  ştiinţă  pozitivă,  — constatăm  că  mulţi  dintre 
dânşii  ajung  la  aceleaşi  concluzii  şi  anume  că 
în  viaţă  durerea  precumpăneşte  asupra  plăcerii. 

„Nu.  Realitatea  este  cu  totul  alta,  realitatea 
crudă,  implacabilă,  căreia  trebue  să  ne  supunem. 
Când  omul  cugetă  mai  adânc,  este  constrâns  a 
recunoaşte  că  este  născut  pentru  durere  şi  că 
plăcerea  este  numai  cevâ  întâmplător  în  viaţă-i. 
Nu  există  voluptate  trupească,  care  âr  putea  să 
compenseze  un  ceas  de  asistolie;  nici  plăcere 
morală,  care  să  nu  piară  în  faţa  durerii,  pe 
care  ne-o  cauzează  moartea  unei  fiinţe  iubite, — şi 


nici  plăcere  intelectuală,  care  să  nu-şi  piardă 
tot  farmecul  în  faţa  neantului  existenţei.  Acest  trist 
adevăr  formează  fondul  oricărei  cugetări  adânci, 
oricărei  profunde  meditaţiuni.  E o fericire  poate 
că  cei  cari  cugetă  şi  reflectează  sunt  o excepţie 
în  omenire. u 


PLĂCEREA  DURERII 


Ne  vom  ocupa  despre  una  dintre  cele  mai 
ciudate  rătăciri  ale  simţirii,  şi  anume  de  Algofilie 
sau,  în  termeni  populari,  plăcerea  durerii.  Această 
stare  patologică  este  cea  mai  puternică  desmin- 
ţire  dată  celor  cari  susţin  finalitatea  durerii , celor 
cari  spun  că  durerea  are  de  scop  a pune  orga- 
nismul în  stare  de  apărare  înpotriva  ameninţărilor 
de  distrugere. 

Doctorul  P.  Dfieur , în  interesanta  sa  carte, 
defineşte  astfel  plăcerea  durerii:  „Algofilia  este 
o perversiune  a sensibilităţii,  în  care  sensaţii, 
impresii  sufleteşti,  cari  ar  trebui  să  fie  dureroase 
ori  penibile,  nu  sunt  şi,  dinpotrivă,  sunt  însoţite 
de  plăcere 

Partea  neadevărată  a definiţiei  acesteia  este 
afirmarea  că  „sensaţii,  cari  ar  trebui  să  fie  du- 
reroase, nu  sunt“ . Adevărul  este  că  sunt  dure- 


1 Dheur.  Les  Amoureux  de  la  douleur.  Paris,  1900.  pag  5. 

roase,  şi  tocmai  aceasta  este  ciudăţenia  acestui 
fenomen  sufletesc,  că  deşi  ele  sunt  percepute  ca 
durere,  însă  în  loc  de  a cauză  suferinţă,  pro- 
duc plăcere. 


I 

Algofilia  se  înfăţişează  sub  mai  multe  forme. 
Cea  mai  simplă  este  aceea  în  care  o durere  tru- 
pească, percepută  ca  durere , produce  plăcere, 
fără  ca  această  sensaţie  să  aibă  vre-o  legătură 
cu  vre-un  alt  fenomen  mintal. 

Deşi  procedeul  cel  mai  obişnuit  este  de  a în- 
cepe dela  simplu  la  complex;  însă,  fiindcă  în 
acest  caz  fenomenul  în  aparenţă  cel  mai  simplu 
este  cel  mai  obscur,  vom  purcede  dela  complex 
Ia  simplu  şi  ne  vom  ocupă,  prin  urmare,  de  ca- 
zurile în  cari  plăcerea  durerii  este  în  conexitate 
cu  simţul  genezic. 

In  cazurile  de  acest  fel,  anumite  dureri  pe  cari 
şi  le  cauzează,  i se  cauzează,  sau  le  cauzează 
bolnavul,  servesc  drept  condiţiuni  ale  plăceri] 
sexuale.  Ele  fac  parte  din  vastul  domeniu  al 
aberaţiunilor  sexuale. 

Este  de  trebuinţă  să  expunem  mai  întâiu  pe 
scurt  mecanismul  fiziologic  al  actului  genezic 
normal. 

Intre  aparatul  genital  şi  pătura  corticală  a 
creerului,  socotită  ca  sediul  vieţei  mintale,  se  află 
centrul  erectil  — la  om,  în  regiunea  lombară  a 

măduvei  spinării  — care  stabileşte  legătura  dintre 
ele.  Deosebitele  imagini,  sensaţii  transmise  din 
pătura  corticală  pot  pune  la  un  moment  dat, 
prin  mijlocirea  centrului  erectil,  aparatul  genital 
în  stare  de  funcţionare. 

Se  poate  întâmplă  şi  contrariul,  şi  anume  ca 
sensaţii  pornite  dela  acest  aparat  şi  transmise 
Ia  creer,  să  deştepte  în  minte  imaginile,  ideile 
adecvate. 

Intre  sediul  ideaţiunii  şi  aparatul  genital  este 
strânsă  legătură  şi,  după  cum  spuserăm  mai  sus, 
influenţa  pe  care  o exercitează  unul  asupra  celui- 
lalt este  reciprocă. 

Plăcerea  sexuală  şi  putinţa  de  funcţionare  a 
aparatului  genital,  întrucât  atârnă  de  viaţa  min- 
tală, este  condiţionată  la  oamenii  normali  de 
corpul  întreg  al  persoanei  de  sex  opus,  indife- 
rent dacă  fiecare  dintre  dânşii  are  o predilecţie 
mai  mică  sau  mai  mare, — în  orice  caz  nu  exage- 
rată — pentru  o parte  anumită  a acelui  corp. 

In  cazurile  de  aberaţiune  sexuală,  de  cari  ne 
ocupăm,  se  întâmplă  cu  totul  altfel.  Putinţa  de 
funcţionare  a aparatului  genital  şi  mai  cu  seamă 
plăcerea  sexuală,  sunt  cauzate  de  sensaţiuni  du- 
reroase, pe  cari  aberanţii  şi  le  cauzează  sau  li 
se  cauzează  de  către  persoanele  de  sex  opus. 

In  teză  generală  vorbind,  aceste  aberaţiuni  se 
pot  grupa  în  trei : Masochism,  Sadism  şi  Sădi - 
Masochism. 

In  sadism  plăcerea  sexuală  este  condiţionată 

de  durerea,  pe  care  aberantul  o cauzează  unei 
persoane  de  sex  opus. 

‘„A  găsi  într’o  suferinţă  de  intensitate  când 
uşoară,  când  gravă  sau  de  o rafinare  atroce  — 
pe  care  o face  să  i se  cauzeze,  o vezi  cauzân- 
du-i-se,  sau  o cauzezi  tu  însuţi  unei  fiinţe  ome- 
neşti, — condiţia  totdeauna  trebuincioasă  şi  ade- 
sea suficientă  a plăcerii  sexuale : astfel  este 
perversiunea  instinctului  genital  cunoscută  azi 
sub  numele  de  sadism  “{ 

Sadismul  a luat  această  numire  dela  marchi- 
zul de  Sade , devenit  celebru  prin  scrierile  sale 
presărate  cu  scene  lubrice  de  acest  fel,  şi  prin 
faptele  lui  monstruoase,  în  cari  găsim  crima  şi 
tortura  strâns  unite  cu  plăcerea  sexuală.  Dânsul 
s’a  născut  în  anul  1740  la  Paris  şi  a murit  în 
ospiciul  de  nebuni  dela  Charenton  Ia  2 Decembre 
1814.  El  se  excita  la  plăcerile  sexuale  prin  tor- 
turile ce  le  aplica  femeilor.  Vom  cita  ca  exemplu 
următorul  epizod  din  viaţa  sa  atât  de  aventu- 
roasă. 

„La  3 Aprilie  1768,  cameristul  său,  care  îi  eră 
în  acelaş  timp  şi  complice,  se  duse  la  Arcueif 
împreună  cu  două  grizete.  Iar  marchizul  oferi  un 
supeu  Rozei  Keller,  văduva  unui  lucrător  cofetar 
numit  Valentin,  pe  care  o întâlnise  în  piaţa  Vic- 
toriilor, şi  o conduse  Ia  mica  Iui  căsuţă  unde  îl 
aştepta  la  masă  cele  2 grizete  încoronate  cu  flori 


1 Tboinct.  Attenlats  aux  mceurs.  Paris,  1898.  pag.  441 

şi  deja  beate  pe  jumătate.  Roza  Keller  era  gata 
să  se  aşeze  la  masă,  când  marchizul  şi  came- 
ristul lui  tăbărâră  pe  ea,  îi  astupară  gura  ca  să 
nu  ţipe,  o desbrăcară  în  pielea  goală,  îi  legară 
mâinile  şi  picioarele  şi  o bătură  până  la  sânge 
cu  groase  curele  de  piele,  cari  aveau  la  vârf  ţepi 
de  fier,  — apoi  sfârşiră  noaptea  în  orgie. 

„A  doua  zi  de  dimineaţă,  Roza  profitând  de 
beţia  lor,  îşi  rupse  legăturile  şi  sări  pe  fereastră 
în  pielea  goală  şi  sângerândă.  Mulţimea  alergă, 
sparse  uşile  şi  găsi  lungiţi  în  mijlocul  vinurilor 
vărsate  pe  jos,  pe  marchiz,  pe  servitor  şi  pe 
cele  două  grizete.**1 

Cazurile  de  sadism  sunt  foarte  numeroase.  — 
Astfel  era  şi  contesa  Tarnowska,  celebra  crimi- 
nală, care  simţea  voluptate  să-şi  stingă  ţigările 
pe  braţele  goale  ale  amantului  ei;  iar,  pentru 
ca  el  să  simtă  şi  mai  mare  usturime,  îi  stropea 
arsurile  făcute,  cu  apă  de  Colonia. 

Este  de  remarcat  în  sadism  că  unora  le  face 
plăcere  durerea  cauzată  persoanelor  de  a- 
celaş  sex.  „Printre  numeroasele  observaţii,  cari 
s’au  publicat,  se  găsesc  multe  în  cari  copiii  au 
idei  voluptoase,  când  văd  cum  sunt  bătuţi  în 
şcoli  camarazii  lor,  — cu  mult  înainte  ca  viaţa 
lor  sexuală  să  li  se  fi  desvoltat  în  deajuns.  Aşa 
încât  nu  putem  crede  că  dânşii  asociază  aceste 
lovituri  cu  imagina  unei  femei. 


1 Firmen-Didot  freres.  Nouvelle  Biographie  generale , 
Tome  42,  pag.  998. 

„De  altfel,  se  observă  de  regulă  în  sadism 
că  Ia  început  durerea  este  iubită  pentru  ea  însăşi ; 
numai  în  urmă,  după  ce  simţul  genezic  s’a  dez- 
voltat, este  iubită  de  preferinţă  la  indivizii  de  sex 
opus/1 

In  clasa  1 liceală  am  avut  un  coleg,  care 
simţea  voluptate  să  aplice  nuele  — din  ordinul 
profesorului  de  religie  — colegilor  săi.  Adevărul 
e că  la  dânsul  viaţa  sexuală  s’a  dezvoltat  foarte 
de  timpuriu  şi  că  el  a trecut  apoi  prin  toată  fi- 
liera destrăbălărilor. 

Mulţi  dintre  împăraţii  romani  au  fost  sadici, 
la  cari  cruzimea  eră  împreunată  cu  voluptatea. 
„ Cesar  eră  crud,  sângeros  şi  depravat.  Tiberiu 
îndopâ  cu  vin  pe  condamnaţi,  iar  în  urmă  punea 
să  le  strângă  cu  sfori  părţile  genitale.  Caligala 
nu  se  ducea  în  locurile  de  desfrâu  înainte  de  a 
fi  azistat  la  torturi,  iar  de  câteori  îşi  desmerdâ 
amanta,  îi  spunea  : Un  cap  frumos,  care,  oricând 
aş  vrea,  ar  fi  tăiat.  Domiţian  simţea  plăcere  să 
smulgă  perii  concubinelor  lui  şi  să  ardă  orga- 
nele genitale  ale  condamnaţilor.  Heliogabal,  Othon , 
Vitelius,  Titus,  Traian , toţi  se  aseamănă  şi  găsesc 
în  torturi  plăceri  ignobile,  cari  nu  se  explică  de 
eât  prin  eretismul  social  al  epocei/2 

Sunt  unele  cazuri  în  cari  nu  ştim  dacă  plăce- 
rea ce  simte  individul  la  vederea  durerii  este  sau 


1 Dheur.  pag.  85. 

2 Dheur.  pag  89. 

nu  în  legătură  cu  simţul  genezic.  Dacă  nu  este 
în  legătură,  atunci  este  şi  mai  inexplicabilă.  Un 
asemenea  caz  este  acela  celebru  din  Amintiri 
din  casa  morţilor  de  Dostoiewski.  Este  vorba  de 
un  locotenent,  Jerebiatnikof , a cărui  cruzime  se 
manifestă,  când  trebuia  să  aplice  pedepse  cor- 
porale vre-unui  condamnat.  „Acest  locotenent  eră 
o excepţie,  un  cunoscător  priceput,  rafinat  în 
ceeace  priveşte  execuţiile.  El  eră  pasionat  pen- 
tru arta  lui  şi  o iubea  pentru  ea  însăşi.  In  toc- 
mai ca  un  patrician  blazat  din  Roma  imperială, 
el  pretindea  dela  această  artă  rafinamente,  plă- 
ceri contra  naturii,  cari  să-i  gâdile  şi  să-i  aţâţe 
niţel  sufletul  său  copleşit,  înecat  în  grăsime. 
Osânditul  este  adus  să-şi  sufere  pedeapsa;  Jere- 
biatnikof este  ofiţerul  executor ; numai  singură 
vederea  lungului  şir  de  soldaţi  înarmaţi  cu 
nuele  groase,  îl  inspira.  Trece  pe  dinaintea  fron- 
tului cu  un  aer  satisfăcut  şi  îndeamnă  pe  fie- 
care să-şi  facă  datoria  în  conştiinţă,  că  dacă 
nu...  Soldaţii  ştiau  mai  dinainte  ce  însemnează 
acest  dacă  nu... 

„Criminalul  este  adus.  Dacă  nu  cunoaşte  încă 
pe  Jerebiatnikof  şi  dacă  nu  este  în  curent  cu  se- 
cretul misterului,  locotenentul  îi  joacă  următoarea 
festă,  care  este  numai  una  dintre  invenţiile  lui 
Jerebiatnikof,  spirit  foarte  ingenios  în  asemenea 
plăsmuiri. 

„Orice  deţinut,  care  este  desbrăcat  în  pielea 
goală  dela  gât  până  Ia  brâu,  şi  pe  care  sub- 


ofiţerii  îl  leagă  de  patul  puştii,  pentru  a-1  face 
să  parcurgă  apoi  toată  strada  verde , — roagă 
cu  o voce  plângătoare  şi  înecată  în  lacrămi  pe 
ofiţerul  executor  să  dispue  ca  soldaţii  să  nu 
lovească  aşa  de  tare  şi  să  nu  îndoiască  greu- 
tatea pedepsei  printr’o  severitate  de  prisos. 
„Cucoane,  strigă  nenorocitul,  fie-vă  milă,  fiţi 
părintesc... — In  urma  acestei  rugăciuni,  Jerebiat- 
nikof  suspenda  pentru  un  moment  execuţia,  se 
prefăcea  că  este  înduioşat  de  rugăciunile  neno- 
rocitului, şi  când  vedea  că  acesta  s’a  convins 
că  va  îi  cruţat  şi  că  i se  va  aplica  o corec- 
ţiune  mai  uşoară,  — atunci  execuţia  începea. 
Conduceţi-1,  spunea  el  cu  o voce  atât  de  îndu- 
ioşată, încât  deţinutul  nu  ştia  cum  să  mulţu- 
mească lui  D-zeu,  că  i-a  dat  un  aşa  de  bun 
ofiţer  instructor.  Teribila  procezie  începea ; to- 
bele începeau  să  bată,  soldaţii  dela  capul  rân- 
dului îşi  ridicau  în  sus  nuelele..,  „Snopiţi-1! 
urla  atunci  din  toate  puterile  Jerebiatnikof ; ar- 
deţi-1!  isbiţi-1,  isbiţi-1 ! Jupuiţi-1 ! Scoateţi-i  pielea 
după  el ! încă,  încă,  loviţi  mai  tare  pe  acest  or- 
fan, daţi-i,  daţi-i  acestui  ticălos!  mai  tare,  pră- 
pădiţi-1,  prăpădiţi-1 !“ — Soldaţii  lovesc  din  toate 
puterile,  când  cu  un  braţ  când  cu  celălalt,  spi- 
narea nenorocitului,  ai  cărui  ochi  scapără  scân- 
tei, şi  care  urlă  de  durere,  pe  când  Jerebiatnw 
kof  aleargă  în  urma  lui,  în  faţa  liniei,  ţinându- 
se  cu  mâinile  de  burtă  din  cauza  râsului ; puf- 
neşte, se  topeşte  de  râs  şi  nici  nu  se  mai  ţine 

în  capul  oaselor,  încât  îţi  face  milă  acest  scump 
bărbat.  Se  simte  fericit,  găseşte  că  această 
scenă  este  caraghioasă.  Din  când  în  când  se 
aude  răsunând  râsul  lui  puternic,  sincer  şi  so- 
nor. El  repetă  : .„Loviţi ! Coşiti-1,  jupuiţi-mi  pe 
acest  bandit 

De  ce  voluptatea  este  amestecată  cu  cruzimea  ? 
Iată  o întrebare  la  care  până  în  timpul  de  faţă 
nu  s’a  dat  un  răspuns  satisfăcător.  încercarea  de 
explicare  a lui  Krafft-Ebing1  2,  că  aceasta  ar  fi  o 
reminiscenţă  din  epocele  de  barbarie  ale  ome- 
nirii, cînd  femeia  se  obţinea  prin  luptele  dintre 
bărbaţi, — nu  este  de  loc  îndestulătoare. 

Deocamdată,  cestiunea  rămîne  în  stare  de 
problem. 

Masochismul  şi-a  luat  numirea  dela  literatul 
german  Sacher-Masoch , — născut  în  1825  la  Lem- 
berg  şi  mort  nebun  în  9 Martie  1888,  la  Lind- 
heim  (Hessa)  — care  în  scrierile  sale  a descris 
numeroa.se  scene  de  acest  fel. 

Prin  masohism  se  înţelege  „să-ţi  placă  a fi,  în 
realitate  sau  în  imaginaţie , umilit,  maltratat,  tor- 
turat chiar,  de  către  o femee  ; iar  această  sufe- 
rinţă reală  sau  imaginară  să-ţi  producă  o sen- 


1 Souvenirs  de  la  Maison  des  rnorts.  Trad.  par  Ney 
roud.  pag.  225. 

2 Psichopatia  sexualis. 

saţie  de  voluptate  care,  sau  serveşte  ca  o com- 
plectare  excitantă  a plăcerii*  sexuale  normale,  sau 
o înlocueşte  complect."1 

Această  definiţie  este  cam  restrânsă,  căci  sunt 
şi  femei  masochiste. 

In  toate  cazurile  de  masochism  se  constată 
conexitatea  dintre  durere  şi  plăcerea  sexuală. 

Un  exemplu  clasic  de  masochism  este  acela 
al  Iui  J.  J.  Rousseau , despre  care  singur  ne  măr- 
turiseşte  în  Confesiunile  lui. 

Cazul  se  raportă  la  epoca  în  care  dânsul  eră 
în  vârstă  numai  de  8 ani  şi  se  afla  în  pensiune 
la  Bossey,  unde  avea  ca  guvernantă  pe  D-ra 
Lambercier,  atunci  în  vîrstă  de  30  de  ani. 

„După  cum  domnişoara  Lambercier  ne  iubea  ca 
o mamă,  tot  astfel  avea  şi  autoritatea,  care 
cîte  odată  mergea  până  acolo  încât  ne  aplică 
pedeapsa  corporală,  cînd  o meritam.  Destul  de 
mult  timp  ea  s-a  mărginit  numai  să  mă  ame- 
ninţe, iar  această  ameninţare,  cu  totul  nouă  pen- 
tru mine,  mi  se  părea  foarte  înfricoşetoare.  Insă 
după  execuţie  am  găsit-o  mai  puţin  grozavă  de 
cât  mă  aşteptam;  iar  ceeace  este  mai  ciudat,  e că 
această  pedeapsă  m’a  făcut  să  iubesc  şi  mai 
mult  pa  aceea  care  mi-a  aplicat-o.  Şi  numai  iu- 
birea mea  adevărată  şi  blândeţea  naturală  m’au 
împiedecat  să  caut  ca  să  merit  repeţirea  acelei 
pedepse  ; căci  în  durere,  în  ruşine  chiar,  am  gă- 


1 Thoinot.  pg  467. 


sit  un  amestec  de  sensualite,  care  m’a  făcut  s-o 
doresc  pricinuită  de  aceeaşi  mână,  decât  să  mă 
tem  de  ea.  Adevărul  e că,  cum  în  aceasta  era 
amestecat,  fără  îndoială,  un  instinct  sexual  pre- 
coce, aceeaşi  pedeapsă  corporală  nu  mi-ar  fi 
plăcut  de  loc,  dacă  mi-ar  fi  fost  aplicată  de  că- 
tre fratele  său... 

„Cine  ar  crede  oare  că  această  corecţiune,  care 
mi-a  fost  aplicată  la  vârsta  de  8 ani  de  mâna 
unei  fete  de  30,  a hotărât  de  gusturile,  de  dorinţele, 
de  pasiunile  mele,  pentru  tot  restul  vieţei,  iar 
aceasta  tocmai  în  sens  contrariu  aceluia  care  ar 
fi  fost  natural  să  fie?...  Frământat  mult  timp,  fără 
să  ştiu  pentru  ce,  sorbeam  cu  privirea  înflăcă- 
rată femeile  frumoase  ; imaginaţia  mea  mi  le 
evoca  fără  încetare,  închipuindu-mi-le  că-mi  fac 
ceeace  mi-a  făcut  domnişoara  Lambercier.4*1 

Mai  târziu,  după  ce  Rousseau  şi-a  început  viaţa 
sexuală  în  mod  normal,  i-a  persistat  această  do- 
rinţă de  a fi  lovit  de  femei  ; însă,  din  cauza 
ruşinii,  n’a  îndrăsnit  nici  odată  să  Ie  pretindă  aşa 
ceva.  Şi  astfel  a purtat  această  dorinţă  ascunsă 
în  sufletul  său,  fără  a o mai  putea  satisface. 
„J’ai  passe  ainsi  ma  vie  â convoiter  et  â me  taire 
aupres  des  personnes  que  j’aimais  Ies  plus.“ 
(Mi-am  petrecut  astfel  viaţa  pe  lîngă  persoanele 
pe  cari  le  iubeam  mai  mult,  râmnind  într’ascuns). 


1 Conjessions . Pârtie  1,  livre  !. 

Este  un  adevăr  banal  că  legile  naturii  nu  pot 
fi  complect  înfrânte.  Atunci  când  pornirilor  na- 
turale nu  li  se  dau  un  curs  liber,  ele,  pentru  a 
se  manifesta,  iau  o cale  piezişe.  Astfel  ne  ex- 
plicăm numeroasele  cazuri  de  masochism,  ce 
se  constată  la  femeile  cari  şi-au  consacrat  exis- 
tenţa vieţei  monahale.  In  mania' mistică  se  ob- 
servă multe  cazuri  de  aberaţie  ale  simţului  ge- 
nezic,  şi  nu  se  poate  stabili  totdeauna  cu  ho- 
tărîre,  dacă  anume  sunt  o consecinţă  a vieţei  mo- 
nastice ori  sunt  numai  ceva  inerent  unei  stări 
patologice  înnăscute. 

In  chinurile  corporale  pe  cari  şi  Ie  aplicau 
multe  dintre  adoratoarele  lui  Crist  simţeau  o foarte 
marevoluptate,  care— bine  înţeles — era  cu  totul  de- 
parte deceeace  numim  castitate.  Câteva  exemple. 

„Sub  loviturile  de  biciu,  Maria  Magdalena  din 
Florenţa  striga : „Destul  ! nu  mai  aţâţa  această 
flacără,  care  mă  mistue.  Nu  acest  fel  de  moarte 
îl  doresc...  căci  ar  fi  prea  plăcut  şi  prea  ferme- 
cător."— Elisabeta  de  Genton , pusă  în  aceleaşi 
condiţii,  credea  că  se  căsătoreşte  cu  Dumnezeul 
ei : „O,  amor  infinit  ! — strigă  dânsa  — creaturi 
strigaţi  toate  împreună  cu  mine:  amor,  amor." 
Unele  simt  cu  atât  mai  multă  voluptate,  cu  cât 
li  se  cauzează  dureri  mai  mari.  In  această  pri- 
vinţă este  clasic  cazul  Jeanei  Mouler , dela  Saint- 
Medard.  Una  dintre  contemporanele  ei,  contesa 

1 Dheur  pag.  39. 

de  B,  istoriseşte  că  această  isterică  a murit  sub 
lovituri,  cari  îi  cauzau  o mare  voluptate.  „La  fie 
care  lovitură,  cleştele  greu  de  fier  se  cufundă 
adânc  în  frumoasa  carne  a gâtului,  făcând  să 
ţâşnească  şiroaie  de  sânge. 

„In  timpul  când  această  fanatică  era  lovită  cu 
-atâta  cruzime,  fizionomia  ei  exprima  veselie.  Ah ! 
ce  bine  îmi  face,  ce  bine  îmf  face — strigă  dânsa. 
Fratele  meu,  mai  tare  încă  dacă  poţi. 

„Mulţumesc  Iui  Dumnezeu ; iată  că  mă  simt  tre- 
când în  sânul  eternei  fericiri...  Apropie-te,  frate, 
ca  să  te  îmbrăţişez,  să-ţi  mulţumesc  de  binefa- 
cerile tale.“ 

„Tânărul  băiat,  care,  în  această  scenă  grozavă, 
a îndeplinit  rolul  de  ajutător  (secouriste),  s’a  a- 
propiat;  Jeana  îşi  lipi  gura  de  gura  acestui  călău 
şi  expiră  ţinându-1  îmbrăţişeat."1 

Unele  mistice  simt  plăcere  să-şi  cauzeze  sin- 
gure dureri  trupeşti.  Vom  cită  un  singur  exemplu 
celebru  şi  anume  al  sfintei  Roza  de  Lima. 

„Născută  dintr’o  familie  bogată,  ea  aspiră  la 
sărăcie  şi  din  cea  mai  fragedă  etate  îşi  tăie  pă- 
rul, se  frecă  cu  var  nestins,  pentru  ca  să-şi  ardă 
pielea  şi  să  o facă  să  crape  ; ajunse  să  se  nu- 
trească numai  cu  câţiva  sâmburi  de  portocală. 
Toate  nopţile  se  flagela  şi,  cu  toate  poveţele 
confesorului  ei,  ajunse  să-şi  aplice  până  la  5000 
<de  lovituri  în  timp  de  4 zile.  Când  umerii  săi 


1 Dheur  pag.  48. 

erau  cu  totul  însângeraţi,  îi  încărca  cu  o cruce 
grea  de  fier  şi  umbla  desculţă  prin  grădina  mă- 
năstirii. Ea  îşi  înfigea  în  cap  o coroană  cu  ţepi 
şi  în  fiecare  zi  o schimba  din  loc,  pentru  ca  să- 
şi  înmulţească  rănile.  Acoperită  cu  un  dublu  ci- 
liciu  [târsână],  îşi  freca  trupul  cu  urzici,  iar  când 
sfârşiâ  toate  mijloacele,  pe  cari  le  putea  inventa, 
pentru  ca  să-şi  cauzeze  dureri  din  ce  în  ce 
mai  mari, — o veselie  imensă  o cuprindeă.ul 

Unii  ar  putea  să  obiecteze  că  aceste  dureri 
pe  cari  şi  le  pricinuesc  unele  dintre  călugăriţe, 
nu  au  nimic  a face  cu  plăcerea  sexuală  şi  că  sa- 
tisfacţia ce  simt  este  de  natură  cu  totul  supe- 
rioară. Cel  mai  bun  răspuns  la  aceste  obiecţiuni 
sunt  cazurile  identice,  cari  s’au  observat  la  unele 
femei  laice  şi  chiar  la  prostituate. 

„La  spitalul  Hotel-Dieu  din  Parte  o femeie  îşi 
reţinea  voluntar  urina,  pentru  a face  necesară  în- 
trebuinţarea sondei ; iar  Jacqaemin  a văzut  o pros- 
tituată, căreia  tăierea  vegetaţiilor  sifilitice  depe 
vulvă  îi  producea  o plăcere  atât  de  mare,  în  cât 
mereu  cerea  stăruitor  să-i  aplice  lovituri  de  foar- 
feci pe  mucoasa  vulvei  sau  pe  pielea  dinprejur."1 2 3 

La  Societatea  de  Ştiinţe  medicale  din  Lyon,  Rey 
a făcut  o comunicare  în  Iunie  1896,  în  care  vor- 


1 Lemesle  Les  Amants  de  la  douleur.  Paris.  Maloine. 

pag.  8—9. 

3 Mantegazza  (P)  Physiologie  de  la  Douleur.  Paris, 
p.  125. 

beşte  despre  prostituatele  maure,  „cari  îşi  fac 
arsuri  pe  mâini,  cu  ţigări  aprinse  şi  aplicate 
una  după  alta  câte  un  sfert  sau  o jumătate  de 
oră.  Aceste  arsuri  sunt  de  preferinţă  pe  partea 
anterioară  a antebraţului ; ele  sunt  largi,  rotunde, 
numeroase  (câte  odată  până  la  20,  făcute  suc- 
cesiv), iar  adâncimea  lor  este  foarte  mare.ul 

Masochismul  este  mai  uşor  de  explicat  decât 
sadismul.  In  ţările  unde  frigul  este  foarte  mare, 
■de  pildă  în  Rusia,  flagelarea  femeilor  este  ceva 
obişnuit,  de  acolo  şi  zicătoarea  despre  bărbaţii,' 
cari  nu  o întrebuinţează,  că  nu-si  iubesc  neves- 
tele, fiindcă  nu  le  bat.  Din  cauza  climei  prea 
aspre,  aparatul  genital  se  găseşte  într’un  fel  de 
frigiditate,  de  amorţeală,  care  nu  poate  fi  înlă- 
turată Ia  multe,  de  cât  activând  circulaţia  sângelui 
prin  mijlocul  flagelării. 

Mai  trebue  să  avem  în  vedere  că  „durerea 
este  un  excitant,  a cărui  înrâurire  asupra  măduvii 
spinării  este  evidentă.  Ei  bine,  sunt  unii  oameni 
cărora  această  excitare  le  este  necesară,  pentru 
a-i  ajuta  să  aibă  sensaţiuni  genitale. 

„Sistemul  lor  nervos  slăbit  reacţionează  numai 
când  este  preparat  printr'o  tensiune  extremă;  în 
acest  caz,  durerea  devine  o necesitate,  o condi- 
ţie sine  qua  non  a plăcerii  şi  de  aceea  este 
căutată  în  acelaş  timp  cu  plăcerea  însăş.“1 2 


1 Lemesle  pag.  13—14 

2 Dheur.  pag.  61. 

„Se  constată  adesea  la  unele  bolnave,  o pre- 
dilecţie exagerată  pentru  remediile  neplăcute  şi 
pentru  operaţiile  hirurgicale  dureroase.  Astfel  a 
persoană  tânără,  pe  care  o supuneam  de  mai 
multe  ori  pe  săptămână  la  băi  electrice,  eră  ne- 
răbdătoare şi  nesuferită  până  în  momentul  când 
îi  produceam  scântei  electrice  şi  sguduiturL 
Atunci  fizionomia  i se  învioarâ,  şi  repeta  fără 
încetare:  Ah!  ce  bine  e.  Asemenea  scenă  se  re- 
peta şi  când  îi  făcea  puncte  de  foc  sau  orice 
altă  operaţie  dureroasă, 

„Doctorul  Châtelain , în  raportul  său  medico- 
legal  asupra  stării  mintale  a Măriei  Jeannerot 
(publicat  în  „Annales  medico-psychologiques„ 
cţin  1869),  acuzată  pentru  9 otrăvirii,  se  exprimă 
astfel:  „Ea  insista  pentru  a fi  supusă  la  trata- 
mentele cele  mai  dureroase,  in  cari  părea  că  se 
complace,  ca  de  pildă  a fi  arsă  cu  fierul  roşu, — 
tratament  pe  care-1  suferise  deja  şi  ale  cărui 
urme  evidente  le  purta  dealungul  coloanei-  ver- 
tebrale." 

„Doctorul  Dor , care  avusese  în  tratament  pe 
această  bolnavă,  a făcut  cam  aceeaşi  observaţie. 
„Cu  toate  că  femeia  Jeannerot  ştia  destul  de 
bine  că  boala  ei  era  fictivă,  totuş  aceasta  nu  o 
împiedica  să  ceară  un  tratament,  care  constă 
într’o  operaţie  foarte  dureroasă:  arderea  cefei." 

„Doctorul  Goubet  a fost  uimit  de  aceleaşi 
constatări : „Ea  mi-a  părut  că  - iubea  mai  mult 
tratamentele  decât  remediile;  iar  dintre  acestea 

pe  acelea  cari  pricinuiau  suferinţa  cea  mai 
mare. 441 

In  cazurile  de  isterie  se  constată  multe  abera- 
ţiunii  ale  sensibilităţii.  La  unele  isterice  se  ob- 
servă particularitatea  că  „unele  puncte  ale  corpului 
lor  au  proprietatea,  când  sunt  excitate,  să  pro- 
ducă eretismul  genital."1 2 

Hecquet  a constatat  că  unele  stări  patologice 
ale  aparatului  genital,  la  femei  mai  cu  seamă, 
produc  această  pervertire  a sensibilităţii,  în  care 
o violentare  a nervilor  sensibilităţii  deşteaptă 
în  creer  o sensaţie  de  plăcere  sau  chiar  de  vo- 
luptate.3 

Cazurile  cele  mai  complexe  sunt  acelea  de 
sadi-masochism,  în  cari  aberantul,  pe  lângă  ne- 
voia ce  simte  de  a i se  cauza  durere  trupească, 
mai  are  pe  aceea  de  a cauza  şi  el  la  rândul  său. 

Acestea  sunt  şi  cele  mai  obscure;  căci,  dacă 
se  explică  întrucâtva  masochismul  de  care  este 
afectat,  sadismul  este  inexplicabil. 

Pentru  exemple  de  acest  fel  cât  şi  de  felurile 
precedente,  precum  şi  de  alte  mici  variaţii 
în  manifestările  acestei  perversiuni  a sensibili- 
tăţii, recomandăm  în  deosebi  cartea  lui  Krafft - 
Ebing. 


1 Dheur.  pag.  61. 

3 Dheur.  pag.  21-22. 

3 Dheur.  pag.  47. 


Afară  de  aceste  cazuri  bine  precizate  de  co- 
nexitate a durerii  cu  plăcerea  sexuală,  mai  sunt 
altele  ceva  mai  dubioase,  fiindcă  nu  ştim  cu  si- 
guranţă dacă  plăcerea  durerii  pe  care  o simte 
bolnavul,  este  sau  nu  în  legătură  cu  centrii  apa- 
ratului genital. 

Astfel,  de  pildă,  este  voluptatea  ce  simt  mor- 
finomanii,  când  îşi  fac  înţepături  cu  injectorul  de 
morfină  (seringa  lui  Pravas).  Este  ea,  pur  şi 
simplu,  o voluptate  a durerii  sau  are  vre-o 
legătură  cu  plăcerea  sexuală?  Că  o simt,  aceasta 
este  incontestabil. 

„Este  un  motiv  pentru  care  morfinomanul  se 
morfinează  prin  injecţie : simte  o plăcere  aprigă 
de  a-şi  face  înţepături.  Unii  dintre  dânşii  simt 
o adevărată  atracţie  să-şi  practice  această  ope-  ’ 
raţie  [să  se  înţepe]  asupra  lor  înşişi,  cu  toată 
marea  durere  ce  li  le-o  cauzează.  Şi  mulţi  dintre 
aceşti  bolnavi  au  afirmat  că,  dacă  ar  trebui  nea- 
părat să-şi  micşoreze  doza,  le-ar  conveni  peste 
măsură  de  mult  să  o absoarbă  în  mai  multe 
porţiuni  decât  dintr’o  singură  dată.wl 

Convingerea  noastră  este  că  această  plăcere  a 
durerii  nu  are  totdeauna  a face  cu  simţul  genezic, 
ştiut  fiind  că  mulţi  dintre  morfinomani  sunt  im- 
potenţi din  cauza  acestui  viţiu. 

* Ball  (B).  La  Moi phinomanie.  Paris,  1888. 

Alte  cazuri  de  natură  tot  dubioasă  sunt  acelea 
de  patomimie.  Cuvântul  acesta  a fost  creat  în 
anul  1908  de  către  Paul  Bour  get.  Este  vorba 
despre  acele  persoane,  cari  simt  plăcere  să  si- 
muleze anumite  boale. 

In  anul  1908  s’a  prezentat  Ia  clinica  ilustrului 
doctor  Dieulafoy  un  individ,  care  avea  un  braţ 
.amputat ; iar  pe  celălalt  braţ  şi  pe  picioare,  o 
mulţime  de  răni,  cari  aveau  înfăţişarea  de  răni 
cangrenoase.  S’a  constatat  în  urmă  că  şi  le  cau- 
zase el  singur.  Acest  caz  celebru  a fost  comu- 
nicat Academiei  de  Medicină  din  Paris.  Comuni- 
carea este  reprodusă  întreagă  în  Bulletin  de 
r Academie  de  Medicine  din  1908  şi  în  La  Presse 
medicale  din  10  Iunie  (stil  nou)  1908.  Ea  a fost 
făcută  de  însuş  Dieulafoy. 

„Iată  un  om  inteligent,  cult,  fără  stigmate 
psihice,  care  fără  motiv  apreciabil,  începe  să-şi 
facă  răni  cu  potasă  [caustică]  şi  pe  care  timp 
de  doi  ani  şi  jumătate  nimic  nu-1  opreşte  dela 
aceasta.  înşeală  pe  doctori  şi  pe  hirurgi.  I se 
vorbeşte  de  turburări  trofice,  el  nu  desminte  ; i 
se  vorbeşte  despre  răni  provenite  din  nevrite, 
el  nu  desminte ; i se  propune  să  i se  facă  o primă 
operaţie  cu  elongarea  nervului,  el  o suportă  ; îl 
povăţueşte  să-şi  amputeze  braţul  stâng,  el  se  Iasă 
a fi  amputat;  după  amputarea  braţului  stâng,  el 
începe  să-şi  facă  răni  pe  cel  drept,  apoi  pe  pi- 
ciorul stâng,  cu  aceeaşi  tenacitate  şi  persistenţă 
In  sistemul  lui  de  simulare. “ 

întrebat,  „dânsul  îmi  răspunde:  „Eram  îmbol- 
dit să-mi  cauzez  răni,  după  cum  morfinomanii. 
simt  impulsiunea  să-şi  facă  înţepături  cu  mor- 
fină.“  Comparaţia  nu  este  exactă,  căci  la  morfi- 
nomani  înţepătura  de  morfină  corespunde  unei 
plăceri  şi  unei  trebuinţe,  pe  când  rănile  acestuia 
îi  pricinuesc  numai  jenă  şi  dureri.  Iar  consimţi- 
mântul  lui  să  i se  amputeze  braţul  stâng,  cum 
ni-1  putem  explica  ? “ 

....Şi  autorul  conchide  că  avem  a face  cu  un 
patomim,  care,  pentru  plăcerea  de  a simula,  de 
a pune  în  încurcătură  pe  doctori, — îşi  cauzează 
singur  aceste  răni  dureroase. 

In  ipotezele  pe  cari  şi  Ie  face  Dieulafoy , pen- 
tru explicarea  acestui  caz  ciudat,  nu  intră  abso- 
lut de  loc  şi  aceea  a plăcerii  durerii.  Şi  cu  toate 
acestea  poate  că  aceasta  ar  fi  fost  cea  mai  pro- 
babilă; căci  această  ciudată  anomalie  a simţirii* 
în  care  durerea  să-ţi  cauzeze  plăcere,  nu  este  toc- 
mai rară. 

Privită  din  acest  punct  de  vedere,  această  a- 
beraţiune  a sensibilităţii  dureroase  ni  se  înfăţi- 
şează sub  două  forme  şi  anume : sau  individul 
simte  plăcere,  în  Ioc  de  durere,  sau  simte  durerea 
ca  durere  şi  cu  toate  astea  această  durere,  pe 
care  o percepe  ca  atare,  îi  produce  plăcere. 
Exemple  sunt  pentru  amândouă  cazurile. 

Calmeil  citează  următorul  caz  ciudat : „Un  ar- 
tilerist  îşi  trage  în  abdomen  o lovitură  de  cuţit* 
care  însă  îi  produce  o sensaţie  plăcută.  Această 

încercare  de  sinucidere  este  urmată  de  multe  al- 
tele noi,  şi  întotdeauna  acest  militar  a recurs  la. 
instrumente  tăietoare,  pentru  ca  să  atenteze  la 
viaţă-i.‘u 

Moreau  de  Tours  istoriseşte  următorul  caz : 
„Un  bărbat,  care  ajunsese  la  vârsta  de  45  de 
ani,  fără  casă  fi  fost  vre-odată  bolnav,  din  cauza 
unor  supărări,  este  cuprins  de  violente  migrene, 
de  ţiuituri  în  urechi,  de  greutate  în  cap.  Intr'unele 
clipe,  mişcări  convulsive,  pe  cari  el  le  compară 
cu  sguduituri  electrice,  îi  agită  toate  membrele, 
îi  brăzdează  şealele  şi  pieptul;  atunci  min- 
tea i se  rătăceşte,  o agitaţie  nervoasă  îl  cuprinde 
şi-l  face  să  strige  şi  să  rostească  cuvinte  ana- 
poda, despre  al  căror  înţeles  nici  dânsul  nu-şi 
dă  seama.  Starea  lui,  despre  care  îşi  dă  soco- 
teală până  Ia  un  oarecare  punct,  pricinuindu-i  a 
supărare  asemănătoare  cu  disperarea,  dânsul  con- 
cepu gândul  să  se  scape  de  o existenţă  deve- 
nită insuportabilă.  „Această  idee  nu  mă  părăsea, 
de  loc—  spuse  bolnavul  — dar  nu  cred  că  aş  fi 
pus’o  în  execuţie,  dacă  n’aş  fi  fost  forţat  prin- 
tfo  criză.  Intr’o  zi,  când  eram  disperat  şi  ne- 
mai  stăpân  pe  mine,  am  spart  o sticlă,  iar  cu 
unul  dintre  cioburi,  încercai  să-mi  tai  beregata  y 
repetând  această  încercare,  am  reuşit  să-mi  fac 
o tăietură  destul  de  adâncă;  m’am  oprit,  cre- 


La  Folie.  Paris,  1845.  pag.  384. 

zând  că  aceasta  era  de  ajuns,  pentru  ca  să  mâ 
facă  să  mor.  % 

„Asemenea  răni  nu  te-au  făcut  să  suferi  mult? 
„La  prima  încercare,  am  simţit  ceva,  nu  eram 
destul  de  întărâtat ; însă  asta  nu  se  poate  numi 
durere.  La  cea  de  a doua,  nu  numai  că  n’am 
suferit,  dar  simţeam  o adevărată  plăcere,  simţind 
cum  sticla  îmi  rupea  pielea.*  — Aceste  cuvinte 
sunt  textuale ; bolnavul  mi  le-a  repetat  chiar  acum 
câteva  zile.ul 

Alt  caz ; „X,  fiind  atins  de  melancolie,  fără 
turburări  intelectuale  bine  definite,  a fost  trimes 
Ia  Bicetre  în  urma  unei  încercări  de  sinucidere.  El 
avea  la  gât  o rană  semicirculară  lungă  cam  de 
8 sau  10  centimetre,  care  începuse  a se  cicatrizâ. 

„X.,  cu  o lună  mai  înainte  de  internarea  lui 
la  Bicetre,  sim{indu-se  supraveghiat,  s’a  zăvorit 
în  odaie,  a spart  o farfurie  de  porţelan,  în  care-i 
adusese  mâncarea  şi  pe  care  o uitaseră  acolo 
şi,  ţinând  în  fiecare  mână  câte  un  ciob,  a încer- 
cat să-şi  taie  beregata. 

„A  întrebuinţat  o jumătate  de  ceas  pentru 
această  grozavă  ispravă,  şi  s’a  oprit  numai  după 
ce  şi-a  găurit  tracheia. 

„Trebue  să  fi  simţit  dureri  grozave  ; ţi-a  tre- 
buit mult  curaj  ?“ 

„Câtuş  de  puţin  — răspunse  X,  cu  tonul  cel  mai 


1 Union  medicale.  1847. 

natural ; n’am  suferit  de  loc  ; simţeam  chiar  un 
fel  de  plăcere  să-mi  fierăstruesc  pielea.* *1 

Această  plăcere  de  a se  distruge  s’a  obser- 
vat şi  la  unele  animale  din  menagerii.  Neapărat 
că  nu  putem  şti  ce  simt  ele  atunci. 

„O  leoaică  în  vârstă  de  12  ani,  care  de  5 ani 
se  afla  într’o  menagerie  din  Phenix-Parck  şi 
care  de  un  an  nu  a mai  dat  semne  de  apeţit 
sexual,  a început  într’o  zi  să-şi  roadă  coada. 
După  ce  a mâncat  bucăţică  cu  bucăţică  toată 
partea  pe  care  a putut  s’o  ajungă  cu  dinţii,  ea 
începu  să-şi  mănânce  una  dintrea  labele  dinapoi. 
Dintr’o  anchetă  foarte  interesantă,  făcută  în  En- 
glitera,  Germania  şi  Olanda,  ar  rezulta  că  s’au 
observat  cazuri  identice  la  vulpi,  tigri,  jaguari, 
etc.  In  cazul  despre  care  este  vorba,  nu  pateâ 
fi  cauza  o iritaţie  locală,  de  oarece  pielea  eră 
complect  sănătoasă.  D-l  Abraham  (în  The  Jour- 
nal of  mental  Science . 1886)  crede  că  trebue  să 
ti  fost  o afecţie  de  natură  isterică.*2 


Cum  se  explică  faptul  că  durerea  este  uneori 
înlocuită  cu  plăcerea  ? 

De  oarece  nici  mecanismul  complect  al  du- 
rerii normale  nu  se  cunoaşte  pe  deplin,  cu  atât 


*)  Moreau  de  Tours.  De  la  contagion  du  suictdc. 

*)  Dheur.  pag.  32. 

mai  puţin  al  cazurilor  anormale.  Aproape  totul 
se  reduce  la  simple  constatări. 

r Moreau  de  Tours  în  ciudatele  lui  experienţe 
făcute  cu  inhalaţii  de  eter  [şi  publicate  în  Union 
medical  din  1847]  a constat  că,  în  unele  cazuri, 
tocmai  ca  în  anestezia  cu  cloroform  Simţirea  este 
nu  numai  amorţită,  dar  chiar  schimbată  aşa  fel, 
în  cât  plăcerea  înlocueşte  durerea."1 

Cazurile  acestea  sunt  foarte  ambarasante ; căci, 
dacă  admitem  un  centru  special  pentru  durere, 
cum  se  poate  ca  el  să  înceteze  de  a funcţiona 
tocmai  în  împrejurări  de  acest  fel?  înţelegem  ca 
sensibilitatea  dureroasă  să  fie  abolită,  şi  deci  in- 
dividul să  nu  mai  simtă  nimic,  dar  să  simtă  con- 
trariul de  ce  ar  trebui, — iată  o problemă  psiho- 
logică greu  de  rezolvat. 

Nu  mai  puţin  greu  de  explicat  sunt  cazurile  în 
cari  durerea  este  concomitantă  şi  simultană  cu 
plăcerea,  adică  este  împreunată  cu  ea.  Am 
cunoscut  trei  de  acest  fel ; însă,  fiindcă  persoa- 
nele afectate  de  această  aberaţie  a sensibilităţii 
trăesc,  nu  le  pot  publica  numele  întreg.  Mărtu- 
risirile le  am  chiar  din  gura  lor. 

I.  A.  O.  a avut,  în  copilărie,  o fistulă  la  pulpa 
unui  picior;  iar  de  câte  ori  doctorul  i-o  caute- 
riza cu  acid  fenic  concentrat,  el  simţea  o mare 
usturime.  Insă  în  loc  ca  usturimea  aceasta  să-i 
producă  suferinţă,  îi  producea  plăcere. 


* Dheur  pag.  26. 


II.  A îmi  mărturiseşte  că  usturimea  unui  muş- 
tar, pe  care  o simte  ca  usturime , îi  produce  plă- 
cere, care  este  cu  atât  mare  cu  cât  epiderma  pe 
care  şi-I  aplică  este  mai  subţire. 

Acesta  este  un  om  cult,  de  o inteligenţă  su- 
perioară. La  dânsul  am  mai  observat  şi  altă  a- 
nomalie.  Am  fost  de  faţă,  când  doctorul  îi  făcea 
raclajul  unui  abces  flegmon,  şi  cu  toate  că  a- 
ceastă  operaţie  îi  pricinuia  o mare  durere,  dân- 
sul râdea.  Spunea : „Mă  doare  şi  cu  toate  astea 
Îmi  vine  să  râd.“  — Aci  avem  un  caz  în  care  o 
emoţie  dureroasă  este  asociată  cu  expresia  unei 
emoţii  tocmai  contrarie. 

III.  Lui  C.  îi  face  plăcere  usturimea  cauzată 
de  tăierea  cu  briciul  a coşilor  depe  obraz. 

In  anul  1901,  am  comunicat  doctorului  C/z.  Ri- 
chet  piimele  două  dintre  aceste  ciudate  cazuri, — 
întrebându-1  ce  crede  despre  ele.  Dânsul  mi-a 
răspuns  prin  următoarea  întrebare:  „Qui  sâit  s’il 
n’y  aurait  pas  quelque  communication  anormale 
dans  le  systeme  nerveux  central  entre  le  centre 
de  la  douleur,  et  le  centre  du  plaisir?“  (Cine  ştie 
dacă,  în  sistemul  nervos  central,  nu  va  fi  existând 
vre-o  comunicaţie  anormală  între  centrul  durerii 
şi  centrul  plăcerii?) 

Până  în  timpul  de  faţă  această  întrebare  a ră- 
mas fără  răspuns,  căci  nu  s’a-  constatat  existenţa 
unor  asemenea  centri. 


64 


IV 

Aruncându-ne  o privire  generală  şi  recapitula- 
tivă  asupra  feluritelor  aberaţii  ale  sensibilităţii 
dureroase  şi  înşirându-le  după  gradul  complexi- 
tăţii lor,  — ele  se  pot  clasă  mai  întâiu  în  două 
grupe : acela  în  care  simţirea  dureroasă  este 
conexă  cu  plăcerea  sexuală  şi  acela  în  care  nu 
are  nimic  a face  cu  aceasta,  cu  alte  cuvinte  în 
care  plăcerea  cu  care  este  conexă  este  de  sine 
stătătoare. 

Fiecare  dintre  aceste  două  grupe  au  nume- 
roase varietăţi. 

Cauza  acestor  felurite  aberaţiuni  nu  se  cunoaşte, 
însă  un  lucru  este  aproape  neîndoios  că  ele  se 
observă  la  persoanele  degenerate,  după  cum  foarte 
bine  se  exprimă  şi  doctorul  Dheur : „Degeneres- 
cenţa  mintală  pare  a fi  dacă  nu  unica,  cel  puţin  prin- 
cipala cauză  a algofiliei  pure;  este  uşor  să  re- 
găsim urmele  acestei  afecţiuni  în  observaţiile  pe 
cari  Ie  cităm,  şi  chiar  cazurile  de  nebunie  în  cari 
se  constată  algofilia.  sunt  aproape  toate  cazuri 
de  nebunie  degenerativă." 1 

In  isterie,  care  este  tot  o formă  a degenerescenţei, 
se  observă  multe  cazuri  de  algofilie.  Insă  unele 
isterice  nu  iubesc  durerea  fiindcă  le  va  fi  prici- 
nuind oarece  voluptate,  însă  din  orgoliu,  dacă  s’ar 

. 


1 Dheur.  pag.  20. 

putea  numi  astfel  sau,  mai  bine  zis,  din  dorinţa 
de  a se  vedea  admirate  pentru  puterea  lor  de  re- 
zistenţă la  durere. 

„La  unele  isterice  algofilia  este  strâns  legată  cu 
plăcerea  irezistibilă  ce  simt  aceste  bolnave  de  a 
se  face  remarcate,  de  a atrage  atenţia  asupră-le. 
Am  văzut  una,  care,  fără  să  fie  anestezică,  pen- 
tru a-şi  ajunge  acest  scop,  a suportat  extragerea 
unei  unghii  dela  mână,  cu  surâsul  pe  buze.  Şi 
simţindu-se  flatată  de  complimentele  celor  din- 
prejur,  s’a  expus  cu  imbicilitate  la  tot  felul  de 
dureri,  pentru  a-şi  atrage  noi  laude.  Satisfacţia 
ei  morală  era  atât  de  mare,  în  cât  covârşia  com- 
plect durerea  trupească. uî 

Nu  s’a  stabilit  încă  pe  deplin  întrucât  tăria 
de  voinţă  poate  mări  puterea  de  rezistenţă  la 
durere.  Unii  printre  cari  şi  ilustrul  hirurg  Lucas- 
Championniere  — susţin  că  acei  a căror  sensibili- 
tate dureroasă  este  foarte  fină,  nu  pot  rezista 
unei  dureri  prea  mari,  ori  câtă  putere  de  voinţă 
ar  avea.  Iar  atunci  când  vedem  pe  unii  rezistând, 
să  fim  pe  deplin  încredinţaţi  că  nu  sufer  mult, 
că  prin  urmare  au  sensibilitatea  dureroasă  obtuză. 

Să  fi  fost  astfel  în  cazul  citat  mai  sus?  Nu 
ştim.  Sensaţia  fiind  ceva  subiectiv,  natura  ei  in- 
timă poate  fi  cunoscută  numai  de  către  cel  care 
o simte. 

Din  observarea  amănunţită  a cazurilor  de  sa- 


1 Dheur.  pag.  22—3 

dism  şi  masochism,  constatăm  că  plăcerea  du- 
rerii, în  aceste  aberaţiuni,  este  de  două  feluri.  In 
masochism  precum  şi  în  cazurile  în  cari  ea  nu 
este  în  conexitate  cu  plăcerea  sexuală,  avem  a 
face  cu  o plăcere  pur  fiziologică , adică  în  or- 
ganismul său  bolnavul  simte  plăcere.  In  sadism, 
această  plăcere  este  de  natură  psihologică,  adică 
bolnavul  o simte  nu  direct  în  corpul  său,  ci  în 
adâncul  sufletului  său. 

După  cum  vedem,  între  aceste  două  feluri  de 
aberaţiuni  este  o foarte  mare  deosebire,  deşi  une- 
ori sunt  impreunate  în  aceeaşi  persoană;  căci  pe 
când  într’una  avem  a face  cu  o plăcere  trupească, 
în  cealaltă  este  vorba  de  o plăcere  sufletească. 

Când  plăcerea  durerii  cauzate  unei  alte  per- 
soane este  complect  despărţită  de  orice  plăcere 
sexuală, — atunci  ea  se  numeşte  perversitate.1 

Pentru  cei  afectaţi  de  aceste  aberaţiuni  ale  sen- 
sibilităţi, după  cum  este  firesc,  nu  există  nici  un 
remediu.  Acestea  sunt  infirmităţi  înnăscute.  Con- 
trariu legilor  obişnuite  ale  naturi,  la  aceşti  oa- 
menii— printr’o  ciudăţenie  a structurii  lor  organice 
şi  mintale — procesul  durerii  se  întâmplă  invers  în 
comparaţie  cu  al  oamenilor  normali.  Ce  anume 
este  scrintit  în  organismul  lor,  noi  nu  ştim  şi 
— ceva  mai  mult — nici  ei  nu  ştiu  de  ce  durerea 
sau  numai  un  anumit  fel  de  durere  le  produce 


Perversitatea  (în  Noua  Revistă  română.  1909.  No.  20) 

plăcere.  Că  această  ciudată  aberaţiune  este  gre- 
fată pe  un  organism  degenerat, — în  această  pri- 
vinţă nu  mai  încape  nici  o îndoială.  Persoanele 
pe  cari  le-am  citat  sunt  neurastenice,  ba  una 
pare  că  este  mai  mult  decât  atât.  Iar  persoanele 
observate  de  către  alţii  au  fost  isterice  sau  alie- 
nate. Şi  este  simptomatic  faptul  că  atât  Marchizul 
de  Sade  cât  şi  Sacher-Masoch , au  murit  nebuni. 

Este  adevărat  că  nu  toţi  cei  afectaţi  de  aceste 
aberaţii  ciudate  o sfârşesc  astfel,  însă  este  aproape 
incontestabil  că  toţi  fac  parte  din  marea  mulţime 
a degeneraţilor  inferiori  sau  superiori. 

STIGMATIZAREA 


i 

Este  în  afară  de  orice  discuţie  că  cu  cât  cerce- 
tările ştiinţifice  înaintează,  cu  atât  domeniul  mira- 
culosului se  micşorează.  Fapt  destul  de  explica 
bil,  dacă  avem  în  vedere  că,  graţie  investigaţiilor 
ştiinţei,  multe  dintre  fenomenele  socotite  ca  supra- 
naturale s’au  explicat  destul  de  satisfăcător.  Şi 
chiar  dacă  nu  s’a  lămurit  pe  deplin  cauza  com- 
plectă a unora,  s’a  putut  însă  stabili  că  ea  nu 
este  divină  şi  deci  miraculoasă. 

Ceeace  a făcut,  între  altele,  ca  unele  dintre 
misticele  creştine  să  fie  sanctificate,  a fost  un 
ciudat  fenomen  observat  pe  trupul  lor,  şi  anume 
stigmatizarea. 

„In  limbajul  misticilor,  se  numesc  stigmate  a- 
cele  semne  şi  acele  dureri  caracteristice  patimilor 
lui  Crist,  pe  cari  unii  dintre  dânşii  le-ar  fi  avut 
sau  resimţit  pe  aceleaşi  părţi  ale  corpului,  pe  cari 

Crist  le-a  avut  sau  le-a  simţit  dela  osândirea  lui 
şi  până  la  moarte.*1 

Partea  misterioasă  a acestor  fenomene,  precum 
şi  asemănarea  lor  cu  cele  întâmplate  lui  Isus,  a 
fost  de  ajuns  pentru  a Ie  socoti  ca  ceva  dum- 
nezeesc. 

Faptele  de  acest  fel  se  grupează  în  acelea  a 
căror  existenţă  este  oarecum  dubioasă  şi  în  cele- 
lalte, cari  sunt  socotite  ca  absolut  sigure,  înte- 
meiate fiind  pe  dovezi  indiscutabile. 

După  cum  vom  vedea  îndată,  ivirea  stigma- 
telor corespunde  sau,  mai  bine  zis,  este  precedată 
de  unele  halucinaţii  mistice,  — ceeace  dovedeşte 
că  sunt  efectul  unei  puternice  autosugestiuni. 

Să  cităm  câteva  din  cazurile  de  stigmatizare, 
despre  cari  unii  poate  că  se  îndoesc,  fiindcă  do- 
vezile nu  le  par  îndestulătoare. 

„ Caterina  de  Raconisio  (1486 — 1547),  în  cursul 
unei  contemplaţiuni,  a văzut  pe  Isus  punându-i 
de  două  ori  crucea  pe  unul  din  umeri,  iar  a 
doua  oară  a primit  această  greutate  cu  resemnare. 
Tot  restul  vieţei  ea  a avut  un  umăr  mai  aplecat 
de  cât  celălalt  şi  ca  şi  cum  ar  fi  fost  încărcat  cu 
o greutate  prea  mare. 

„Aceeaşi,  la  vârsta  de  10  ani,  a primit  dela  Isus 
două  coroane:  una  de  flori,  alta  de  spini ; ean’a 


1 Dumas  (G.).  La  Stigmatisation  chez  Ies  mystiques 
chretiens  (în  „Revue  des  deux  Mondes*  1 Mai  1907,  pag. 
196-228). 


vrut  să  primească  de  cât  pe  cea  de  a doua,  dar 
semnele  sângeroase  ale  spinilor  i-au  apărut  mai 
târziu  pe  frunte." 

„Arhangela  Tardera  (1568)  a obţinut  dela  Isus 
între  alte  semne  ale  pasiunii  [patimilor],  pe  acela 
al  flagelării.  Şi  adesea  rămânea  lungită  la  pământ, 
cu  corpul  brăzdat  de  vânătăi,  răni  şi  umflături, 
simţindu-se  în  acelaş  timp  lovită  de  nuele  şi 
bice." 

TJeanne-Marie  de  la  Croix  (1603 — 1673),  afară 
de  plăgile  trecătoare  de  la  picioare  şi  dela  mâini, 
avea  o plagă  permanentă  în  partea  stângă.  Weber, 
un  biograf  al  ei,  spune  că  ea  avea  „o  deschiză- 
tură la  fel  cu  rana  lui  Crist,  pe  care  o ascundea 
cu  îngrijire.  Era  largă  de  un  deget  şi  jumătate, 
lungă  de  trei,  acoperită  cu  o pieliţă  transparentă, 
presărată  cu  pete  vinete,  unde  se  vedeau  ca  nişte 
picături  de  sânge  închegat,  îngrămădit  acolo  de 
mult  timp." 

Cu  mult  mai  interesante  sunt  cazurile  de  stig- 
matizare garantate.  Dintre  acestea  cel  mai  celebru 
este  al  Iui  Saint  Franţois  d’Assise  ( 1182 — 1226). 
Thoma  de  Celano  istoriseşte  în  următorul  fel  apa- 
riţia stigmatelor  acestui  celebru  mistic  şi  filosof : 
„El  zări  un  trimes  al  lui  D-zeu,  un  fel  de  sera- 
fim, care  avea  6 aripi  şi  şedea  deasupra  lui,  cu 
mâinile  întinse,  cu  picioarele  împreunate,  ca  pi- 
ronit pe  o cruce.  Două  aripi  se  ridicau  deasu- 
pra capului  său,  două  erau  întinse,  două  în  fine 
îi  ascundeau  corpul  întreg..." 


„Pe  când  reflecta  neliniştit  la  semnificarea  a- 
cestei  vedenii,  şi  era  turmentat  că  nu  o poate 
înţelege,  semnele  cuielor  începură  să  i se  ivească 
pe  mâini  şi  pe  picioare. 

„In  partea  dreaptă  avea  o rană,  care  părea  a 
fi  fost  făcută  de  o lovitură  de  lance. 

„Thomas  de  Celano  descrie  stigmatele : Mâi- 
nile şi  picioarele  sale  îi  erau  pătrunse  de  cuie 
prin  mijloc;  capetele  cuielor,  rotunde  şi  negre, 
erau  în  partea  de  dinăuntru  a mâinilor  şi  dea- 
supra picioarelor;  vârfurile  cam  lungi,  apăreau 
în  partea  cealaltă,  se  îndoiau  deasupra  cărnei 
din  care  ieşiau.  Partea  dreaptă  erâ  ca  pătrunsă 
de  o lance,  iar  din  cicatrice  sângele  ieşiâ  adesea." 

Celano  a fost  discipolul  şi  întâiul  istoric  al  Iui.  . 

Un  alt  caz  celebru  este  al  Veronicei  Giuliani. 
„Când  erâ  în  vârstă  de  33  de  ani,  după  multe 
lupte  şi  obsesiuni,  la  4 Aprilie  1694,  în  timpul 
săptămânii  sfinte,  i-a  apărut  Isus,  încoronat  de 
spini:  „Iubitul  meu  — îi  zise  dânsa  — binevoeşte 
şi  fă-mi  mie  parte  din  aceşti  spini,  căci  eu  îi 
merit,  nu  tu  care  eşti  însăş  Sfinţia."  Abia  sfârşi 
aceste  cuvinte,  când  Isus  îi  răspunse  cu  o pri- 
vire plină  de  tandreţe : „Da,  iubita  mea,  am  venit 
să  te  încoronez."  — „Atunci  — spune  ea  — el  şi-a 
ridicat  coroana  depe  cap  şi  a pus’o  pe  al  meu; 
durerea  ce  am  simţit,  a fost  atât  de  mare  încât 
nu-mi  amintesc  să  fi  suferit  alta  mai  mare  vre- 
odată; dar  atunci  Domnul  Nostru  mi-a  făcut  cu- 
noscut că  acesta  erâ  semnul  manifest  al  legăturii 

îui  cu  mine  şi  că  împărtăşind  chinurile  sale,  de- 
veneam soţia  Dumnezeului  crucificat.  Când  îmi 
reveni  Ia  starea  mea  obişnuită,  băgai  de  seamă 
că  îmi  era  capul  umflat;  mai  mult,  durerile  pu- 
ternice pe  cari  le  simţeam,  mă  slăbeau  atât  de 
mult  încât  deabiâ  mă  mai  puteam  ţine  pe  picioare." 

„Sora  Florida  Ceoli,  însărcinată  de  către  supe- 
riorii ei  să  examineze  semnele  coroanei,  mărturisi 
mai  târziu  jurând : „Am  văzut  deasupra  frunţei, 
când  un  cearcăn  roşu,  când  mici  bubuliţe  roşii 
de  grosimea  unei  gămălii  de  ac,  ce-i  înconjurau 
capul."  Acest  cerc  a persistat  până  la  moartea  ei, 
adică  35  de  ani. 

„După  trei  ani  a primit  şi  stigmatul  din  coastă, 
în  ziua  de  Crăciun.  I-a  apărut  Isus  cu  o baghetă 
de  aur  în  mână,  care  avea  la  una  din  extremităţi 
o flacără ; iar  la  cealaltă,  ca  o lance  de  foc.  „El 
puse  bagheta  pe  inima  Iui,  iar  vârful  lancei  îl 
împinse  în  inima  mea,  care  în  aceeaş  clipă  a fost 
străpunsă  dintr’o  parte  până  în  cealaltă.  Revenin- 
du-mi  în  simţiri,  am  simţit  o durere  vie  în  inimă  şi, 
punând  o cârpă  în  dreptu-i,  am  ridicat-o  plină 
de  sânge." 

„înainte  de  a o părăsi,  Isus  a încunoştiinţat-o 
că  va  primi  stigmatele  celor  cinci  plăgi  în  Vinerea 
mare  din  anul  viitor;  ea  le-a  primit  în  adevăr  la 
data  fixată,  după  cum  istoriseşte  amănunţit  în 
jurnalul  său. 

„îsus  îi  apăru  şi-o  întrebă  ce  vrea.  Ea  îi  răs- 
punse că  vrea  să  fie  crucificată  cu  el.  „In  acest 


moment  — povesteşte  Veronica  — am  văzut  eşind 
din  sfintele  lui  răni  5 raze  luminoase,  cari  se 
opriră  deasupra  mea  şi  se  transformară  în  tot 
atâtea  flăcări  mici.  Intr’una  erâ  lancea,  strălu- 
citoare ca  aurul,  dar  înconjurată  de  flăcări;  în 
celelalte  4 erau  cuiele.  Lancea  îmi  străpunse  inima 
dintr’o  parte {într’alta,  iar  cuiele  îmi  pătrunseră 
picioarele  şi  mâinile,  — ceeace  mi-a  pricinuit  o 
durere  foarte  puternică.  Revenindu-mi  în  simţiri, 
eram  cu  braţele  întinse  în  formă  de  cruce;  toate 
membrele  îmi  erau  ţepene  şi  amorţite:  simţeam 
dureri  mari  la  picioare,  Ia  mâini  şi  mai  cu  seamă 
în  rana  dintre  coaste,  din  a cărei  deschizătură 
ieşiâ  apă  şi  sânge.“ 

„Stigmatele  au  persistat  3 ani. 

„Tribunalul  Inchiziţiei  voind  să  ştie  dacă  nn 
cumva  este  o şarlatanie  la  mijloc,  a numit  o 
comisiune  de  anchetă,  compusă  din  Eustachi, 
episcopul  diocesei,  şi  din  religioşii  cari-1  asistau.. 

„Raportul  formulat  erâ  în  favoarea  ei. 

„Descripţia  plăgilor:  „Plăgile  mâinilor  şi  pi- 
cioarelor erau  rotunde,  de  mărimea  unei  monete 
mici  şi  acoperite  de  o cicatrice  de  aceeaşi  mărime,, 
când  erau  închise.  Erau  adânci  şi  largi,  când  erau 
deschise;  mai  puţin  largi  pe  tălpi  şi  palme  decât 
în  partea  de  deasupra;  plaga  din  coastă  erâ 
lungă  de  5 degete;  iar  Ia  mijloc,  largă  de  un 
deget;  erâ  totdeauna  roşie  şi  deschisă,  şi  sângera 
adesea.“ 

II 

Acum  câteva  secole,  când  ştiinţa  propriu  zisă 
a psihiatrei  nici  nu  exista  şi  când  misticismul' 
era  în  floare,  — fapte  de  acest  fel  nu  puteau  face 
obiectul  cercetărilor  ştiinţifice.  Ele  erau  pur  şi 
simplu  clasate  în  domeniul  religiei  şi  explicate 
conform  cu  credinţele  religioase  ale  epocei.  Iar 
anchetele  la  cari  erau  supuse  unele  dintre  ele 
aveau  de  scop  să  constate  dacă  este  vorba  de 
nişte  simulatori  sau  de  minuni  dumnezeeşti. 

Odată  cu  progresele  mereu  crescânde  ale  ştiin- 
ţei pozitive,  odată  cu  desvoltarea  psihiatriei,  — 
aceste  fenomene  sufleteşti  încep  să  fie  privite  sub 
altă  înfăţişare  şi  treptat-treptat  sunt  scoase  din 
domeniul  teologiei  şi  trecute  în  acela  al  psihiatriei . 

încă  din  a doua  jumătate  a secolului  trecut 
fenomenele  de  misticism  preocupau  pe  unii  doctori, 
cari  le  cercetară  de  aproape  şi  le  supuseră  con- 
trolului ştiinţei. 

Astfel  doctorul  Varlomont  a studiat  amănunţit 
fenomenele  de  stigmatizare  ale  misticei  Luisa 
Lateau  (1850  — 1883),  constatând  pe  partea  dinăun- 
tru şi  din  afară  a mâinilor  nişte  plăgi  mici  sub 
cari  se  aflau  mici  induraţiuni  mobile.  Aceste  plăgi 
sângerau  adesea ; iar  dânsul,  pentru  a se  convinge 
că  ea  nu  şi  le  sângerează  singură,  „i-a  vârît  mâna 
într’un  glob  de  cristal,  fixându-i-1  prin  cinci  pe- 
cetii  de  ceară,  după  ce  mai  întâiu  s’a  încredinţat 

că  unghiile  erau  bine  tăiate.  Şi  cum  stigmatul 
sângeră  în  fiecare  Vineri,  el  îi  fixă  aparatul  Joi 
24  Ianuarie  1874,  la  ora  2 p.  m.,  şi  constată  că 
din  plăgile  cicatrizate  ale  palmei  şi  dosului  mâinii 
nu  ieşiâ  în  ziua  aceea  nici  un  lichid  sângeros. 
A doua  zi  el  le  găsi  sângerânde,  şi  adună  sân- 
gele căzut  în  globul  de  cristal. “ 

Insă,  orice  s’ar  zice,  de  oarece  acest  fenomen 
nu  s’a  petrecut  sub  ochii  nimănui,  el  da  de  bă- 
nuit multora  că  s’ar  putea  ca  la  mijloc  să  fie 
vre-o  şarlatanie. 

Celebrul  psihiatru  Pierre  Janet  avu  însă  oca- 
zia să  observe  la  Magdalena  X.,  formându-se  sub 
ochii  lui  asemenea  stigmate.  „Pe  o piele  deja 
subţiată  de  stigmatizări  anterioare  a văzut  for- 
mându-se stigmate.  Sub  aparatul  de  aramă,  cauciuc 
şi  cristal,  care  i-a  fost  fixat  prin  pecetii  pe  partea 
dorsală  a piciorului  drept,  epiderma  se  ridică 
fără  nici  o acţiune  externă  aparentă,  se  formară 
băşici,  cari  crăpară  puţin  mai  târziu  şi  din  cari 
a eşit  câteva  zile  o serozitate  sângeroasă." 

t 

III 

% 

In  cazurile  de  stigmatizare  se  constată  două 
categorii  de  fenomene,  anume  trupeşti  şi  su- 
fleteşti. După  cum  este  firesc,  între  ele'  este  o 
foarte  strânsă  legătură,  iar  atât  unele  cât  şi  ce- 
lelalte sunt  grefate  pe  un  temperament  nevropatic. 

La  drept  vorbind,  nevropatia  nu  este  o boală 
propriu  zisă.  Ceeace  caracterizează  stările 
nevropatice  sunt  felurite  turburări  funcţionale 
ale  sistemului  nervos,  cari  se  resfrâng  asupra 
psihicului,  făcând  ca  personalitatea  bolnavului 
să  ni  se  înfăţişeze  ca  ceva  anormal,  în  care 
inteligenţa,  simţirea  şi  voinţa  să  aibă  unele  ciu- 
dăţenii, cari  nu  se  observă  la  oamenii  bine  echi- 
libraţi. Ceeace  caracterizează  pe  nevropat  din 
punctul  de  vedere  psihic,  este  prea  marele  deze- 
chilibru între  facultăţile  lui  sufleteşti. 

Misticismul  este  una  dintre  aceste  stări  sufle- 
teşti anormale.  Intre  el  şi  monomania  propriu 
zisă  distanţa  nu  e mare,  ba  uneori  ele  chiar  se 
confundă. 

Ceeace  caracterizează  în  primul  rând  pe  mistic 
este  credinţa  exagerată , oarbă  în  divinitate  şi  în 
cele  socotite  ca  divine.  La  dânsul,  întocmai  ca  * 
la  monoman,  puterea  discernământului  este  com- 
plect întunecată.  Tdate  cele  scrise  în  cărţile  re- 
ligioase, istorisirile  cele  mai  absurde,  exagerările 
cele  mai  copilăreşti  sunt  cu  totul  crezute  ca  fiind 
adevărate.  El  este  deci  foarte  sugestibil,  adică 
dispus  şi  mai  cu  seamă  expus  a primi  o idee, 
care  fără  voia  lui  se  poate  transforma  în  faptă. 
Pe  cât  este  de  refractar  la  ideile  opuse  obiectu- 
lui credinţei  Iui  bolnăvicioase,  pe  atât  este  de 
primitor  al  celor  cari  o confirmă  ori  sunt  con- 
forme cu  ea. 

El  este  foarte  uşor  auto  sugestibil,  adică  pri- 


;mitor  de  idei,  pe  cari  şi  le  inoculează  singur  în 
minte  şi  cari  adesea  se  transformă  în  fapte,  cum 
este  de  pildă  în  cazul  stigmatizării. 

De  o emotivitate  bolnăvicioasă,  descrierea  pa- 
timilor lui  Crist,  pe  care  o crede  cu  cea  mai 
deplină  certitudine,  îl  impresionează  adânc,  deş- 
teptându-i  în  imaginaţia  lui  înfierbântată  imagini 
adecvate,  cari  uneori  iau  forma  de  adevărate  ha- 
lucinaţii sau  — vorbind  în  termeni  mistici  — de 
viziuni. 

S’a  constatat  că  ivirea  stigmatelor  la  mistici 
era  simultană  sau  aproape  simultană  cu  viziu- 
nile, pe  cari  le  aveau  în  timpul  extazului , adică  al 
acelei  stări  sufleteşti  în  care  întreaga  lor  fiinţă  era 
absorbită  complect  în  lumea  de  gânduri  şi  de 
imagini  religioase.  „Solitarele  din  Thebaida  şi 
unele  vizionare  arătau  urmele  roşcate  pe  cari  le- 
au  lăsat  pe  pielea  lor  biciul  demonului  sau  în- 
gerului, care  Ie-a  pedepsit.  Când  convulsionarele 
luau,  la  mormântul  diaconului  Paris,  atitudinea 
lui  Isus  crucificat,  adesea  extremităţile  lor  se  în- 
roşiau,  palmele  se  inflamau,  un  fel  de  stigmat 
trecător  însoţea  această  urâtă  parodie  a Patimii. u 

„Toţi  cei  carine-au  lăsat  amănunte  în  privinţa 
stigmatizărilor,  ne  povestesc  că  nu  numai  că  au 
contemplat  cu  iubire  rănile  lui  Cnst,  dar  că  ei 
înşişi  s’au  văzut  răniţi,  fie  printr’o  lance  de  fier 
şi  de  flăcări,  fie  prin  raze  luminoase,  sângerânde. 

„Reprezentării  pasive  a unei  răni  ei  au  substi- 
tuit instinctiv  viziunea  unei  suliţe  de  fier  sau  de 

4oc,  care  îi  rănea.  Angela  de  la  Paix  (1610 — 1662) 
a văzut  pe  Isus  înfigându-i  în  coastă  o lance  de 
fier;  Caterina  de  Sienna  (1347 — 1380)  a văzut 
raze  de  sânge  ţâşnind  din  cele  5 răni  ale  lui  şi 
lovindu-i  mâinile,  picioarele  şi  inima;  Jeanne  de 
Jesus-Marie  a fost  rănită  de  raze  roşi  de  lumină, 
cari  porneau  din  aceleaşi  răni.“ 

Ceeace  misticilor  li  se  întâmplau,  când  se  aflau 
în  stare  de  extaz,  s’a  întâmplat  şi  probabil  că  se 
întâmplă  şi  altor  persoane  laice,  cari  nu  au  fost 
de  loc  obsedate  de  asemenea  idei. 

Am  văzut  că  stigmatele  unora  dintre  mistici 
sângerau  din  când  în  când.  Ei  bine,  acelaş  fapt  s’a 
observat  şi  la  unele  persoane  nevrozate.  „Parrot 
{în  cartea  lui  Etudes  sur  la  sueur  de  sang  et  Ies 
hemorragies  nevropathiques . Paris.  Masson.  1859) 
a descris  cazul  unei  femei  nevrozate,  care,  sub 
influenţa  unei  supărări  violente,  a vărsat  într’o 
zi  lacrămi  înroşite  de  sânge.  De  atunci  încolo  a 
avut  emoragii  dureroase  ale  pielei  dela  genunchi, 
la  mâini,  Ia  piept,  pe  încreţitura  pleopelor, — cari 
se  întâmplau  totdeauna  după  o emoţie  morală 
complicată  cu  un  atac  de  nervi,  în  care  îşi  pier- 
dea mişcarea  şi  simţirea." 

„Tot  în  acest  memoriu  el  citează  şi  cazul  Iui 
Magnus  Huss  din  Stockholm  (publicat  în  Archi- 
ves  generales  de  medecine,  aout  1857,  pag.  165), 
cu  această  deosebire  importantă  că  bolnava  Iui 
Huss , Maria  K,  făcea  să  apară  după  voe  onora- 
riile ei,  supărându-se  şi  determinând  astfel  criza 

nervoasă  necesară  pentru  apariţia  sudorii  sân- 
gerânde.“ 

Cu  privire  la  plânsul  voluntar,  am  avut  şi  eu 
ocazia  să  văd  un  caz  la  o lecţie  clinică  a doc- 
torului G.  Maiinescu.  O femeie  bolnavă  de  me- 
ningoencefalită difuză  mărturisindu-i  savantului 
neurolog,  că  ea  poate  să  plângă  după  comandă, 
— dânsul  îi  spuse  să  plângă  atunci.  Şi,  adevă- 
rul e,  că  după  un  minut  a început  să  plângă  cu 
lacrimi.  întrebată  fiind  că  de  ce  plânge, — dânsa 
răspunse  : mă  gândesc  că  sunt  nenorocită. 

Mecanismul  psihologic  al  acestui  ciudat  feno- 
men este  următorul : Dânsa  şi-a  evocat  în  minte 
idei  triste,  cari  la  rândul  lor  a deşteptat  emoţia 
corespunzătoare,  a cărei  exprimare  complectă  erâ- 
în  plânsul  cu  lacrimi. 

. Puterea  sugestiei  este  nemăsurat  de  mare.  Şi 
tocmai  ca  la  misticii  creştini,  s’a  reuşit  a se  pro- 
duce experimental  leziuni  la  unii  nevropaţi.  Dintre 
numeroase  experienţe  celebre  vom  cita  câteva. 

„In  1884,  un  farmacist  din  Charmes,  anume 
Focachon  obţinu  prin  sugestie  o vezicaţie  ade- 
vărată : „Intr’o  zi — istoriseşte  Beaunis  în  Le  Som- 
nambulisme  provoque , — pe  când  Eliza  F.  simţiâ  o 
durere  deasupra  vintrelui  stâng,  Focachon  i-a 
sugerat,  după  ce  o adormi,  că  se  va  formă  o 
băşică  de  vezicaţie  în  punctul  dureros.  A doua 
zi,  deşi  el  nu  aplicase  nimic , era  în  punctul  acela 
o băşică  de  serozitate.  Puţin  mai  târziu  între- 
buinţă  acelaş  procedeu  al  sugestiei,  pentru  a face 

să-i  piară  o durere  nevralgică  din  regiunea  cla- 
viculară  dreaptă;  însă  de  rândul  acesta,  în  loc 
de  vezicaţie,  el  produse  arsuri  cu  totul  asemă- 
nătoare punctelor  jje  foc,  bine  formate  şi  lăsând 
zgaibe  adevărate/' 

„In  anul  următor,  Dumontpallier  comunică 
Societăţii  de  biologie  (în  şedinţa  din  11  Iulie 
1885)  experienţe,  în  cari  produse  prin  suges- 
tie, Ia  isterice  adormite,  ridicări  locale  de  tem- 
peratură. In  aceeaşi  şedinţă  Bourru  şi  Burot,  pro- 
fesori la  şcoala  din  Rochefort,  făcură  cunoscut 
un  caz  de  sudoare  de  sânge,  provocată  prin  su- 
gestie unui  isteric  atins  de  paralizie  şi  anestezie 
la  o întreagă  jumătate  a corpului.  Intr’o  zi  unul 
dintre  dânşii  îşi  însemnă  numele  cu  un  stilet 
netăios  pe  cele  două  braţe  ale  bolnavului  şi  îi  zise : 
„Astăseară,  la  orele  4,  vei  adormi  şi  vei  sângeră 
la  braţe  pe  liniile  pe  cari  le-am  tras."  Seara,  pe 
partea  paralizată  nu  se  produse  nimic,  însă  pe 
cea  sănătoasă  se  văzură  literele  în  relief  şi  roşii ; 
iar  în  mai  multe  puncte,  picături  de  sânge." 


IV 

Recapitulând  cele  spuse  până  aici,  costatăm 
identitatea  dintre  fenomenele  psiho-fiziologice 
observate  la  mistici  creştini,  şi  acelea  reproduse 
pe  cale  experimentală.  Deosebirea  stă  în  faptul 


6 


82 


că  pe  când  în  acelea  ale  misticilor  autosugestia 
are  rolul  de  frunte,  — în  celelalte  acest  rol  îl 
joacă  sugestia.  Insă  între  sugestie  şi  autosuges- 
tie este  multă  asemănare.  Şi  într’un  caz  şi  în  ce- 
lălalt ideea  joacă  rolul  principal;  dar  pe  când 
în  sugestie  ţi  se  inoculează  de  către  altul,  — în 
autosugestie  ţi-o  inoculezi  tu  singur  în  mod  mai 
mult  sau  mai  puţin  inconscient  şi  involuntar. 

Cazuri  de  stigmatizare  nu  se  mai  întâmplă  a- 
proape  de  ioc,  din  cauza  slăbirii  sentimentului 
religios.  Pe  când  în  evul  mediu  acest  sentiment 
prin  exagerarea  lui  devenise  ceva  patologic,  — 
în  timpul  de  faţă  la  mulţi  nu  mai  există  de  loc, 
iar  la  alţii  este  foarte  intelectualizat,  foarte  ab- 
stract. 

Boalele  mintale  iau  forma  mediului  intelectual 
şi  social  în  cari  se  manifestă.  Un  celebru  alienist 
francez  spunea  că  din  aiurările  nebunilor  din  ospi- 
ciile  de  alienaţi  dela  Paris,  internaţi  acolo  între  anii 
1789  şi  1795,  dânsul  ar  putea  reconstitui  istoria 
Revoluţiunii  franceze;  iar  în  timpul  faimoasei  a- 
faceri  Dreyfus,  s’au  întâmplat  la  Paris  în  interval 
de  2 săptămâni  23  de  cazuri  de  nebunie  pe  tema 
acestei  afaceri. 

Este  adevărat  că  până  în  timpul  de  faţă  ştiinţa 
n’a  reuşit  să  explice  de  ce  o idee  are  înrâurire 
atât  de  mare  asupra  organismului,  în  cât  să  pro  ■ 
ducă  în  el  prefaceri  uimitoare;  însă  nu  e mai 
puţin  adevărat  că  ei  i se  datoreşte  meritul  de  a 
fi.  scos  din  domeniul  miraculosului  fapte,  cari, 

A, 

deşi  nu  se  explică  pe  deplin,  se  constată  totuş 
că  nu  sunt  de  natură  dumnezeească. 

Când  ai  reuşit  să  reproduci  pe  cale  experi- 
mentală un  fapt,  însemnează  că  explicarea  lui 
ştiinţifică  nu  este  tocmai  departe. 


DUBLA 

PERSONALITATE 


i 

Intr’una  din  lunile  anului  1905,  un  tânăr  în 
vârstă  de  30  ani  s’a  prezentat  la  poliţia  din  Viena, 
zicând : „Am  venit  să  vă  întreb  cine  sunt ; eu  nu 
o ştiu.44  îşi  pierduse  personalitatea;  devenise  un 
altul,  din  cauză  că-şi  perduse  memoria. 

Ce  constitue  personalitatea  psihică  a unui  om 
şi  din  ce  elemente  se  compune  ea?  Cu  alte  cu- 
vinte din  ce  este  format  eul  său. 

Xavier  de  Maistre , spiritualul  literat  francez, 
spunea  în  cartea  sa  Voyage  autour  de  ma  cham- 
bre  că,  din  deosebitele  sale  observaţiuni,  a con- 
statat că  omul  se  compune  dintr’un  suflet  şi  un 
dobitoc , între  cari  nu  există  în  totdeauna  armo- 
nia cea  mai  desăvârşită.  Din  această  cauză  sun- 
tem expuşi  de  multe  ori  să  avem  neplăceri  în 

viaţă.  Astfel,  spune  dânsul,  într’o  zi  pe  când 
eşisem  Ia  preumblare  şi  sufletul  îmi  era  absorbit 
de  plăcerile,  pe  cari  mi  le  cauzează  frumuseţele 
naturii  şi  pictura, — mă  trezesc  de  odată  şi  fără 
să-mi  dau  seama  în  ce  fel,  în  pragul  casei  unei 
doamne  nu  grozav  de  frumoasă,  dar  bună  de  gură, 
care  de  sigur  că  nu  m’ar  fi  primit  într’un  mod 
tocmai  fermecător,  dacă  s’ar  fi  pomenit  cu  mine 
aşa  tam-nisam  în  casă.  Dobitocul  îmi  jucase 
festa. 

Tradusă  în  termeni  ştiinţifici,  teoria  scriitorului 
în  cestiune  se  rezumă  în  puţine  cuvinte. 

Viaţa  mintală  a fiecăruia  din  noi  se  compune 
din  fenomene  conştiente  şi  fenomene  inconştiente 
sau  automatice.  Complexul  fenomenelor  con- 
ştiente constitue  ceeace  dânsul  numeşte  suflet  \ fe- 
nomenele inconştiente  constituesc  dobitocul.  De 
obicei,  între  aceste  două  feluri  de  fenomene  nu 
există  despărţire  complectă  şi,  până  Ia  un  punct, 
chiar  acelea  cari  se  petrec  automatic  sunt  con- 
trolate întrucâtva  de  conştiinţă.  Şi  numai  când 
conştiinţa  este  absorbită  cu  totul  în  altă  parte, 
ca  în  cazul  citat  mai  sus,  numai  atunci  se  pot  pe- 
trece asemenea  întâmplări. 

Viaţa  mintală  conştientă  a unui  om  se  compune 
dintr’o  întreagă  înlănţuire  de  fenomene  intelec- 
tuale, afective  şi  voluntare.  Personalitatea  psihică 
omenească  este  constituită  din  complexul  lor. 
Dânsa  este  întemeiată  pe  memorie , graţie  căreia 
putem  stabili  legătură  şi  armonie  între  faptele  din 

trecut  şi  cele  din  prezent,  precum  şi  între  cele* 
din  prezent  şi  cele  din  viitor.  Dacă  am  fi  lip- 
siţi de  memorie,  atunci  nu  am  putea  exista  ca 
personalitate  distinctă,  ne  având  elementele  nece- 
sare din  cari  eul  nostru  să  se  constitue.  Şi  dacă 
la  un  moment  dat  am  pierde  memoria  trecutului, 
atunci  ne-am*pierde  personalitatea,  nu  ne-am  mai 
cunoaşte  că  suntem  noi,  după  cum  s’a  întâmplat 
cu  tânărul  despre  care  am  vorbit  la  începutul  a- 
cestui  studiu. 

Dar  celelalte  însuşiri  sufleteşti  ne  dispărând,  lo- 
cul personalităţii  noastre  pierdute  îl  va  lua  o alta 
cu  totul  deosebită  de  cea  dintâi,  şi  atunci  avem 
cazurile  patologice  de  dublă  personalitate,  cari 
de  multe  ori  se  presintă  ca  ceva  foarte  complex. 

Pierderea  personalităţii  normale  se  produce  a- 
deseaori  fără  o cauză  ocazională,  care  să  se 
poată  constată.  Aşa  se  prezintă  următorul  caz, 
povestit  de  doctorul  scoţian  Robert  Macnish  în 
cartea  sa  intitulată  Filo  sofia  somnului. 

O femeie  tânără,  care  trăia  pe  Ia  începutuf 
secolului  trecut,  şi  care  părea  pe  deplin  sănătoasă, 
cade  pe  neaşteptate  într’un  somn  adânc,  din 
care  se  deşteaptă  fără  a-şi  mai  aduce  aminte 
nimic  din  trecutul  său.  Nu  mai  ştia  nici  să  scrie, 
nici  să  citească,  nici  să  vorbească.  Astfel  în  cât 
a trebuit  să-şi  refacă  cu  totul  educaţia.  După 
trecere  de  câteva  luni  recade  într’un  somn  analog 
cu  cel  precedent  şi  se  deşteaptă  cu  memoria  pri- 
mei sale  vieţe  mintale,  însă  cu  uitarea  complectă  a 

celei  de  a doua.  Această  alternare  între  cele 
două  personalităţi  bine  distincte  a durat  timp  de 
4 ani.  Şi  după  cum  bolnava  se  găsea  în  prima 
sau  a doua  personalitate,  scria  caligrafic  sau  în- 
tocmai ca  şcolarii  începători. 

Un  alt  caz,  care  prezintă  oarecare  asemănare 
cu  cel  precedent,  este  acela  povestit  de  celebrul 
profesor  Weir  Mitchell.  Ceea  ce  mai  e de  remar- 
cat aci,  este  că  perderea  personalităţii  bolnavului 
este  însoţită  şi  de  o transformare  a caracte- 
rului său. 

Un  ţăran  din  America  de  Sud  dispare  într’o 
bună  dimineaţă  de  acasă.  După  mai  multe 
căutări  zadarnice,  familia  sa  îşi  formează  con- 
vingerea că  dânsul  a murit  Când  colo,  într’o  zi 
când  nimeni  nu  se  aştepta,  după  trecere  de  câ- 
ţiva ani,  dânsul  se  reîntoarce  acasă  şi-şi  reia  viaţa 
obişnuită  pe  care  o dusese  mai  înainte,  fără  ca 
să-şi  dea  câtuş  de  puţin  seamă  de  cele  ce  fă- 
cuse în  timpul  absenţei  sale. 

Nu  mult  după  acestea  dispare  din  nou  şi  e 
găsit  într’o  închisoare  a unui  stat  din  America 
de  Sud,  pentru  un  delict  pe  care  îl  comisese  după 
plecarea  sa  de  acasă.  In  această  de  a doua  stare 
nu-şi  mai  amintea  nimic  din  viaţa  sa  de  familie. 
Astfel  în  cât,  în  starea  normală  se  prezintă  ca  om 
onest;  iar  în  cea  anormală,  ca  rău  făcător.  Două 
personalităţi  cu  două  caractere  diametralmente 
opuse. 

Un  alt  caz  în  care  această  dedublare  a per- 

sonalităţii  este  însoţită  şi  de  o radicală  transfor- 
mare a caracterului,  este  acela,  devenit  celebru, 
citat  de  doctorul  Azam  şi  expus  pe  larg  în  car- 
tea sa  intitulată  Hypnotisme,  double  conscience  et 
alteration  de  la  personnalite  (Paris,  1893).  Este 
vorba  [de  o femeie  isterică,  Felida  X,  a cărei 
viaţă  mintală  s’a  petrecut  mult  timp  într’o  alter- 
nanţă între  două  personalităţi  bine  definite.  In 
personalitatea  normală  eră  rezervată  şi  serioasă; 
iar  în  cea  de  a doua,  foarte  turbulentă  şi  îndrăs- 
neaţă.  Mai  era  de  remarcat  că  în  starea  perso- 
nalităţii normale  nu-şi  amintea  nimic  din  cea  de 
a doua  personalitate.  Iar  când  se  află  în  aceasta 
din  urmă,  îşi  amintea  pe  deplin  despre  tot  ce 
făcea  în  prima. 

* 

Dar  afară  de  aceste  cazuri  în  cari  nu  se  poate 
constata  destul  de  pipăibil  adevărata  cauză  o- 
cazională  a acestor  ciudate  transformări  ale 
personalităţii,  există  multe  şi  poate  că  cele  mai 
multe,  în  cari  ele  sunt  pricinuite  de  boale,  de 
răni  sau  de  otrăviri. 

Un  psiholog  francez  citează  cazul  unei  doamne 
căsătorite  de  curând,  care,  în  urma  unui  leşin 
provenit  dintr’o  mare  pierdere  de  sânge,  s’a  deş- 
teptat cu  lipsa  complectă  a memoriei  celor  ce 
s’au  petrecut  în  tot  timpul  căsătoriei  sale. 

Slăbiciunea  cauzată  de  o boală  îndelungată 
poate  produce  de  asemenea  turburări  de  această 
natură. 

Distinsul  doctor  englez  Forbes  V/inslow 
citează  cazul  unui  tânăr  de  30  de  ani,  foarte  cult, 
care  în  urma  unei  grele  boâle  a pierdut  cu  de- 
săvârşire memoria,  şi  a trebuit  să-şi  reînceapă 
din  nou  studiile.  In  timpul  unui  curs  de  latineşte, 
memoria  îi  reveni  complect. 

Rănile  cerebrale  pot  produce  uneori  asemenea 
pierderi  ale  memoriei.  Doctorul  C.  L.  Dana 
citează  cazul  unui  tânăr,  care  se  intoxicase  cu 
gaz  de  iluminat.  A fost  coprins  mai  întâi  de 
un  acces  de  manie  a persecuţiei.  După  un  inter- 
val de  8 zile  a încetat  accesul  ; dar  pierduse 
amintirea  trecutului  şi  nu  mai  era  în  stare  decât 
să  pronunţe  câteva  cuvinte.  După  trecere  de  3 
luni  îi  revine  memoria,  dar  nu-şi  mai  aminteşte 
nimic  din  cele  ce  s’au  petrecut  în  acest  scurt 
interval  de  timp. 

Şi  alcoolismul  cauzează  câte  odată  asemenea 
pierderi  ale  memoriei. 

Doctorul  englez  Cowb  istoriseşte  următoarea 
ciudată  întâmplare  a unui  comisionar  cam  su- 
gaci din  fire.  Acest  adorator  al  lui  Bacus,  pe 
când  se  afla  într’o  stare  de  beţie  destul  de  pro- 
nunţată, a lăsat  un  pachet,  care  i se  incredinţase, 
la  o adresă  falşe.  Când  s’a  trezit,  i-a  fost  peste 
putinţă  să-şi  amintească  unde-I  lăsase.  După  câteva 
zile  însă,  în  timpul  unor  copioase  libaţiuni,  şi-a 
amintit  şi  de  locul  unde  dusese  pachetul  şi  de 
acela  unde  trebuia  să-l  ducă. 

* 


90 


Din  toate  cele  spuse  până  aici  se  vede  cât  de 
strânsă  legătură  este  între  fizicul  şi  psihicul  unui 
om.  Orice  transformare  în  felul  de  a fi  al  celui 
dintâi  se  restrânge  asupra  celui  de  al  doilea.  Un 
accident,  mic  în  aparenţă,  poate  decide  de  res- 
tul vieţei  noastre.  Rolul  pe  care-1  are  medicina 
în  unele  cazuri  este  nemăsurat  de  mare.  Ea 
caută  pe  cât  e cu  putinţă  să  corecteze  natura.  In 
Annales  medico-psychologiques  (mai-juin  1898, 
pag.  495)  se  află  citat  cazul  unui  tânăr  de  14 
ani,  de  o natură  cu  totul  nedisciplinată  şi  lipsit 
cu  totul  de  simţul  moral.  In  urma  unei  o- 
peraţiuni  la  cap,  practicată  de  către  docto- 
rul Raum,  s’a  făcut  o transformare  radicală 
în  modul  său  de  a fi.  „Instinctele  rele  au  dis- 
părut, dânsul  a devenit  afectos,  supus  şi  cu 
judecată. w 

In  cartea  doctorului  Marro  asupra  pubertăţii 
(La  pubertă ),  care  este  tradusă  şi  în  franţuzeşte, 
se  află  citate  alte  asemenea  cazuri. 

Chiar  nu  de  mult,  s’a  întâmplat  un  caz  în 
Anglia.  „Un  băiat  de  15  ani,  prins  de  nenumă- 
rate ori  cu  furturi,  era  să  fie  condamnat,  când 
mama  sa  aduse  ca  motiv  în  favoarea  Iui,  că  la 
vârsta  de  5 ani  dânsul  s’a  rănit  la  cap  şi  de  a- 
tunci  i s’a  pervertit  simţul  lui  moral.  Tribunalul 
a ordonat  atunci  ca  băiatul  să  fie  operat;  me- 
dicii au  descoperit  că  el  avea  într’adevăr  a 
rană  închisă  la  cap ; trei  oase  pătrunseseră  în 
creer.  Medicii  îi  scoaseră  oasele,  şi  după  vindecare 

tribunalul  îl  achită.  De  atunci  băiatul  s’a  îndreptat 
şi  nu  mai  fură  de  loc." 


II 

Au  existat  şi  există  încă  mari  discuţii  în 
ceeace  priveşte  explicarea  anatomo-fiziologică  a 
cazurilor  de  dublă  personalitate,  precum  şi  a altor 
cazuri  de  turburări  analoage. 

In  privinţa  aceasta  sunt  mai  multe  ipoteze, 
— ceeace  denotă  că  cestiunea  nu  e rezolvată. 

Unii  susţin  următoarea  teorie  : Creerul  se  com- 
pune din  două  jumătăţi,  numite  emisfere  cerebrale. 
Fiecare  din  aceste  emisfere  ne  dă  o repre- 
zentare mai  mult  sau  mai  puţin  complectă  a 
lumii  externe.  In  viaţa  omului  normal  rolul 
precumpănitor  îl  are  emisferul  stâng ; iar  în  a ce- 
lor cari  sunt  stângaci,  emisferul  drept.  In  cazu- 
rile de  dublă  personalitate,  se  produce  o alter- 
nanţă între  precumpănirea  acestor  două  jumătăţi 
ale  creerului.  De  aci  provine  şi  alternanţa  între 
cele  două  personalităţi  distincte  în  viaţa  mintală 
a aceluiaş  individ. 

Alţii  însă  au  susţinut  şi  susţin  contrariul. 
Obiecţia  pe  care  o aduc  este  foarte  puternică.  Să 
admitem,  spun  dânşii,  că  în  cazurile  de  dublă 
personalitate  s’ar  petrece  lucrurile  astfel.  Dar  cum 
se  explică  atunci  cazurile  de  întreită  şi  împătrită 
personalitate ? — „Am  întâlnit,  spune  Esquiros , în- 
tr’un  ospiciu  de  alienaţi,  un  preot  care,  din  cauză 

că-şi  frământase  prea  mult  mintea  cu  misterul 
Sfintei  Treimi,  a sfârşit  prin  a vedea  triple  toate 
obiectele  din  jurul  său.  îşi  închipuia  el  însuş  că 
este  triplu  şi  pretindea  să  fie  servit  Ia  masă  cu 
3 tacâmuri,  cu  3 şervete."  (Revue  des  deux  Mondes, 
.15  Oct.  1845,  pag.  307). 

* 

Până  în  prezent,  nu  există  o explicare  ştiinţifică, 
adică  admisă  de  către  toţi,  a boalelor  personalităţii. 
De  altfel  nu  se  cunoaşte  măcar  nici  mecanismul 
atât  de  complicat  al  vieţei  mintale  normale.  In 
ceeace  priveşte  localizările  cerebrale,  nu  se  cunosc 
decât  relativ  puţine ; iar  privitor  Ia  funcţiunea  su- 
perioară a creerului,— ideaţiunea,  puterea  de  ab- 
stracţiune,— nu  se  ştie  nimic.  Nu  există  de  cât 
simple  conjecturi,  decât  simple  ipoteze. 

Până  în  timpul  de  faţă  nu  s’a  putut  constată 
decât  un  paralelism  între  unele  stări  trupeşti  şi 
altele  sufleteşti ; iar  cum  se  face  trecerea  de  la 
unele  la  celelalte  nu  se  ştie  şi,  după  credinţa 
multor  savanţi,  între  cari  se  prenumără  şi  cele- 
brul Du  Bois-Reymond, — nici  nu  se  va  putea  şti 
vre-odată. 

Acesta  este  nodul  gordian  al  psihologiei,  acesta 
€ste  obiectul  neterminatei  şi  poate  că  neterminabi- 
•lei  discuţiuni  între  materialişti  şi  spiritualişti.  Căci, 
pe  când  cei  dintâi  susţin  că  fenomenele  mintale 
nu  sunt  altceva  decât  funcţiuni  ale  creerului ; cei 
«de  ai  doilea  susţin  că  ele  sunt  funcţiuni  ale 

sufletului,  care  este  deosebit  de  materie  ; iar  tru- 
pul nu  e altceva  decât  o condiţie  de  bună  func- 
ţionare a sufletului.  Dar,  de  oarece  nici  unii  nici 
alţii  nu  pot  proba  în  mod  absolut  cele  ce  sus- 
ţin, cestiunea  rămâne  în  litigiu,  şi  poate  că  va. 
rămâneâ  pentru  totdeauna. 


PRESIMŢIREA  MORŢII 


Deşi  moartea  seceră  zilnic  atâtea  şi  atâtea  vieţe, 
cu  toate  acestea  sunt  puţini  pe  cari  să-i  preo- 
cupe ideea  fatalului  sfârşit.  Din  punct  de  vedere 
al  vieţei  mintale,  par’că  omul  ar  fi  nemuritor... 
Pentru  a ne  convinge  despre  aceasta,  este  destul 
să  avem  în  vedere  că  nu  există  nimeni,  care  să 
nu-şi  croiască  planuri  pentru  un  viitor  mai 
mult  sau  mai  puţin  îndepărtat ; eventualitatea 
morţii,  care  să-l  împiedece  brusc  de  a şi  le  în- 
deplini, pe  nimeni  nu  preocupă.  Este  adevărat 
că  prin  inteligenţă  fiecare  deduce  că  va  muri  i 
însă  acei  cari  să  simtă  apropierea  marei  seceră- 
toare  sau,  mai  bine  zis,  cari  să  o presimtă,  nu 
sunt  tocmai  mulţi. 

Presimţirea  morţii  este  un  fenomen  sufletesc 
destul  de  neobişnuit  şi  uneori  cu  totul  misterios; 
• căci  dacă  într’unele  împrejurări  ea  izvorăşte  dintr’o 
stare  bolnavă  a organismului,  sunt  cazuri  în  cari 
ea  se  manifestă  fără  ca  organismul  să  fie  bolnav. 

Uneori  această  presimţire  este  vagă.  Cineva 
presimte  instinctiv  că  i se  va  întâmplă  ceva  rău, 
fără  a-şi  da  seama  ce  anume. 

S’a  constatat  că  unele  persoane,  cari  aveau  să 
plece  într’o  călătorie,  n’au  mai  plecat  în  ziua  pe 
care  şi-o  fixaseră,  din  cauză  că  fie  dânsele  fie  cei 
din  jurul  lor  au  presimţit  că  li  se  vor  întâmplă 
ceva  rău,  dacă  vor  pleca  chiar  atunci.  Iar  în  urmă 
au  aflat  că  trenurile  sau  vapoarele  în  cari  erau 
să  călătorească,  au  deraiat  ori  s’au  înecat. 

Un  caz  de  acest  fel  mi-a  istorisit  fiul  unui 
funcţionar  dela  căile  ferate. 

Tatăl  său  eră  gata  să  plece  cu  un]tren  de  seara, 
când  familia  — fără  să-şi  dea  complect  seama 
pentru  ce — l-a  oprit.  Iar  a doua  zi  de  dimineaţă 
nu  le-au  fost  mică  surprinderea,  când  au  citit  în 
ziare  că  acel  tren  a fost  aproape  distrus  în  cu- 
noscuta catastrofă  dela  Bârnova. 

Este  foarte  straniu  cazul  următor,  istorisit  de 
Marchiza  de  Crequi  în  Memoriile  sale  şi  reprodus 
de  către  Doctorul  Cari  du  Prel  în  scrierea  Ce 
sunt  presimţirile? : „Familia  Radziwil  adăpostea 
pe  o nepoată  orfană,  contesa  Agnes  Lankoronska, 
crescută  la  castel  împreună  cu  copiii  prinţului. 
Agnes,  în  vârstă  de  5 sau  6 ani  în  epoca  aceea, 
scotea  strigăte  de  groază  fiecare  dată  când  tre- 
buia să  intre  pe  uşea  sălii  celei  mari.  Mai  târziu, 
când  se  putea  stăpâni,  ea  arăta  totdeauna  tremu- 
rândă  tabloul  atârnat  deasupra  uşii,  Sibila  din 
Cumes,  ca  fiind  cauza  groazei  sale. 

„Prinţul  ne  voind  să  ţină  socoteală  de  o temere 
fără  motiv,  refuză  să  scoată  tabloul  de  acolo 
dar  cum  crizele  lui  Agnes  reveneau  ori  de  câteori 
trebuia  să  treacă  prin  acea  uşe, — i s’a  permis  in- 
trarea prin  alta. 

„Intr’o  zi  când  50  sau  60  de  oaspeţi  erau  în 
sală,  Agnes  la  braţul  logodnicului  îşi  stăpâni  frica 
şi  pătrunse  în  sală ; pe  pragul  uşii  ea  tremură  din 
nou  ; o luară  în  râs,  o încurajară  şi  închiseră  uşa, 
pentru  a o împiedeca  să  fugă  afară.  Agnes  se  văitâ 
şi  se  rugă  să-i  deschidă,  spunând  că  îi  este  viaţa 
în  pericol;  de  odată  se  auzi  o trosnitură  gro- 
zavă : tabloul  cu  rama  lui  masivă  a căzut  sdro- 
bindu-i  capul.“p 

I. 

Trei  sunt  împrejurările  de  căpetenie,  în  cari  cineva 
se  gândeşte  Ia  mo’arte:  când  aude  despre  moartea 
rudelor  sau  cunoscuţilor,  când  este  bolnav  şi 
când  este  în  pericol.  In  primul  caz,  gândul  este 
relativ  iute  trecător.  Târât  din  nou  în  torentul 
yieţei,  omul  îşi  îndreaptă  iarăş  privirea  către  un 
ideal  făurit  de  a lui  imaginaţie.  Că  s’ar  putea  în 
orice  moment  ca  firul  vieţei  să-i  fie  tăiat  dintr’o- 
dată, — aceasta  nu-1  preocupă. 

Cu  mult  mai  persistentă  este  ideea  morţii,  în 
cazurile  de  boală.  Frica  le  sugerează  multora 
credinţa  că  vor  muri.  Şi  îi  auzim  des  repetând 


1 La  Revue  spirite  1-er  juin  1891,  pag.  269. 

această  afirmare.  Când  unul  din  aceştia  moare, 
nu  trebue  să  ne  lăsăm  înşelaţi  de  aparenţe  şi 
să  credem  că  şi-a  presimţit  moartea.  Este  destul 
să  avem  în  vedere  cât  de  mulţi  bolnavi  au 
spus  că  mor,  fără  ca  să  moară,  pentru  a nu 
confunda  acest  fenomen  sufletesc  de  frică,  cu 
adevărata  presimţire. 

De  regulă  în  sufletul  bolnavului  sunt  în  luptă 
• frica  de  moarte  cu  speranţa  că  seva  însănătoşi. 
Această  stare  de  nesiguranţă  este  foarte  chinui- 
toare ; ea  impresionează  adânc  pe  unii  din  jurul 
bolnavului.  Astfel,  un  doctor  istorisea  cât  de 
mult  îl  impresiona  ori  de  câte  ori  intra  în  camera 
unui  tânăr  student  bolnav  de  o boală  care  nu 
iartă,  ochii  aceia  mari  căscaţi,  în  cari  citeai  groaza 
şi  în  acelaş  timp  dorinţa  unei  încurajeri. 

Mulţi  dintre  cei  cari  se  plâng  că  vor  muri,  fac 
aceasta  pentru  a îmboldi  indirect  pe  cei  din  ju- 
ru-le  ca  să-i  încurajeze,  să  le  dea  speranţe. 

O particularitate  a tuberculozei  este  de  a face 

pe  bolnavi  cu  atât  mai  optimişti,  cu  cât  se 

apropie  mai  mult  de  moarte.  Până  acum  nu  se 

ştie  cauza. 

* 

Insă  nu  toţi  tuberculoşii  sunt  optimişti.  Este 
ciudat  cazul  istorisit  despre  Mozart , care— după 
cum  se  ştie  — a murit  de  tuberculoză'.  Un  necu- 
noscut i-a  comandat  un  Requiem.  Fără  să-şi  dea 
seama  pentru  ce,  marele  compozitor  a presimţit 
că  acel  Requiem  va  fi  cântat  chiar  la  propria  Iui 
înmormântare.  Aceasta  l-a  făcut  să  cadă  într’o 

adâncă  tristeţe  şi  nu  mult  timp  după  ce  l-a  com- 
pus, a şi  murit. 

Pentru  o mai  mare  uşurinţă  a expunerii,  vom 
grupa  în  trei  categorii  cazurile  de  presimţire  a 
morţii.  In  primul  grup  intră  acelea  în  cari  este 
sugerată  de  organismul  bolnav  al  celui  ce  şi-o  pre- 
simte. Dintr’acestea  cele  mai  stranii  sunt  acelea 
în  cari  bolnavul  nu-şi  dă  absolut  seama  de  ce 
anume  boală  sufere  ; simte  însă  că  va  muri  în 
curând. 

„Sunt  câţiva  ani  de  atunci.  O femeie  tânără  de 
20  ani,  bucătăreasă  la  o doamnă  din  Reggio  E- 
milia  (Italia)  şi  care  în  totdeauna  s’a  bucurat  de 
o sănătate  deplină,  tricota  într’un  după  prânz  în 
bucătărie,  când  deodată  se  ridică  şi  alergă  la 
biserica  de  peste  drum,  declarând  că  se  simte 
cât  se  poate  de  rău  şi  că  nu  vrea  să  moară 
nespovedită.  Doamna  crezu  că  are  un  acces  de 
nebunie  şi  a lăsat-o  să  plece.  Ajunsă  la  biserică 
dânsa  îngenunchie  lângă  confesional  şi  trimese  să 
caute  pe  preot,  cerând  cu  stăruinţă  să  se  gră- 
bească, fiindcă  ea  va  muri  subit.  Preotul  încercă 
în  zadar  s’o  liniştească,  temându-se  că  va  fi 
voind  să  se  sinucidă ; în  scurt,  o spovedi  şi  o 
trimese  cu  cineva  acasă.  Ea  se  reîntoarse  acasă 
alergând  ; urcă  scara,  spuse  câteva  cuvinte  stă- 
pânei sale  şi  căzu  moartă  jos.  La  autopsie  s’a 
constatat  un  mare  sac  anevrismal  cu  o mare 
ruptură. 

„Faptul  cel  mai  ciudat  în  această  împrejurare 

^este  desigur  această  conştiinţă  a morţii...,  fără 
ca  de  altfel  să  fi  fost  însoţită  de  nici  o altă  ex- 
presie emotivă  din  partea  bolnavei.  Evident  că 
din  această  cauză  nimeni  n’a  vrut  s’o  creadă. 
Ruptura  sacului  anevrismal  trebue  să  se  fi  fă- 
cut încet;  căci,  după  cnm  am  spus,  a trecut  a- 
proape  un  interval  de  un  ceas  intre  prima  în- 
,cunoştiinţare  dată  de  bolnavă  şi  moartea  ei."1 

In  cele  mai  multe  cazuri  este  vorba  de  o boală 
mai  îndelungată  şi  manifestă  atât  pentru  bolnav 
cât  şi  pentru  cei  din  jurul  lui.  Şi  este  interesant 
cum  unii,  fără  a se  emoţiona  prea  mult,  îşi  fac 
preparativele  pentru  trecerea  în  eternul  repaos, 
aşteptându-şi  în  linişte  sfârşitul. 

„Doamna  Bernasconi,  mama  doamnei  Walt- 
mann,  în  vârstă  de  65  de  ani,  locuind  în  aceeaşi 
casă,  istoriseşte  acest  fapt: 

„Era  în  1867,  locuiam  în  Krasnoie,  proprietatea 
d-lui  Raievski ; fiul  meu  Victor  în  vârstă  de  5 ani, 
era  un  copil  remarcabil,  inteligent,  activ,  precoce 
şi  chiar  foarte  pios ; îi  plăcea  să  se  ducă  la  bi- 
serică şi  să  stea  de  vorbă  cu  preotul,  care  era 
plin  de  admiraţie  pentru  acest  copil  extraordinar. 
Toţi  îl  iubeau;  chiar  şi  ţăranii  îl  răsfăţau. 

„Nu-mi  aduc  bine  aminte  luna,  când  Victor  se 
îmbolnăvi  de  angină  difterică,  fără  speranţă  de 
scăpare.  Intr’o  zi  îmi  spuse  : „Ei  bine,  mamiţo, 


1 Ferrari  (G.  C.).  La  peur  de  la  mort  (în  „Revue  Scierţ- 
’tifiqueu.  1896, 1.  p.  59.) 


astă-zi  trebue  să  mor  ; să-mi  prepari  o baie  deci, 
pentru  ca  să  mă  înfăţişez  în  faţa  lui  Dumnezeu, 
cât  mai  curat.  “ I-am  obiectat  că  asta  i-ar  face 
rău,  dar  el  a insistat  şi  a trebuit  să-i  cedez. 

„L-am  spălat,  l-am  primenit  şi  l-am  reaşezat  în 
pat.  — „Acum,  mamiţo,  aşează-mi  sub  braţ  o 
icoană  — ştii  care  ? — aia  la  care  ţin  mult.“  l-am 
îndeplinit  dorinţa. 

„Iute,  mamă,  dă-mi  lumânarea,  căci  voi  muri 
în  dată.  “ 

„II  ascultai,  aprinsei  o lumânare  şi  i-o  pusei 
în  mână.  Ultimele  lui  cuvinte  au  fost : „Acum 
adio,  mamiţo“. 

„închise  ochii  şi  se  stinse."1 

La  alţii,  la  cei  mai  mulţi  această  presimţire 
este  însoţită  de  halucinaţii  vizuale  în  deosebi,  în 
cari  le  apar  o fiinţă  deja  moartă  sau  un  „trimis“ 
al  ei,  pentru  a-i  duce  „acolo". 

Un  caz  recent  de  acest  fel  este  acela  pe  care 
ni  l-a  istorisit  d.  I.  C.  Vissarion,  şi  a cărui  auten- 
ticitate ne-o  garantează,  deşi  îl  expune  într’o 
formă  mai  literară. 

„Bătrânica,  mama  mamei, — cum  am  numit-o  din 
copilărie,  tot  aşa  o numesc  şi  acum — ajunsese  în 
vârstă  de  şapte-zeci  de  ani.  De  o natură  trainică, 
în  viaţa  ei  nu  fusese  bolnavă  de  cât  de  două 
ori  de  lingoare,  dar  rămăsese  tot  teafără  şi  sănă- 
toasă. In  vremea  din  urmă  era  sănătoasă,  rostuiâ 


1 La  Revue  spirite.  Paris,  marş  1893,  pag.  159. 

treburile  casei  după  obicei,  umbla  mult  şi  prin 
nimic  nu  da  de  bănuit  că  s’a  apropiat  de  moarte. 
Era  o fire  religioasă.  Credeâ  pe  deantregul  tot 
ce  auzea  spunându-i-se  despre  sfinţi,  despre 
Dumnezeu  şi  despre  sufletele  morţilor.  In  tine- 
reţea ei  îşi  avusese  partea  ei  de  necaz  din  dra- 
goste. Tata  bătrînu,  fecior  de  logofăt  mai  pro- 
copsit, nu  avea  voie  dela  tat-său  să  ia  pe  bătrî- 
nica,  fată  de  oameni  cu  mult  mai  săraci.  împre- 
jurarea asta  făcuse  pe  bătrînica  să  alerge  p’atunci, 
prin  vremea  tinereţii  ei,  prin  vrăjitori,  ca  să  facă 
pe  tata  bătrînu  s’o  ia  de  nevastă.  Stăruinţa  ei, 
vrăjile,  împrejurările,  cine  ştie  ce,  au  făcut  ca  ea 
să-şi  împlinească  dorinţa  : să  ajungă  nevasta  ta- 
tii bătrînului.  Din  toate  astea  însă  se  alesese  vră- 
jitoare şi  ea.  In  tinereţe  — îmi  spunea  mie,  care 
îmi  plăcea  să  destram  ascunsuri  d’astea  — că  a 
iăcut  vrăji  şi  cu  diavoli.  O ’ntrebam: 

„ — Ei  bine,  mamă,  crezi  matale  că  sunt  draci  ? 

„ — Sunt  maică. 

„ — Păi  îi  vezi  matale  ? 

„ — Nu-ivăd,  dar  îi  aud  bălăcind  în  apă,  tros- 
nind şi  plesnind,  când  îi  descânt. 

„ — Mamă,  să  nu  mă  minţi... 

„ — Ce  zor  am  să  te  minţ?... 

„Şi  eu  cădeam  pe  gânduri  şi  ea  îmi  spunea 
multe,  multe.  De  pe  la  patru-zeci  de  ani  în  sus, 
încredinţată  prin  ea  singură  de  puterea  spiritelor, 
n’a-  mai  făcut  vrăji  cu  diavoli  şi  a început  să  se 
roage  lui  D-zeu,  să  fie  milostivă  şi  bună  cu  toată 


lumea.  Nici  o femeie  din  împrejurimi  n’a  făcut 
atâtea  milostenii  ca  ea — bineînţeles,  după  puterile 
ei.  împărţea  demîncare  şi  îşi  da  haine  de  pomană. 

„Faima  ei  de  vrăjitoare  se  mai  păstră  incă,  dar 
ştiau  toţi  că  s’a  lăsat  de  vrăji  şi  că  este  o femeie 
bună,  credincioasă  şi  darnică. 

„Tata  bătrînu,  soţul  ei,  a murit  înainte  cu  14 
ani.  II  visa  când  şi  când  şi  în  visele  ei  îl  între- 
ba cum  este  p’acolo,  căci  îşi  amintea  întotdeauna 
că  ea  visează  şi  că  el  e mort. 

„La  Crăciun  şi  la  Paşti  se  spovedea  şi  se  împăr- 
tăşiâ;  in  1914  la  Paşti  a făcut  tot  astfel. 

„Era  perfect  sănătoasă  şi  croia  încă  multe  pla- 
nuri de  trai. 

„In  noaptea  de  22  spre  23  Aprilie — Sf.  Gheor- 
ghe — a visat  un  vis,  pe  care  ni  l-a  spus  dimi- 
neaţa şi  care  a chinuit-o  tot  somnul. 

„ — Maică,  maică...  eu  o să  mor!...  Şi  ne  privea 
tristă  şi  dusă  pe  gânduri. 

„ — De  ce  bătrînico  ? 

„ — Maică,  maică...  toată  noaptea  am  stat  de 
vorbă  cu  Sotiricăal  meu.  — „Sotirică“  e tatabă- 
trînu,  soţul  ei. — Venise  cu  o brişcă  şi  doi  cai 
şi  mă  ruga  mereu:  „Hai  fa  Leanco  la  mine,  că 
ce  frumos  este  acolo,  şi  ce  urît  este  aci !...“  Şi 
eu  n’am  vrut  maică,  n’am  vrut,  dar  el  toată, 
noaptea  s’a  rugat...  „Uite,  brişcă  şi  caii  sunt  gata, 
pune-te  sus  şi  haida,  că  ce  rău  şi  urît  este  p’aici...* 

„ — Bine  mamă,  dacă  n’ai  vrut  să  pleci  cu  el* 
înseamnă  că  n’ai  să  mori. 

„Şi  ea  şi-a  mai  întors  gândurile  o leacă,  dar  a 
rămas  tot  tristă. 

„Umbla  pe  bătătură,  rostuiâ  tot,  ne  spunea 
câte  şi  mai  câte  tot  ca  până  aci,  dar  pe  seară 
a’nceput  să  ne  spuie  că  simte  „o  sfârşeală  în 
capul  pieptului. ..“ 

„Pe  la  noaptea  jumătate  ne-a  sculat  din  somn: 

„ - Sculaţi  maică....  să  vă  spui... 

„ — Ce  maică? 

„ — Maică...  iar  a venit  Sotirică  al  meu  cu  brişcă 
şi  caii  şi  m’a  rugat  să  merg  cu  el...  până  când 
am  zis  că  merg...  Acuşi  mor  maică,  mor  cu  bună 
seamă  !... 

„ — Nu  te  lua  maică  după  vise...  Astea  sunt 
fleacuri...  Nu  pot  să  vie  morţii  să  stea  de  vorbă 
cu  vii ! 

„ — Nu  maică...  Sotirică  al  meu,  uncheşelu  mieu 
nu  e mort...  Am  zis  că  plec  cu  el,  plec...  o să 
mor... 

„Şi  a ’nceput  să  ne  spuie  cu  ce  haine  s’o  în- 
gropăm; pe  care  să  i le  dăm  de  pomană  şi  să-i 
facem  toate  pomenile  după  datina  creştinească. 
Atunci  eu  i-am  zis  : 

„ — Ia-scultă  mamă,  eu  nu  cred...  De-i  fi  suflet, 
să  vii  să-mi  spui  tot  şi  la  fie  care  pomană,  că 
numai  aşa  îţi  fac  pomenile  ; iar  de  nă’i  veni,  ştiu 
că  nu  mai  eşti  nici  ca  suflet  şi  nu-ţi  mai  fac  nici 
o pomană. 

„Spăimântată  de  necredinţa  mea  mi-a  respuns: 

„ — Să  ştii,  că  de-oi  mai  fi  ca  suflet,  am  să  viu 

să-ţi  spui,  fie  c’o  fi  nevoie  de  pomeni  ori  n’o  fi, 
dar  am  să  viu.  De  n’oi  veni,  o să  înţelegi  şi  tu 
că  nu  mai  sunt  deloc  şi  pe  nicăeri,  de  cât  ca  lut 
negru  şi  nesimţitor. 

„Ziua  a doua  a petrecut-o  numai  în  gân- 
duri, vorbind  numai  despre  moarte  şi  despre 
tata  bătrînu.  Seara  m’a  trimes  la  popa  să  vie  s’o 
împărtăşească.  Eu  nu  prea  vream,  fiindcă  nu  cre- 
deam că  o să  moară.  Era  doară  în  fire,  deşi 
sfârşeala  creştea  cu  încetul.  M’am  dus  la  popa 
şi  l-am  chemat.  Popa  însă,  un  popă  tânăr,  nu 
vrea  să  vie,  făcuse  chef  în  ziua  de  Sf.  Gheorghe, 
fiindcă  îl  chema  Gheorghe,  şi  a doua  zi  zăceâ 
boala  chefului. 

„ — E ’npărtăşită  Iancule...  împărtăşania  ţine 
40  de  zile...  Ce  bruma  zile  avem  dela  Paşti  şi 
până  acum?... 

„M’am  întors  acasă,  dar  bătrînica  foc,  că  de  ce 
să  nu  stăruesc  de  el ; că  împărtăşania  ţine  numai 
nouă  zile... 

„A  trecut  şi  noaptea  a treia. 

„Dimineaţa  şi  mai  tristă: 

„ — Mor  mă,  mor!...  Sotirică  mi-a  spus  să  mă 
împărtăşesc,  că  la  noapte  plecăm.  Du-telapopa! 

„Mă  uitam  la  ea  lung  şi-i  luam  seama;  ori  nu 
s’o  fi  zăpăcit  aşa  tamnisam?  Din  pat  n’a  mai 
vrut  să  se  scoale. 

„Am  pornit  iar  Ia  popa,  dar  nu  l-am  găsit  acasă, 
ori  se  pitise.  A trecut  ziua  spunându-ne  cum  s’o 
îngropăm,  unde  îi  place  locul  în  cimitir  şi.... 

„Maică,  maică...  nu-mi  pare  rău  că  n’am  trăit 
destul...  Am  trăit  cu  mult  amar...  îmi  pare  rău 
de  voi : rămâneţi  singuri  şi  streini...  Uite  eu, 
dacă  uşuiam  o cloşcă,  dacă  dam  la  un  boboc, 
dacă  rămâneam  pe  bătătură,  când  voi  vă  duceaţi 
la  muncă,  tot  era  ceva,  tot  vă  aducea  un  folos... 
Un  copilaş  legănat,  o vorbă  bătrînească,  tot  era 
ceva...  Mă  duc  maică,  mă  duc...  şi  voi  rămâneţi 
striini. 

„Seara  m’a  trimes  iar  la  popa.  L-am  găsit,  m’a 
minţit:  „du-te  nainte,  că  viu“,  dar  n’a  mai  venit. 
Pe  Ia  culcarea  oamenilor,  bătrînica  ne-a  spus : 

„ — Culcaţi-vă  maică  fără  grijă,  că  atunci  când 
o fi  să  mor,  vă  deştept  eu. 

„Vorba  asta  ne-a  făcut  să  rîdem. 

„ — Aşa  e un  om  care  moare  ! spunea  nevas- 
tă-mea. 

„Bătrînica  locuia  Intr’o  odăiţă  lâflgăa  noastră. 
Ne-am  culcat  fără  grijă,  aşa  cum  ne  spusese  ea, 
încredinţaţi  că  spusele  ei  sunt  rezultatul  unei  ză- 
păceli din  bătrîneţe.  La  noaptea  jumătate  însă 
ne-am  trezit  de  bătăile  ei  cu  palma  în  perete  şi 
de  strigătele : 

„ — Sculaţi  mă,  sculaţi  în  sus,  că  mor! 

„ — Sculaţi  în  sus...  Imbracă-te  şi  adu-mi  pe 
popa  repede,  că  Sotirică  uite-1,  stă  cu  brişcă 
lângă  fereastră. 

„M’am  sculat  şi  m’am  dus  în  odăiţa  ei.  îşi 
aprinsese  candela  la  icoană.  îşi  pusese  chibritul 
şi  o lumânare  la  cap,  ca  să  fie  aprinsă  la  nevoe. 

„ — Ce  e bătrînico?...  Ce  emamă?...  Ce  părere 
e asta? 

„ — Taci  cu  părerile...  Uite  l...  Tu  nu-1  vezi?... 
Repede  pleacă  şi  adu-mi  pe  popa  să  mă  ’npăr- 
tăşească...  Scoală  pe  Gheorghiţa  să  stea  cu  mine... 

„N’am  mai  avut  încotro,  am  sculat  nevasta,  m’am 
îmbrăcat  şi  am  plecat  în  miezul  nopţii  la  popa. 
Popa  se  făcea  adormit  tare,  dar  eu  am  bătut  în 
geamuri,  am  strigat  tare : „Scoli  părinte  ! “ de 
l-am  făcut  să  strige  şi  el  Ia  mine:  „Ce  Iancule* 
vrei  să-mi  spargi  geamurile?...  Sunt  bolnav  !...u 

„ — Haide  la  bătrînica...  hai,  că  nu  e rost.  De 
trei  zile  te  rog  să  mergi. 

„ — Du-te  nainte  că  viu... 

„ — Nu...  haide... 

„ — înţelege,  acuşi  viu... 

„Plecai  acasă.  Cum  mă  văzu  : 

„ — Vine  popa  ? 

„ — Vine. 

„ — Unde  e?... 

„ — Vine  acuşi... 

„ — Fă  ’ndărăt,  şi  adu-1 ! 

„Am  plecat  iar,  şi  iar  scandal : Popa  se  culcase  l 
N’a  mai  fost  chip  să  scape,  l-am  luat  cu  mine. 
Când  l-am  păzit  de  câini  şi  i-am  deschis  uşa 
popi,  ea  m’a’ntrebat: 

„ — Vine  popa? 

Uite-1  ! 

„Ea  s’a  culcat  jos,  l-a  chemat  cu  mâna  şi  mi-a 
spus  : 


107 


„ — Du -te  de  chiamă  pe  cumnata,  dar  repede. 

„Am  plecat  acolea  la  vecin,  că  era  vecină  cum- 
nata bătrînii,  am  strigat-o  şi  am  plecat  îndărăt.. 
La  poarta  mea  mă’ntâlnesc  cu  popa  : 

„ — Ce  boală  să  aibă  bătrînica,  părinte  ? 

„ — Nici  o boală,  Iancule. 

„ — De  ce? 

„ — Păi  a murit. 

„ — A murit!!? 

„ — Da!...  Cum  a ’nghiţit  împărtăşania,  m’a  a- 
pucat  cu  mâna  de  antiriu  şi-a’nceput  să  tragă.. 
I-am  ţinut  lumânarea  în  mână  şi  s’a  sfîrşit..."  Am 
intrat  în  odăiţă,  dar  bătrîna  culcată  pe  o parte, 
părea  că  doarme : numai  mişca  şi  eră  veselă,  de 
par’că  sta  să  rîză...  Prezicerea  asta  ciudată  ne-a 
înfricoşat  şi  credeam  foarte  serios  că  şi  tata 
bătrânul  şi  ea,  sunt  pe  lângă  noi  şi  ne  văd  şl 
ne  înţeleg  uimirea  noastră..." 

[26  Ianuarie  1915]  I.  C.  Vissarion 

Fapte  de  acestea  s’au  constatat  încă  din  cele' 
mai  vechi  timpuri.  Interesant  din  acest  punct  de 
vedere  cazul  Iui  Sil  la.  „Abdicând  dela  dictatură, 
el  se  bolnăvi  de  un  abces  în  pântece;  corpul 
începu  să-i  putrezească  şi  să  facă  viermi,  totuş 
nu  încetă  să  se  ocupe  de  afacerile  publice  şi 
să-şi  scrie  memoriile.  „EI  îşi  anunţă  — ca  să 
zic  aşa  — moartea  prin  scris.  Căci,  cu  două  zile 
înainte  de  a muri,  sfârşi  de  scris  a 22  carte  din 
memoriile  sale,  unde  spune  că  Caldeenii  i-ait 


prezis  că  va  muri  în  culmea  prosperităţii,  după 
o viaţă  glorioasă,  adăogând  că  fiul  său  i-a  apărut 
în  vis,  rugându-1  să-şi  sfârşească  afacerile  şi  să 
vină  cu  el  şi  cu  mama  lui  [moartă  deja],  pentru 
a trăi  în  sânul  repaosului  şi  al  plăcerilor."1 

Adevărul  e că  sunt  unele  vise  prevestitoare 
foarte  stranii.  O persoană  mie  cunoscută  de  a- 
proape,  a visat  într’o  dimineaţă  că  peste  mor- 
mântul soţului  ei  şi-au  strâns  mâna  două  schelete; 
iar  când  s’a  deşteptat,  a primit  o telegramă,  în 
care  i se  anunţa  moartea  unui  frate  al  soţului  său. 

Dar  ce  să  mai  zicem  de  următorul  caz  întâm- 
plat celebrului  literat  Andersen? 

„Povestitorul  danez  Andersen  avea  un  prieten, 
un  profesor,  numit  Lunden,  care  suferea  de  con- 
sompţie  pulmonară.  Administraţia  i acordă  sub- 
venţie pentru  o călătorie  în  Italia.  Lunden  avea 
un  câine  numit  Amor,  alb,  lăţos,  pe  care  îl  iubea 
foarte  mult  şi-l  dete  în  păstrarea  lui  Andersen  în 
timpul  lipsei  sale.  Andersen  primi  această  însăr- 
cinare, luând  măsuri  pentru  întreţinerea  câinelui, 
fără  ca  de  altfel  să  se  mai  ocupe  de  el.  Râse  cu 
poftă  când  într’o  zi  fata  din  casă  îi  spuse:  „A- 
mor  presimte  ce  i se  întâmplă  stăpânului  său. 
El  este  vesel  sau  trist,  după  cum  stăpânul  lui  se 
simte  mai  bine  sau  mai  rău." — „Cum  asta,  întrebă 
Andersen  ? — „Ei,  dar  asta  se  observă  bine  după 


1 Egger.  Le  moi  des  mourants  (în  „Revue  Philosophique*. 
i896.  Voi.  II  p.  349). 

felul  lui  de  a fi.  De  ce  primeşte  ori  refuză  câte- 
odată mâncarea,  fără  ca  să  fie  bolnav  ? De  ce 
umblă  cu  capul  plecat  în  jos  cu  câteva  zile  îna- 
inte de  a fi  primit  o ştire  rea  dela  Lunden  ? 
Câinele  ştie  foarte  exact  tot  ce  face  stăpânul  lui 
în  Italia,  şi  el  îl  vede,  căci  ochii  lui  au  câte  o- 
dată  o aşa  de  ciudată  expresie  !...“ 

„Din  acea  clipă,  cu  tot  scepticismul  Iui,  An- 
dersen  observă  pe  câine.  Intr’o  noapte,  el  simţi 
ceva  rece  pe  mână  şi,  deschizând  ochii,  zări  pe 
câine  înaintea  patului  său  şi  lingându-i  mâna.. 
Dânsul  simţi  un  fior  şi-l  mângâie  cu  mâna  pe 
păr,  pentru  a-I  linişti ; dar  atunci  Amor  scoase 
un  urlet  plângător  şi  se  lungi  la  pământ  cu  câte 
patru  labele  întinse.  „In  acea  clipă  — istorisi  în 
urmă  Andersen  — ştiui  foarte  exact  că  prietenul 
a murit;  fusei  atât  de  sigur  încât  a doua  zi  îmi 
schimbai  costumul  cenuşiu  cu  altul  negru.  Dimi- 
neaţa mă  întâlnii  cu  un  cunoscut,  care  mă  în- 
trebă de  ce  sunt  trist ; i-am  răspuns  : Astă  noapte, 
la  ora  1 1 şi  jumătate  mai  puţin  trei  minute,  Olaf 
Lunden  a murit.  După  cum  aflai  mai  târziu, 
aceasta  a fost  clipa  morţii  lui.“  ( Psychische  Stu- 
dieri. Leipzig.  Noembrie  1905.)1 

Un  caz  asemănător  cu  cel  istorisit  de  d.  Vis- 
sarion  este  următorul : 

„ Ziarul  [New-  York  Star  relatează  că  doctorul  M. 
L.  Holbroock,  Preşedinte  al  Societăţii  de  ştiinţe  psi- 


i Annales  des  Sciences psichiques.  septembre  1905.  p.  589. 

hologice,  a făcut  societăţii  următoarea  comunicare 
cu  privire  la  o domnişoară  Law,  care  domicilia 
la  numărul  8,  W.  65  st.  S.  New-York,  şi  care  a 
murit  de  curând  de  pneumonie,  după  o zăcere 
de  trei  zile. 

„A  treia  zi  ea  era  preparată  pentru  moartea,  pe 
care  o simţea  venind,  şi-şi  păstră  întregimea  fa- 
cultăţilor mintale.  Vorbind  prietenilor  ea  le  spuse : 

„Este  un  curier  aici,  care  mă  aşteaptă ; vă  în- 
chipuiţi, poate,  că-mi  mai  fac  iluzii?  Nicidecum, 
căci  văd  perfect  de  bine  pe  acest  trimis,  deşi  în- 
ţeleg că  pentru  voi  toţi  este  invizibil.  El  vrea 
să  mă  ducă  acolo  unde  repauzează  mătuşea  mea 
Jana.  Chiar  de  acum  mă  va  transporta  acolo, 
unde  voi  putea  s’o  văd.“  Această  mătuşe  murise 
cu  două  zile  mai  înainte  în  oraşul  New-Jersey, 
— fapt  care-i  fusese  cu  totul  ascuns  d-şoarei  La w 
de  către  prieteni.  In  urmă  bolnava  vorbi  fără 
greutate  şi  cu  o perfectă  luciditate  despre  altele ; 
puţin  mai  în  urmă  a murit."1 

Trecerea  dela  viaţă  la  moarte,  în  cele  mai  multe 
cazuri  se  face  relativ  încetul  cu  încetul.  Agonia 
este  precedată  de  întunecarea  conştiinţei;  aşa  în 
cât,  când  ea  începe,  bolnavul  nu-şi  mai  dă  seama 
de  realitate,  iar  mişcările  lui  sunt  reflexe.  Sunt 
însă  şi  multe  cazuri  în  cari  această  inconştienţă 
lipseşte;  iar  omul  sau  moare  cu  mintea  lucidă 
sau  ea  îi  este  întunecată  de  halucinaţii  în  legă- 


1 Revue  Spirite.  1-er  marş  1891  p.  135. 

tură  cu  sfârşitul  său  apropiat.  In  cazuri  de  acest 
fel  s’ar  putea  spune  că  mai  mult  simte  că  moare, 
decât  presimte ; căci  moartea  urmează  îndată 
după  această  constatare  a lui.  Pe  unii  nu-i  îngri- 
jează  de  loc  acest  fapt;  alţii  însă  fac  sforţări 
zadarnice  ca  să  scape  din  ghiarele  ei.  Iar  pe  când 
mulţi  tuberculoşi  mor  croind  planuri  pentru  viitor, 
alţii  îşi  văd  moartea  cu  ochii  şi  se  îngrozesc  sau 
o primesc  cu  braţele  deschise. 

„M.  B.  portar,  în  vârstă  de  aproape  40  de  ani, 
ofticos,  are  o agonie  teribilă  şi  sufere  foarte 
mult.  In  jurul  lui  sunt  nevasta,  cei  trei  copii 
şi  trei  persoane  străine.  Este  îngrijorat  de  soarta 
copiilor  şi  a nevestei,  geme,  se  plânge  fără  înce- 
tare. Cu  totul  ateu,  a refuzat  orice  ajutor  religios. 
De-odată  scoate  un  ţipăt,  se  agaţă  de  braţul 
femeiei  sale  : „Sfinte  Dumnezeule,  îţi  baţi  joc  de 
mine  ; sbor.“  — Se  sfârşise. 

„Ioana  C.,  lucrătoare,  21  de  ani,  ofticoasă.  Bol- 
navă de  un  an.  Agonie  dulce  şi  liniştită.  A murit 
la  4 seara.  Spre  sfârşitul  boalei,  fire  destul  de 
rea.  Ea  a păstrat  o amiciţie  profundă  pentru  o 
fată,  d-ra  M.  A.  Toată  ziua  a cerut  s’o  vadă; 
lipsind  de  acasă,  nu  a putut  să  i-o  aducă;  cău- 
tară  să  liniştească  pe  bolnavă,  care  deodată  îşi 
împreună  mâinile  cu  căldură  şi,  cu  o figură  in- 
spirată, zise  cu  glas  dulce:  „Ah!  mă  chiamă. 
Sbor.  Numai  dacă  ar  fi  ca  să  văd  pe  M.“  Şi 
căzu  moartă,  înainte  de  a fi  putut  termină  acest 
«nume.  Acestea  au  fost  ultimele  ei  cuvinte. 

„Ioana  Y.,  21  ani,  ofticoasă ; are  o agonie 
scurtă  şi  grozavă.  Deodată  ea  se  răsturnă  pe  pat, 
aruncându-şi  braţele  peste  spate,  strânse  cu  mâinile 
răzimătoarea  de  fer  a patalui ; ea  strigă  rosto- 
golindu-şi  în  orbite  nişte  ochi  îngroziţi : „Nu,  nu 
mă  veţi  putea  face  să  dau  drumul  patului ; aţi 
vrea  să  mă  furaţi  şi  mă  ridicaţi,  dar  sunt  acăţată  ; 
nu  voi  părăsi  pe  mama.M  Ea  muri  în  această  po- 
ziţie, cu  degetele  crispate  şi  faţa  convulsionată 
„Anton  M...,  16  ani;  bolnav  de  crup  şi  mort 
de  meningită.  El  conversă  cu  părinţii  săi,  vorbind 
despre  copilăria  sa.  Deodată  le  strânse  mâinile 
şi  le  spuse : „Ah ! tată,  ah  ! mamă,  nu  mă 
părăsiţi ; îngerii  mă  trag  la  ei,  fiindcă  totdeauna 
am  fost  bun ; veniţi ; îndată  vom  ajunge  acolo 
,sus  câte  şi  trei  şi  nu  ne  vom  mai  despărţi." — Şi 
asta  a fost  totul".1 

In  a doua  categorie  am  grupat  cazurile  de  pre- 
simţire a morţii  la  oamenii  complect  sănătoşi, 
însă  cari  se  expun  la  un  mare  pericol.  Aceştia 
mor,  prin  urmare,  în  urma  unui  accident  fatal  pe 
care  l-au  prevăzut.  Ele  s’au  observat  în  deosebi 
la  militari  înainte  de  a intra  în  luptă.  Cu  toate 
că  sunt  foarte  numeroase,  ne  vom  mărgini  să  ci- 
tăm 'numai  câteva  mai  remarcabile,  observate  la 
câţiva  bravi  generali  ai  lui  Napoleon  Bonaparte. 
După  cum  se  va  vedea,  presimţirea  unuia  — a lui 

i Pieron  (H.).  Contribution  â la  psychologie  des  mou- 
rants  (în  «Revue  philosophique»,  1902.  Voi  II,  pag  615— 616) 

Duroc  — a coincidat  cu  presimţirea  lui  Napoleon , 
care  de  altfel  era  foarte  încrezător  în  acest  ciudat 
fenomen  sufletesc. 

„In  tocmai  ca  şi  mareşalul  de  Bessieres,  ma- 
reşalul Lannes  avu  sombra  presimţire  că  va  fi 
omorât.  Când  în  1809  isbucni  războiul  între  Franţa 
şi  Austria,  Lannes  îşi  luă  dela  familia  Iui  rămas 
bun,  pe  care  îl  ştia  etern. 

„La  22  Maiu  căzu  în  bătălia  delaEssling. 

„In  ziua  care  a precedat  bătălia  dela  Marengo, 
ilustrul  Desaix  spunea  aghiotantului  său : „Este 
dejâ  mult  timp  de  când  nu  am  mai  luat  parte  Ia 
o bătălie,  gloanţele  nu  mă  mai  cunosc;  de  bună 
seamă  că  mi  se  va  întâmpla  cevâ.u  A doua  zi 
Desaix  victorios  repauzâ,  mort,  întins  pe  patul 
de  paradă. 

„Generalul  Lassalles,  în  ajunul  luptei  dela  Wa- 
gram,  în  prada  unor  idei  de  moarte,  scrise  noap- 
tea lui  Napoleon,  pentru  a-1  ruga  să  poarte  de 
grije  nevestei  şi  copiilor.  „Demain  j’y  resterai‘% 
repeta  el  foarte  emoţionat  prietenilor  săi. 

„înaintea  bătăliei  dela  Bautzen,  Duroc  avu  un 
asemenea  presimţimânt  şi-I  mărturisi  împăratu- 
lui, care  el  însuş,  departe  de  a-1  încurajeâ,  îm- 
părtăşi aceeaş  teamă  mortală. 

„In  toiul  luptei  un  aghiotant  încunoştiinţă  pe 
împărat  despre  tragica  moarte  a mareşalului.  Mar- 
torii acestei  scene  afirmară  că,  lovindu-se  cu 
palma  peste  frunte,  Napoleon  strigă:  „Vai!  pre- 
simţirile mele  nu  mă  înşeală  nici  odată." 

s 


„Împăratul  avea  o mare  încredere  în  presim- 
ţiri ; el  spuse  odată  în  public:  „Când  moartea 
ne  răpeşte  o fiinţă  iubită  îndepărtată,  aproape 
totdeauna  ni  se  manifestă  un  indiciu  despre  a- 
cest  doliu,  iar  persoana  defunctă  ne  apare  chiar 
în  momentul  când  o pierdem. 

In  al  treilea  grup  sunt  cele  mai  misterioase 
cazuri.  Fără  ca  să  fi  fost  bolnave  atunci,  şi  fără 
ca  să  se  fi  aflat  în  împrejurări  deosebite,  au 
fost  persoane,  cari  şi-au  presimţit  şi  prevestit 
moartea.  Astfel  a fost  Jeanne  d’Arc , celebra  eroină. 

yjean  Stoeffler , astrolog  (1472 — 1530),  şi-a  a- 
nunţat  data  şi  felul  morţii  (prin  căderea  unui 
obiect  pe  cap.)“ 

„ Dcivid  Fabricius , astronom  german  căruia  i se 
datoreşte  descoperirea  faimoasei  stele  variabile 
Mira  Ceti,  a prezis  că  va  muri  la  7 Maiu  1617. 
EI  şi-a  luat  toate  precauţiunile,  pentru  a evita 
aceasta,  şi  nu  a eşit  din  odaie  în  acea  zi.  In  sfâr- 
şit, la  ora  10  seara,  voind  a se  preumbla,  un 
ţăran  îl  omorî  cu  o lovitură  de  furcă."1 2 

Aceasta  îmi  aminteşte  vechea  zicătoare  că  ni- 
meni nu  poate  să-şi  evite  ursita.  Insă,  în  orice 
caz,  sunt  unii  cari  luptă  să  înlăture  răul,  care  li 
se  prevestesc — şi  reuşesc.  Astfel  a fost,  de  pildă, 
Chauchard,  faimosul  proprietar  al  magazinului 


1 La  Revue  spiiite.  1891  juin.  pag.  267— 8. 

2 Flammarion  (C.).  Vinconnu.  et  Ies  Problemes  psychi- 
ques.  Paris,  pag.  568,  569. 

Luvru  din  Paris  In  tinereţe  i s’au  prezis  două 
lucruri : Intâiu,  că  se  va  întovărăşi  cu  o persoană 
bogată,  pentru  o întreprindere,  care-I  va  îmbogăţi 
şi  pe  dânsul.  Al  doilea,  că  va  muri  din  cauza,  unui 
accident  de  tren.  Văzând  că  prima  parte  a pre- 
zicerii s’a  îndeplinit,  şi  temându-se  ca  să  nu  se 
îndeplinească  şi  cea  de  a doua,  — se  spune  că 
n’a  mai  călătorit  de  loc  în  tren. — A murit  de  moarte 
naturală,  anii  trecuţi. 

Dar  dacă  sunt  cazuri  în  cari  unii  evită  peri- 
colul vag,  ce-i  ameninţă,  sunt  însă  altele  în  cari 
omul  par’că  este  atras  de  o forţă  misterioasă 
către  un  pericol  ascuns,  în  care  de  cele  mai  multe 
ori  îşi  găseşte  moartea.  Poporul  chiar  are  o ex- 
presie caracteristică : „îl  trage  aţa“. 

Astfel  îmi  pare  întrucâtva  cazul  morţii  tragice 
a maiorului  Cernovodeanu. 

„Maiorul  Cernovodeanu,  se  ştie  că  fusese  tri- 
mis să  recepţioneze  materialul  de  războiu  pe  care 
îl  aveam  comandat  Ia  uzina  Fagui,  în  Italia. 

„Zilnic,  maiorul  împreună  cu  mai  mulţi  ofiţeri 
români,  asistau  la  experienţele  ce  se  făceau  pe 
câmpul  din  apropierea  fabricei,  cu  diferite  ex- 
plozibile. Intr’una  din  zile,  după  amiază,  după 
încercarea  mai  multor  bombe,  cari  aduseră  rezul- 
tate satisfăcătoare,  toţi  cei  de  faţă  se  pregăteau 
să  plece,  când,  maiorul  Cernovodeanu  propuse 
să  se  mai  experimenteze  încă  o bombă  luată  la 
Întâmplare. 

„Directorul  fabricei,  luă  o bombă  şi  o întinse 

maiorului,  care  însă  o refuză,  dorind  ca  el  sin- 
gur s’o  aleagă  la  întâmplare.  A luat  o bombă  şi 
i-a  dat  foc. 

„Bomba,  care  trebuia  să  explodeze  după  16 
secunde,  în  care  timp  trebuia  să  fie  aruncată,, 
fiind  defectoasă,  a explodat  după  două  secunde 
numai  dela  aprinderea  fitilului.  Nefericitul  maior 
a fost  omorât  pe  loc  de  schijele  bombei. 

„Direcţia  fabricei  a recunoscut,  în  urma  an- 
chetei făcute,  că  nenorocirea  se  datoreşte  defec- 
tuozităţii  bombei."1 

Mai  cunosc  un  caz,  care  îmi  aminteşte  cunos- 
cutul proverb  că  De  ce-ţi  e frică  nu  scapi.  Un 
căpitan  dintr’o  capitală  de  judeţ,  care  domicilia 
alături  de  o biserică,  ori  de  câte  ori  auziâ  câte 
o cucuvaie  cântând  pe  clopotniţa  bisericii,  se 
duceâ  şi  o împuşca,  spunând  că-i  prevesteşte  lui 
moartea.  Astfel  a ucis  vre-o  două.  Intr’o  seară, 
după  ce  a împuşcat  încă  una,  s’a  întors  acasă  şi 
după  ce  a zis : am  împuşcat-o  şi  p’asta,— a că- 
zut jos  mort. 


II 

După  cum  am  văzut,  trei  sunt  categoriile  de 
fapte  în  cari  se  observă  presimţirea  morţii:  A- 
celea  în  cari  ea  este  sugerată  de  o stare  bol- 
navă a organismului,  acelea  în  cari  unii  şi-o  pre- 


1 Adevăiul.  2 Februarie  1915. 

simt  înainte  de  a se  expune  la  un  pericol  imi- 
nent şi,  în  sfârşit,  acelea  cari  nu  sunt  sugerate 
de  nimic,  cari  nu  am  de  loc  a face  cu  împreju- 
rările externe,  în  cari  se  găsesc  presimţitorii. 

Cei  ce-şi  presimt  moartea  sunt  relativ  destul 
de  puţini.  Cazurile  de  acest  fel  sunt  mai  mult 
excepţionale.  O explicare  pe  deplin  satisfăcătoare 
a lor  nu  există,  însă  nu  toate  sunt  de  o potrivă 
de  misterioase.  Cele  mai  puţin  inexplicabile  sunt 
acelea  sugerate  de  o stare  maladivă  a organis- 
mului, pe  care  adesea  nu  o putem  localiza  de 
loc  sau  o simţim  foarte  vag.  Astfel  este,  de  pildă, 
cazul  cu  servitoarea,  care  s’a  dus  la  biserică  să 
se  spovedească,  presimţind  că  va  muri  în  curând, 
fiindcă  se  simte  foarte  rău.  Este  de  remarcat  că 
acest  rău  ea  nu  l-a  putut  preciza.  Pentru  a-1  ex- 
plica, G.  C.  Ferrari  spune : „trebue  să  recurgem 
la  ipoteza  unei  acţiuni  a inconscientu/ui.  Poate 
că  el  este  care  deşteptat  prin  câteva  picături  de 
sânge,  ce  se  prelingeau  din  mica  crăpătură  iniţială 
a sacului  anevrismal,  a produs  tinerei  femei  acest 
.sentiment  straniu,  însă  cu  toate  astea  veridic,  al 
marelui  fapt  care  se  va  întâmpla, —al  morţii,  care 
se  apropiâ.“  s 

Dar  ce  este  inconscientul  ? După  opinia  lui 
Royer-Collard , pe  care  o găsim  foarte  dreaptă, 
„conştiinţa  este  acea  facultate  prin  care  sun- 
tem fără  încetare  încunoştiinţaţi  de  ceeace  se  pe- 
trece actualmente  în  noi.“  Tot  ce  este  în  afară 
de  domeniul  conştiinţei  este,  prin  urmare,  incon- 


scient.  Aşa  în  cât  din  acest  punct  de  vedere,  însă 
numai  din  acest,  inconşcientul  se  aseamănă  cu 
subconştientul,  care  şi  el  este  în  afară  de  dome- 
niul conştinţei. 

Unii  au  numit  subconscientul  conştiinţă  subli- 
minală. In  adevăr,  dincolo  de  pragul  conştiinţei 
este  o alta  al  cărei  domeniu  este  cu  mult  mai 
mare.  Asfel,  de  pildă,  în  ea  se  produce  elabo- 
rarea gândirii.  Vedem  cum  ne  scânteiază  în  minte 
o idee,  fără  să  ştim  nici  cum  s’a  format  şi  nici 
de  unde  a venit.  Conformitatea  ei  cu  dreapta  ju- 
decată ne  îndreptăţeşte  să  credem  că  paralel  cu 
conştiinţa  noastră  mai  este  o alta  dincolo  de  pra- 
gul ei  — subliminală  — despre  al  cărei  conţinut 
total  nu  ne  putem  da  seama  nici  odată.  Tot  din 
ea  izvorăşte  şi  inspiraţia.  Căci  numai  astfel  ne 
explicăm  de  ce  acel  care  creează  are  iluzia  câ 
este  instrumentul  orb  al  unei  puteri  nevăzute. 
Cum  i se  încheagă  ideile  în  minte,  el  nu  ştie  ni- 
mic. Observă  însă  cum  i năpădesc  conştiinţa,  cum 
trec  peste  pragul  ei  şi  tind  să  se  manifeste  în  a- 
fară.  'Cum  s’au  format,  de  unde  au  venit, — dânsul 
nimic  nu  ştie. 

In  ce  diferă  subconscientul  de  dubla  persona- 
litate? Subconscientul  este  ceva  vag;  el  nu  se 
înfăţişează  ca  cevâ  bine  determinat,  astfel  cum 
este  ceea  ce  noi  numim  personalitatea  unui  om, 
adică  o totalitate  de  fenomene  intelectuale,  afec- 
tive şi  voluntare.  Aşa  în  cât  pe  când  a doua  per- 
sonalitate a cuivâ  ni  se  înfăţişează  ca  cevâ  para- 

lei  cu  prima  şi  bine  conturat,  din  subconscient 
apar  numai  unele  părţi.  Eu  cred  că  simpatia  şi 
antipatia  izvorăsc  din  subconscient,  ca  şi  unele 
credinţe  cari  ţi  se  impun  fără  voia  ta.  Este  greu 
de  admis  ca  ele  să  nu  aibă  un  substrat  psihologic 
sau,  în  cazurile  de  faţă,  fiziologic.  Astfel  uneori 
credinţa  fermă  în  moartea  apropiată  sau  presim- 
ţirea morţii  — dacă  voiţi — purcede  dintr’un  orga- 
nism bolnav,  de  care  însă  bolnavul  nu-şi  dă 
seama  de  cât  foarte  vag. 

De  altfel  sunt  foarte  dese  cazurile  în  cari  omul 
se  simte  bine  ori  se  simte  rău,  — fără  să  poată 
localiza  în  care  parte  a corpului  său  rezidă  acest 
bine  sau  chiar  acest  rău.  Această  sensaţie  vagă 
despre  personalitatea  ta  trupească  s’a  convenit 
a se  numi  cenestezie.  „Ea  rezultă  din  excitaţiile 
periferice  multiple,  cari  ajung  la  centrul  nervos  şi 
pornesc  fie  din  viscere,  fie  din  muşchi,  fie  dela 
suprafaţa  corpului. 

„In  starea  normală  toate  aceste  sensaţii  sunt 
confuze...  Când  totul  este  în  bună  stare,  nu  ne 
simţim  organele... 

„Ne  este  destul  de  greu  să  spunem  cui  se  da- 
toreşte  sensaţia  înseş  a propriei  noastre  existenţe... 
Astfel  dacă  ne  încercăm  să  localizăm  eul  nostru 
în  cutare  sau  cutare  parte  a organizmului,  ajun- 
gem la  rezultate  absurde. 


1 Richet  (Ch.).  Dictionnaire  de  Physiologie.  Paris.  Alean 
1896.  pag.  544  - 5. 

Tot  ceea  ce  simţim  este  o sensaţie  generală 
de  bine  sau  rău,  care  provine  din  contopirea 
sensaţiilor  parţiale  pornite  din  corpul  nostru.  Pre- 
simţirea morţii  este  sugerată  de  starea  bolnavă 
a organismului,  despre  care  cineva  este  încre- 
dinţat prin  mijlocirea  cenesteziei.  Că  nu  poate 
localiza  răul,  — nu  trebue  să  ne  surprindă,  de 
oarece  am  văzut  că  aceasta  este  ceva  caracteris- 
tic cenesteziei.  Destul  că-1  simte  în  mod  vag  şi 
inevitabil. 

Astfel,  îmi  istorisea  cineva  cazul  unui  ţăran. 
Fără  a se  plânge  de  vre-un  anume  rău  organic, 
când  a plecat  de  acasă,  — ca  nici  odată  până 
atunci  — şi-a  sărutat  în  mod  solemn  copii  şi 
nevasta,  dându-i  în  acelaş  timp  poveţe  de  ce 
trebue  să  facă,  dacă  el  nu  se  va  mai  întoarce. 
Nevasta  întrebându-1  mirată  despre  această  îngri- 
jorare a lui,  dânsul  nu  i-a  spus  altceva  de  cât 
că : nu  se  ştie,  fiindcă  omul  are  viaţă  şi  moarte. 
— Şi  adevărul  e că  nu  s’a  mai  întors,  murind  subit 
pe  drum  de  ruptura  unui  anevrism. 

Totuş  chiar  cazurile  de  acest  fel  de  presimţire 
a morţii  tot  au  ceva  misterios  în  ele.  Căci,  de 
ce  nu  o au  toţi  ? — La  cei  cari  o au  ea  nu  se  poate 
atribui  numai  unei  simple  coincidenţe , căci  cazu- 
rile de  acest  fel  sunt  relativ  atât  de  numeroase  în 
cât  nu  pot  fi  trecute  toate  în  domeniul  întâmplării. 

Am  văzut  la  unii  că  presimţirea  morţii  este 
însoţită  de  halucinaţii  vizuale,  înfăţişind  rude  sau 
cunoscuţi  de-ai  lor  morţi,  cari  îi  îndeamnă  să 

plece  cu  ei.  La  alţii  aceste  halucinaţii  constau 
din  viziuni  îngrozitoare.  Aceste  fenomene  sufle- 
teşti nu  sunt  atât  de  misterioase  pe  cât  par.  Mai 
întâi  de  toate,  este  cunoscut  în  psihologie  că 
groaza  cauzează  halucinaţii  unor  persoane.  Ca 
exemplu  sunt  cazurile  ce  se  observă  des  la  ţară. 
Se  ştie  că  printre  ţărani  este  foarte  răspândită 
credinţa  că  dracul  se  arată  noaptea  sub  formă 
de  ţap  negru  sau  de  câine,  pe  la  răspântii  în 
deosebi.  Ei  bine,  mulţi  cari  au  călătorit  noaptea 
prin  locuri  singuratice  la  ţară,  spun  că  l-au  vă- 
zut, că  Ii  s’au  arătat.'  Frica  le-a  deşteptat  în  minte 
o halucinaţie  întemeiată  pe  o credinţă  greşită  a 
halucinantului. 

De  obiceiu,  bolnavii  cari  au  halucinaţii  de  na- 
tura celor  de  mai  sus,  sunt  oameni  cari  cred 
atât  în  Dumnezeu  cât  şi  în  nemurirea  sufletului. 
Când  li  se  ivesc,  judecata  lor  nu  Ie  opune  nici 
o rezistenţă.  Ceva  mai  mult,  inconscient  dânşii 
îşi  sugerează  şi  mai  mult  ideea  morţii  apropiate, 
care  de  altfel  se  şi  întâmplă. 

Terenul  este  preparat  destul  de  bine  pentru 
apariţia  lor.  Mai  întâi  este  răul  organic,  vag 
sau  definit,  apoi  este  credinţa  bolnavului  într’o 
viaţă  viitoare  şi  o lume  locuită  de  toţi  sfinţii, 
despre  cari  a auzit  vorbindu-i-se,  şi  de  toţi  mor- 
ţii pe  cari  i-a  cunoscut  sau  cu  cari  s’a  înrudit. 

O altă  particularitate  observată  la  mulţi  dintre 
cei  cari  se  află  pe  pragul  morţii  este  sensaţia  că 
sboară,  că  plutesc  în  aer.  Aceasta  se  explică  fi- 

ziologiceşte  destul  de  satisfăcător.  Această  sen- 
saţie  se  constată  atunci  când  bolnavul  pierde  no- 
ţiunea  de  contact,  din  cauza  dispariţiei  sensibilităţii 
tactile  dintr’o  parte  a corpului  său.  Fenomenul 
acesta  a fost  reprodus  şi  pe  cale  experimentală 
de  către  celebrul  psihiatru  Pierre  Janet. 

Producând  anestezia  tălpilor  picioarelor  la  unii 
bolnavi,  dânsul  a constatat  că  acelora  li  se  pă- 
reau că  plutesc  în  aer,  din  cauză  că  pierduseră 
noţiunea  de  contact  cu  pământul. 

In  rezumat,  presimţirea  morţii  prin  boală  este 
întrucâtva  sugerată  de  starea  anormală  a orga- 
nismului, despre  care  bolnavul  adesea  nu-şi  dă 
seama  pe  deplin.  In  acest  din  urmă  caz,  el  îi  a- 
tribue  o cauză  misterioasă,  de  oarece  adevărata 
cauză  îi  este  încă  ascunsă.  Din  subconştientul 
său  ţâşneşte  această  credinţă  în  sfârşitul  apropiat. 
Este  întocmai  ca  o concluzie  ale  cărei  permize 
nu  le  cunoaşte.  Acelea  sub  formă  de  rele  or- 
ganice evidente  se  ivesc  mai  târziu,  ca  să  con- 
firme concluzia  fatală,  care  le-a  precedat. 

Este  destul  de  cunoscut  acel  caz  celebru,  în 
care  o doamnă  fotografiindu-se,  a constatat  cu 
mirare  că  pe  obrajii  din  fotografie  au  apărut  u- 
nele  pete,  invizibile  pe  obrajii  săi.  Nu  mult  după 
aceasta,  ea  s’a  îmbolnăvit  de  vărsat,  iar  pe  faţă 
i-au  eşit  pete  întocmai  la  fel,  şi  ca  formă  şi  ca 
poziţie,  cu  cele  din  fotografie.  Explicaţia  este  că 
placa  fotografică  fiind  mai  sensibilă  decât  ochiuf 
omenesc,  le-a  reprodus  înainte  ca  ochiul  să  Ie 
poată  percepe. 

Cam  tot  astfel  şi  în  cazurile  de  cari  ne  ocu- 
păm. înainte  de  a vedea  moartea  cu  ochii,  unii  o 
simt  sau  o presimt.  La  început  nu  pot  localiza 
răul  care-i  minează ; însă  simt  că  acest  rău  le  va 
fi  fatal. 

Cu  totul  mai  greu  de  explicat  sunt  cazurile  din 
a doua  categorie,  adică  acelea  în  cari  cei  cari  se 
expun  unui  pericol,  presimt  că  au  să  moară 
şi  mor. 

întrucât  împrejurările  grave  în  cari  s’au  aflat, 
au  contribuit  să  Ie  sugereze  această  idee,  — nu 
ştim.  Dar  credem  că  şi  ele  au  avut  un  rol  oare- 
care.— Insă  cele  mai  misterioase  cazuri  sunt  cele 
din  a treia  categorie,  în  cari  cineva,  fără  a se 
afla  în  împrejurări  excepţionale,  îşi  presimte 
moartea. 

Unii  se  mărginesc  să  le  constate  pur  şi  simplu. 
Dânşii  spun  că  realizarea  unei  astfel  de  presimţiri 
se  datoreşte  numai  unor  simple  coincidenţe.  Ar 
fi  ceva  hazardat  să  le  negăm.  Ca  să  ne  îndoim, 
avem  dreptul.  Ca  să  le  credem,  ar  trebui  să  ad- 
mitem atunci  că  toată  viaţa  unui  om  este  pres- 
tabilită, cu  alte  cuvinte  că  sunt  determinate  dela 
început  toate  peripeţiile  ei.  Aceasta  ar  doborî  ade- 
vărul, socotit  aproape  drept  axiomă,  că  întâmplă- 
rile din  viaţa  unui  om  sunt  o rezultantă  a naturii 
lui  şi  a împrejurărilor  în  cari  se  găseşte.  In  cazul 
care  ne  preocupă,  ar  urma  că  atât  firea  omului  cât 
şi  împrejurările  nu  pot  schimba  nimic  din  ceeace 
i s’a  hotărât  de  mai  nainte.  De  către  cine  ? Sâ  fie 

oare  în  joc  o forţă  necunoscută,  ale  cărei  legi 
de  manifestare  ne  sunt  absolut  cu  totul  necu- 
noscute ? Faptul  n’ar  fi  tocmai  atât  de  surprinzător. 

Cunoştinţele  pe  cari  le  dobândim  prin  ajutorul 
simţurilor  sunt  relative,  foarte  relative.  Despre 
această  relativitate  a lor  ne  convingem  din  ce  în 
mai  mult.  Şi  este  stranie  nepotrivirea  dintre  im- 
presiile căpătate  prin  simţuri  şi  cunoştinţele  ob- 
ţinute prin  inteligenţă,  prin  raţiune,  cu  privire  la 
aceleaşi  fapte.  Nu  ne  putem  opri  cu  această  o- 
cazie  să  menţionăm  felul  în  care  acest  adevăr, 
devenit  aproape  banal,  a fost  evidenţiat  de  către 
Camiile  Flammarion. 

„En  analysant  Ies  temoignages  de  nos  sens, 
on  trouve  qu’ils  nous  trompeRtabsoIument.  Nous 
voyons  le  soleil,  Ies  etoiles  et  la  lune  tourner 
autour  de  nous:  C’est  faux.  Nous  sentons  Ia 
terre  immobile : c’est  faux.  Nous  voyons  le  so- 
leil  se  îever  au-dessus  de  l’horizon  : et  il  est  au- 
dessous.  Nous  touchons  des  corps  solides  : ils 
n’y  en  a pas.  Nous  entendons  de  sons  harmo- 
nieux:  l’air  ne  transporte  que  des  ondulations 
silencieuses  en  elles-meme.  Nous  admirons  Ies 
effets  de  la  lumiere  et  des  couleurs,  quifontvivre 
â nos  yeux  le  splendide  spectacle  de  la  nature : 
en  fait,  il  n’y  a ni  lumiere,  ni  couleurs,  mais  seu- 
lement  de  mouvements  etheres  obscurs  qui,  en 
frappant  notre  nerf  optique,  nous  donnent  Ies 
sensations  lumineuses.  Nous  nous  brulons  Ie  pied 
au  feu  : C’est  â notre  insu,  dans  notre  cerveau 

seulement  que  reside  Ia  sensation  de  labrulure... 
Nous  parlons  de  chaleur  et  de  froid : il  n’y  dans 
I’univers  ni  chaleur  ni  froid,  mais  seulement  du 
mouvement.  Ainsi  nos  sens  nous  trompent  sur 
Ia  realite.  Sensation  et  realite  sont  deux.“ 

Nu  văd  decât  un  singur  mijloc  de  cercetare, 
pentru  a se  constata  dacă  se  poate  în  adevăr  ca 
cineva  complect  sănătos  să-şi  presimtă  moartea 
cu  exactitate.  Aceasta  este  să  se  înregistreze 
declaraţiile  celor  cari  au  o asemenea  presimţire ; 
iar,  în  urmă,  toţi  aceştia  să  fie  supraveghiaţi, 
pentru  a se  vedea  dacă  presimţirile  lor  se 
realizează.  Şi  dacă  numărul  acestora  din  urmă 
covârşeşte  pe  cele  nerealizate,  atunci  incontestabil 
că  exactitatea  acestui  ciudat  fenomen  psihologic 
n’ar  mai  putea  fi  contestată.  Cât  despre  explicarea, 
lui,  cine  ştie  dacă  s’ar  putea  afla  vre-odată  ? 
De  altfel,  aceasta  n’ar  fi  singura  enigmă. 

Trăim  înconjuraţi  de  mistere  şi  murim  fără  a 
ne  fi  putut  satisface  dorinţa  de  a cunoaşte  ade- 
vărul nici  măcar  pe  jumătate.  Luăm  multe  iluzii 
dreapt  realităţi ; iar  din  realitate  cunoaştem  mai. 
mult  părţile  ei  triste. 


FRICA  DE  MOARTE 


Afară  de  regretul  ce  simte  omul,  când  moare 
cineva  pe  care  l-a  iubit,  — un  alt  sentiment  ce-i 
sdruncină  adânc  sufletul  este  frica,  iar  la  unii 
chiar  groaza.  Moartea  aproapelui  este  pentru 
dânsul  ca  o prevestire  de  ceea  ce  l aşteaptă. 

Acest  sentiment  al  fricei  de  moarte  îl  vedem 
întipărit  chiar  pe  fizionomia  multora  dintre  aceia, 
cari  n’au  avut  nici  o legătură  de  iubire  cu  mor- 
tul. Este  destul  ca  dânşii  să  vadă  un  cadavru, 
pentru  ca  un  fior  de  groază  să  le  treacă  prin 
corp. 

Din  atitudinea  liniştită  şi  respectoasă  a celoj 
ce  înconjoară  pe  un  mort,  întins  pe  catafalc  sau 
aşezat  deasupra  groapei,  gata  să-l  înghită,  — 
se  observă  că  dânşii  în  acele  momente  suni* 
adânc  impresionaţi  şi  pătrunşi  de  tristul  adevăr, 
că  deasup  ra  lor  a tuturor  planează  „geniu 
morţii". 


I. 


Sunt  unele  stări  sufleteşti  a căror  existenţă  nu 
^’a  putut  constată  decât  la  oameni.  Frica  de 
moarte  nu  face  parte  dintre  acelea;  ea  s’a  ob- 
servat şi  la  unele  animale,  adică  ş’a  constatat 
că  ele  caută  să  o evite  ori  se  îngrozesc  Ia  ve- 
derea cadavrului  vre-unui  semen  de -al  lor. 

Cu  toate  numeroasele  cercetări,  cari  s’au  făcut 
până  acum,  — psihologia  animalelor  a progresat 
foarte  puţin.  Este  de  prisos  să  mai  dovedim  că 
pricina  stă  în  neputinţa  lor  de  a exprimă  prin 
graiu  ceeace  Ii  se  petrece  în  suflet. 

După  cât  ştim,  constatările  la  cari  s’a  ajuns 
până  în  timpul  de  faţă  sunt,  că  ceeace  le  lipseşte 
tuturor  animalelor,  este  puterea  de  abstracţie.  Ele 
iubesc,  dar  nu  ştiu  ce  este  iubirea;  ele  urăsc, 
însă  nu  ştiu  ce  este  ura;  ele  mor,  fără  să  ştie 
ce  este  moartea.  Nu  e vorbă,  ce  este  moartea 
nici  noi  nu  prea  ştim ; însă,  în  orice  caz,  ne  dăm 
socoteala  pentru  ce  ne  este  frică  de  ea,  adică 
avem  facultatea  de  a ne  analiză  acest  sentiment 
şi  a ni-1  explică. 

S’a  constatat  că  animalele  fac  deosebire  între 
fiinţele  vii  şi  cele  moarte.  De  altfel,  unele  se 
nutresc  numai  cu  fiinţe  vii.  Unele  insecte  şi  alte 
animale  mai  mari,  când  sunt  ameninţate  să  fie 
atacate  de  altele  duşmane,  iau  atitudinea  unor 
cadavre.  In  termeni  populari  se  spune  că  „se 

fac  moarte".  Nu  putem  şti  dacă  această  atitudine 
a lor  este  sau  nu  reflectată,  căci  nu  ştim  dacă 
animalele  au  ori  nu  însuşirea  de  a reflectă. 
Fapt  este  că  această  simulare,  instictivă  sau  re- 
flectată, a morţii  le  serveşte  în  lupta  pentru 
existenţă. 

In  cazuri  de  asemenea  natură,  sunt  două  even- 
tualităţi : sau  animalele  duşmane  nu  le  observă, 
ştiut  fiind  că  ceeace  nu  se  mişcă  este  mai  greu 
de  observat;  sau,  dacă  ele  se  nutresc  numai  cu 
fiinţe  vii,  crezându-le  pe  acelea  moarte,  nu  se 
mai  ocupă  de  ele. 

Unii  au  obiectat  că  nemişcarea  în  care  cad 
unele  animale,  când  sunt  ameninţate  de  pericol, 
provine  dintr’o  paralizie  trecătoare,  cauzată  de 
frică. 

Dar  întrucât  acest  ciudat  fenomen  le  serveşte 
pentru  a-şi  salva  existenţa,  este  mai  admisibil 
că  nu  e,  pur  şi  simplu,  mecanic. 

Nu  ştim  cum  este  înţeleasă  moartea  de  către 
animale,  dar  este  cert  că  ele  îşi  dau  seama  de 
pericol.  Sunt  numeroase  dovezi  despre  aceasta. 
Mai  întâiu,  în  ceeace  priveşte  viaţa  lor,  sunt 
mijloacele  ingenioase  de  cari  se  slujesc  unele 
dintre  dânsele,  pentru  a se  apăra  sau  a-1  evita. 
Insă,  ceva  mai  mult,  dânsele  înţeleg  şi  pericolul 
ce  ameninţă  pe  altele — sau  chiar  pe  om — şi  sar 
să  le  scape.  Am  citit  anii  trecuţi  despre  un  câine, 
care  a scăpat  dela  moarte  vre-o  câteva  zecimi 
de  oameni,  cari  erau  să  se  înnece.  Pentru  aceste 

fapte,  i s’a  ridicat  un  monument  într’un  cimitir 
de  câini,  unde  a fost  îngropat.  Tot  astfel,  câi- 
nele Barry,  citat  de  Brehm  *,  a desnămeţit  40  de 
persoane  în  munţii  Alpi,  smulgându-le  din  ghia- 
rele  morţii. 

Un  fapt  ciudat  de  scăpare  din  pericol  s’a 
petrecut  la  noi  în  anul  1909.  Un  ziar  îl  relatează 
în  felul  următor: 

Călăraşi.  — Curioasa  scăpare  dela  moarte  a unui 
soldat.— Se  face  mare  haz  în  oraş  de  o tragi-comedie, 
ce  s’a  întâmplat  eri  şi  care  ar  fi  costat  viaţa  unui  om. 

Soldatul  Pele-Ilie,  dela  pichetul  de  grăniceri  Chiciu  din 
faţa  Silistrei  (Bulgaria),  s’a  dus  eri  să  adape  la  Dunăre 
măgarul  cu  care  îşi  căra  provizii  din  oraş. 

Din  cauza  viscolului,  zăpada  astupase  toate  copcile 
făcute  în  ghiaţă,  aşa  că  la  un  moment  dat  bietul  soldat 
a căzut  în  apă  până  la  gât,  ţinându-se  cu  mâinile  de 
ghiaţă.  Desigur  că  curentul  l-ar  fi  băgat  sub  ghiaţă,  dacă 
în  acel  moment  nu-i  venea  într’ajutor...  măgarul,  care  a 
început  să  zbiere  aşa  de  tare  în  cât  l-au  auzit  soldaţii 
dela  pichet.  Aceştia  crezând  că  măgarul  zbiară  din  cauza 
vre-unui  lup,  au  dat  fuga  într’acolo,  salvând  astfel  pe 
camaradul  lor,  care  nu  s’a  ales  decât  cu  spaima  şi  cu  o 
baie  rece.1 2 

Se  ştie  că  sunt  câini  dresaţi  anume,  ca  să 
scoată  din  apă  pe  oamenii  periclitaţi  să  se  înnece, 
sau  din  zăpadă  pe  cei  înnămeţiţi. 

Teama  de  pericol  se  observă  şi  Ia  foarte  multe 


1 La  vie  des  animaux,  Edition  franşaise  par  Z.  Gerbe. 
Paris.  Bailliere  Voi.  I pag.  406. 

2 „ Universul “ 9 Febr.  1909. 

animale,  cari  sunt  duse  la  tăiere.  Cu  cât  se 
apropie  de  abator,  cu  atât  se  îngrozesc  mai  mult. 

Unele  animale  sunt  cuprinse  de  tristeţe  ames- 
tecată cu  groază,  când  văd  cadavrul  unui  semen 
al  lor.  Două  cazuri  de  acest  fel  citează  doctorul 
anson , într’un  articol  din  revista  „Umschau",  5 
Martie  1910,  în  care  se  ocupă  de  acest  subiect. 
Dânsul  a văzut  cum  un  cal  dela  o birje,  când 
s’a  apropiat  pe  neaşteptate  de  cadavrul  altui  cal, 
„şi-a  ridicat  cu  putere  urechile  în  sus  şi,  de  mai 
multe  ori  consecutiv,  şi-a  retras  cu  putere  capul 
înapoi“. 

AI  caz.  La  vânătoare,  a împuşcat  un  cerb,  care 
a căzut  mort.  Alt  cerb  mai  tânăr,  care  păştea  în 
apropiere,  când  l-a  văzut  căzând,  s’a  apropiat, 
l-a  mirosit  şi  apoi  deodată  s’a  dat  în  lături  cu 
groază. 

Intre  sute  şi  mii,  o dovadă  că  animalele  deo- 
sibesc  fiinţele  moarte  de  cele  vii,  este  următorul 
caz,  povestit  de  un  cunoscător  de  aproape  al 
faptului.  Este  vorba  de  Leandru,  câinele  răposa- 
tului Grigore  Ventura.  El  s’a  petrecut  în  Iulie  1909. 

In  adevăr,  se  spune  că  în  clipa  în  care  Ventura  a 
închis  ochii  pentru  totdeauna,  s’a  petrecut  între  câine  şi 
fostul  lui  stăpân  o dramă  zguduitoare. 

Leandru  par’că  presimţea  că  bătrânul  lui  prieten  e în 
agonie.  La  respiraţia  greoaie  dar  slabă  a muribundului, 
el  răspundea  printr’o  enervare  vădită.  Se  plimba  de  colo 
până  colo  prin  odaie,  pufnea  pe  nări,  se  uita  dureros. 
După  ce  Ventura  a murit,  Leandru,  văzându-şi  stăpânul 
în  nemişcare,  s’a  ridicat  cu  labele  dinainte  pe  pat.  Nimic 

nu  mai  mişca.  Atunci  a înţeles  totul.  S’a  suit  în  pat  şi  a 
Început  să  lingă  faţa  şi  mâinile  stăpânului  său.  O rudă 
care  se  afla  la  căpătâiul  mortului,  l-a  dat  jos  din  pat. 

Atunci  el  a început  să  urle  sfâşietor  şi  să  zgârie  cu 
disperare  marginea  patului  cu  labele  dinainte.  Şi  era  atâta 
furie  în  mişcările  lui,  atâta  disperare  în  plânsul  şi  du- 
rerea lui!1 

Ce  concluzii  putem  trage  din  toate  acestea? 
Mai  întâi,  că  animalele  deosibesc  fiinţele  moarte 
de  cele  vii  şi,  al  doilea,  că  ele  îşi  dau  seama, 
când  viaţa  le  este  ameninţată. 

Insă,  după  cum  am  spus,  nu  putem  şti  ce  se 
petrece  în  sufletul  lor  şi  anume  cum  înţeleg  ele 
moartea.  Constatăm  la  unele  dintre  dânsele  frica 
de  moarte,  dar  nu  ştim  dacă  este  reflectată  sau 
numai,  pur  şi  simplu,  instictivă.  Că  nu  vom  şti 
niciodată,  nu  putem  afirma.  Ar  fi  cea  mai  mare 
imprudenţă  să  anticipăm  asupra  viitorului. 

II 

Că  majorităţii  oamenilor  îi  este  frică  de  moarte, 
—aceasta  este  o banalitate.  De  ce  acestă  frică?  Ea 
poate  avea  o cauză  sau  mai  multe. 

Unii,  şi  poate  că  cei  mai  mulţi,  se  tem  de 
moarte,  fiindcă  ea  îi  privează  de  tote  plăcerile 
ce  li  le  oferă  viaţa.  Ceva  mai  mult,  se  poate  ca 
viaţa  să  le  fie  presărată  cu  multe  amărăciuni, 
lotuş  puţinele  plăceri  pe  cari  le  gustă,  îi  ţin 


1 Ziarul  „Viitorul11.  13  Iulie  1909. 

înlănţuiţi.  Astfel  a fost,  de  exemplu,  duiosul 
Traian  Demetrescu. 1 Deşi  în  luptă  aproape  con- 
tinuă cu  lipsurile  şi  cu  o crudă  boală,  care-1 
mina  încetul  cu  încetul,  cu  toate  acestea  dânsul 
era  foarte  setos  de  viaţă.  Apropierea  morţii  îl 
îngheţa  de  groază. 

„Ah ! — esclamă  dânsul  — e greu  să  trăeşti, 
dar  e şi  mai  greu  să  mori !...“ 

„Pentru  mine,  viaţa  e totdeauna  nouă  şi  plină 
de  surprinderi. “ 

„Viaţa  e un  spectacol  variabil,  toate  scenele 
ei  mă  interesează,  dela  cele  mai  neînsemnate 
până  la  cele  mai  măreţe.  E o tragi-comedie,  care 
mă  face  veşnic  curios.  — Oare  curiozitatea  de  a 
trăi  nu  este  una  dintre  cele  mai  mari  plăceri 
pentru  naturile  alese?" 

Pentru  unii  oameni,  — spune  dânsul  — „viaţa 
nu  este  un  accident  între  două  neante",  iar  „far- 
mecul de  a muri",  de  care  a fost  însetat  neferi- 
citul Leopardi,  îi  va  înfiora  ca  un  vânt  rece  de 
cimitir.  In  viaţă  sunt  culori,  armonii,  .parfumuri, 
mişcări,  vibraţii;  în  moarte:  linişte,  frig  şi  întu- 
neric etern." 

Neapărat  că  numai  pe  naturile  de  elită  le  far- 
mecă atât  de  mult  asemenea  plăceri ; cât  pentru 
ceilalţi,  sunt  plăceri  de  un  ordin  cu  mult  mai 
inferior  şi  deci  mai  numeroase.  De  aceea,  pentru 
dânşii  groaza  de  moarte  este  şi  mai  mare. 

1 Zaharia  (N.).  — Traian  Demetrescu.  Buc.  1910. 

Altă  cauză  a fricii  de  moarte  este  misterul  în 
care  este  învăluită.  Nimeni  nu  poate  dovedi  în 
mod  absolut  ce  este  moartea.  In  privinţa  ei  sunt 
felurite  convingeri,  cari  prin  faptul  că  sunt  felurite, 
dovedesc  că  nu  se  ştie  cu  certitudine  adevărul. 

Observând  mentalitatea  oamenilor  din  feluritele 
categorii  sociale,  constatăm  că  cu  cât  ei  sunt 
mai  mărginiji  Ia  minte  şi  mai  inculţi,  cu  atât  sunt 
mai  puţin  curioşi  să  afle  lucruri  noi.  Pe  dânşii 
necunoscutul  nu-i  atrage  ; mai  mult,  îi  îngrozeşte. 
Aşa  se  explică  de  ce  groaza  de  moarte  este  cu 
mult  mai  accentuată  la  oamenii  de  rând,  decât 
la  cei  superiori.  Căci,  poate  fi  necunoscut  mai 
mare  decât  moartea  ? 

Socrate  nu  ştia  ce  este  moartea,  dar  susţinea 
că  nu  poate  fi  decât  una  din  două  şi  anume : 
Sau  este  încetarea  oricărei  existenţe  sau  este  tre- 
cerea la  o nouă  viaţă,  în  care  ne  vom  întâlni  cu 
persoane,  cari  au  murit  înaintea  noastră.  De 
aceea  — spunea  dânsul  judecătorilor  săi — n’am 
de  ce  să  mă  tem.  Căci,  dacă  este  încetarea  ori 
cărei  existenţe,  atunci  ea  este  de  o mie  de  ori 
mai  preferabilă  existenţei  pământeşti;  iar  dacă 
este  trecerea  la  o nouă  viaţă,  atunci  voi  avea 
incomparabila  feric  re  să  mă  întâlnesc  cu  Orfeu, 
Museu,  Hesiod,  Homer  şi  alţi  luceferi  ai  gândirii. 

Aceasta  I-a  făcut  să  privească  moartea  în  faţă 
şi  chiar  s’o  prefere  vieţei. 

Dovada  că  moartea  este  mai  uşor  de  îndurat, 
când  nu  se  înfăţişează  ca  ceva  misterios,  o avem 


134 


în  curajul  cu  care  o înfruntau  apostolii  fervenţi 
ai  creştinismului.  Siguranţa  în  viaţa  viitoare  Ie 
înlătura  orice  temere  de  moarte. 

Ceeace  îi  îngrozeşte  pe  unii,  este  teama  că 
moartea  s’ar  putea  să  fie  trecerea  la  o viaţă  şi 
mai  rea  decât  cea  pământească.  Această  temere 
a fost  formulată  în  mod  neperitor  de  către 
Shakespeare  în  celebrul  monolog  al  lui  Hamlet. 

„A  muri,  — a dormi.  A dormi  ? A visa  poate. 
Ah!  da,  aceasta  este  întrebarea.  Căci,  după  ce 
vom  scăpa  de  chinurile  vieţei  muritoare,  cine 
ştie  ce  vise  ne-ar  turbura  nesfârşitul  somn  ai' 
morţii?  Aceasta  ne  dă  de  gândit  Aceasta  e ne- 
domirirea,  care  face  pe  nenorocit  să-şi  târască 
îndelung  o viaţă  de  mizerii.  Căci,  cine  ar  primi 
să  sufere  loviturile  şi  dispreţul  lumii,  nedreptăţile 
asupritorului,  insultele  îngâmfatului,  chinurile  dra- 
gostei dispreţuite,  trăgănările  îndelungate  ale  legii* 
trufia  parveniţilor,  înjositoarele  umilinţe  pe  cari 
meritul  îndelung  răbdător  le  sufere  din  partea 
celor  nevrednici,  — când  cu  o singură  lovitură  de 
pumnal  ar  putea  să-şi  procure  veşnicul  repaos? 
Cine  ar  voi  să  geamă  şi  să  asude  sub  povara 
unei  vieţe  istovitoare,  dacă  nu  l-ar  stăpâni  te- 
merea de  cele  ce  poate  câ  urmează  şi  după 
moarte...  această  ţară  necunoscută,  din  care  nici. 
un  călător  nu  se  mai  întoarce?  Aceasta  ne  în- 
cremeneşte voinţa  şi  ne  hotărăşte  să  preferăm, 
relele  pe  cari  le  simţim,  în  locul  acelora  pe  cari 
nu  le  cunoaştem.  Şi  astfel  conştiinţa  ne  face  îaşi> 

astfel  flacăra  celei  mai  nesdruncinate  hotărâri 
slăbeşte  şi  se  stinge  în  faţa  luminii  spălăcite  a 
acestui  gând.  întreprinderi  vaste,  puse  la  cale  cu 
cea  mai  mare  energie  şi  îndrăzneală,  rămân  pe 
loc  înaintea  acestei  temeri  şi  se  pierd  în  neantul 
închipuirii."1 

Dintre  toţi,  cea  mai  mare  groază  de  moarte  o 
simt  aceia,  cari  ştiu  că  prin  ea  pierd  plăcerile 
ce  le  oferă  viaţa;  iar,  pe  de  alţă  parte,  nu  ştiu 
ce-i  aşteaptă  după  moarte.  Pierderea  bunurilor 
vieţei  şi  temerea  de  necunoscut , amândouă  aceste 
cauze  întrunite  fac  pe  mulţi  să  se  cutremure  la 
ideea  morţii. 

Sunt  însă  şi  alţii,  caii,  deşi  sătui  de  viaţă, 
deşi  convinşi  că  prin  moarte  totul  se  sfârşeşte, 
cu  toate  acestea  tot  se  simt  înfricoşaţi  la  apro- 
pierea momentului  fatal.  Ca  să  credem  că  au 
frică  de  moarte,  — aceasta  ar  fi  o greşală,  de 
oarece  dânşii  ştiu  — sau  cred  — că  moartea  este 
nimicirea  oricărei  simţiri.  Ceea  ce-i  îngrozeşte 
este  frica  de  moarte , frica  de  trecerea  dela  viaţă 
la  moarte.  Şi  este  destul  să  fim  de  faţă  la  unele 
agonu  înfiorătoare,  pentru  ca  să  le  dăm  dreptate. 

Este  adevărat  că,  în  cele  mai  multe  cazuri,  cu 
cât  omul  se  apropie  de  sfârşit,  cu  atât  conştiinţa 
i se  întunecă ; aşa  încât,  atunci  când  intră  în 
agonie,  nu-şi  mai  dă  seama  de  nimic.  Din 
nenorocire,  nu  sunt  toate  cazurile  as’tfel. 

1 N.  Zaharia,  Psihologia  lui  Hamlet  (in  „Cugetători  şi 
Literaţi  străini."  Buc.  1913.) 

Am  cunoscut  pe  un  bătrân,  care  veşnic  îşi 
exprima  dorinţa  să  moară.  S’a  îmbolnăvit  de 
pneumonie  şi,  din  cauză  că  cei  din  jurul  său  îi 
prevedeau  apropierea  sfârşitului,  au  chemat  un 
preot  să-l  împărtăşească.  Ei  bine,  când  dânsul  a 
văzut  aceasta  şi  a înţeles  că  moartea  este  aproape, 
picături  mari  de  lacrimi  au  început  să-i  curgă  pe 
obrajii  săi  scofâlciţi.  Dorinţa  de  a muri  îi  pierise^ 
Nu  şi-a  perdut  conştiinţa ; căci,  cu  20  de  minute 
înainte  de  a muri,  la  întrebarea  doctorului  dacă  vrea 
' să  bea  apă,  dânsul  a făcut  un  semn  negativ  din 
cap.  Apoi  respiraţia  i-a  devenit  treptat-treptat 
mai  rară  şi  mai  sacadată,  până  când  în  cele  din 
urmă  a încetat.  In  acel  moment  am  observat  o 
ciudată  transformare  în  luminile  ochilor  săi : de- 
veniseră cu  totul  sticloşi. 

Iată  un  caz  în  care  bolnavul  îşi  dădea  seama 
cum  viaţa  îl  părăseşte  încetul  cu  încetul.  Ce 
gânduri  i se  vor  fi  perindat  prin  mine,  — nu 
putem  şti.  Destul  că  nu-şi  pierduse  complect 
simţul  realităţii. 

Se  poate  ca  setea  de  viaţă  şi  frica  de  moarte 
să  fie  adânc  înrădăcinate  în  sufletul  unui  om  şi 
totuş,  dacă  se  află  în  împrejurări  extraordinare, 
să  se  ridice  mai  presus  de  ele.  Cazuri  de  acest 
fel  se  observă  în  războaie.  Luptătorii  sunt  de 
regulă  oameni  în  floarea  vârstei,  când  viaţa  le 
promite  cele  mai  multe  plăceri,  şi  cu  toate  a- 
cestea  înaintează  cu  pieptul  deschis  în  faţa  morţii. 

Ceeace  le  insuflă  curaj,  se  datoreşte  mai  tot- 
deauna unei  beţii,  care-i  cuprinde  când  se  află 
dinaintea  duşmanului.  Ei  văd  foarte  bine  că  sunt 
în  mare  pericol,  ştiu  însă  că  este  inevitabil.  Dacă 
ar  avea  vreme  să  reflecteze,  atunci  s’ar  îngrozi. 
Din  norocire  pentru  ei,  acest  timp  le  lipseşte 
şi  nu  se  mai  gândesc  la  altceva  decât  să  omoare, 
pentru  ca  să  nu  fie  omorâţi ; iar  aceia  cari  au 
sentimentul  demnităţii  foarte  desvoltat,  chiar  dacă 
ştiu  că  inevitabila  moaite  îi  aşteaptă,  caută  să-şi 
dea  viaţa  cât  se  poate  mai  scump. 

Cu  cât  omul  reflectează  mai  mult  asupra  morţii, 
cu  atât  se  îngrozeşte  mai  mult.  — Sunt  cazuri  în 
cari  oameni,  cari  nu  ştiau  să  înnoate,  au  sărit 
să  scape  pe  alţii  gata  să  se  înece,  şi  s’au  înecat 
şi  ei.  Pericolul  iminent  în  care  vedeau  pe  fiinţa 
iubită,  le-a  ridicat  putinţa  de  a mai  reflecta 
asupra  soartei  lor  şi  s’au  expus  orbeşte  la  o 
moarte  sigură. 

Multe  fapte 'din  devotament  sunt  datorite  acestei 
lipse  de  reflecţie  a persoanei,  care  se  devotează. 

Alte  cauze  cari  contribuesc  la  micşorarea  sau 
chiar  la  nimicirea  fricei  de  moarte,  sunt  nenoro- 
cirile imense,  cari  pricinuesc  acea  durere  sufle- 
tească intensă,  numită  dezolare.  In  acest  paroxism 
al  suferinţei,  omul  este  ajuns  în  aşa  stare,  în  cât 
preferă  orice  numai  şi  numai  să  iasă  din  ea.  Se 
poate  foarte  bine  ca  pentru  dânsul  moartea  să 
fie  un  mare  mister,  dar  îl  preferă  stării  intole- 
rabile în  care  se  găseşte. 

Socotind  numărul  mereu  crescând  al  sinuci- 
derilor şi  înlăturând  pe  acelea  provenite  din  cauza 
nebuniei  sau  alcoolismului,  observăm  că  acei 
cari  se  despart  mai  uşor  de  viaţă  sunt  cu  mult 
mai  numeroşi  decât  în  trecut.  Aceasta  denotă  că 
frica  de  moarte  nu  mai  este  atât  de  mare. 

Ceeace  a contribuit  la  micşorarea  ei,  sunt  pro- 
gresele ştiinţei  pozitive,  care  a desbrăcat  moartea 
de  o parte  din  misterul  în  care  era  învă- 
luită — şi  slăbirea  sentimentului  religios,  deci 
înlăturarea  credinţei  într’o  viaţă  viitoare.  Când 
crezi  că  moartea  este  sfârşitul  tuturor,  o priveşti 
mai  mult  ca  o salvatoare  de  cât  ca  cevâ  grozav. 
Şi  cu  toate  acestea,  în  momentul  când  eşti  gata 
să  sfârşeşti  cu  toate,  corpul  tot  ţi  se  cutremură. 
Unii  socotesc  această  groază  trupească,  dacă  s’ar 
putea  numi  astfel,  ca  o protestare  a organismului 
în  potriva  distrugerii,  care-1  ameninţă. 

Deşi  fiecare  om,  ştie  că  este  muritor,  cu  toate 
acestea  viaţa  lui  zilnică  nu  este  de  loc  turburată 
de  frica  morţii.  Oricât  de  bătrân  ar  fi,  dacă  este 
sănătos,  nu  se  va  culca  seara  cu  gândul  posibi- 
lităţii de  a nu  se  mai  deştepta.  Omul,  prin  in- 
stinct sau  prin  obişnuinţă,  este  veşnic  trăitor. 
Cevâ  mai  mult.  Continua  frică  de  moarte  este 
socotită  mai  mult  ca  o boală,  cunoscută  sub 
numele  de  tanatofobie.  Şi  cu  toate  acestea,  frica 
aceasta  de  eternul  sfârşit  ar  fi  cât  se  poate  de 
îndreptăţită.  Pericolele  ne  ameninţă  la  fie  cari 
pas  şi  în  fie  care  ceas.  Când  citeşti  un  tratat  de 

patologie  şi  vezi  sutele  şi  miile  de  boale,  carr 
ar  putea  pricinui  moartea  cuiva,  rămâi  uimit  cum 
unii  oameni  ajung  până  la  vârsta  de  70—80  de 
ani.  Dacă  mai  adaogi  accidentele  din  afară,  la 
care  este  expusă  viaţa,  vezi  cât  de  îndreptăţită 
este  această  uimire. 

Nu  tot  astfel  este  cu  frica  de  suferinţă.  Aceasta 
ne  stăpâneşte  în  fiecare  clipă  şi  ne  face  să  luptăm 
pentru  a o evita.  Ea  poate  fi  socotită  ca  un  ade- 
vărat factor  de  progres,  fiindcă  ei  se  datoresc 
străduinţele  nenumărate  ale  mult  încercatei  ome- 
niri. Căci,  la  urma  urmei,  la  aceasta  se  reduce 
toată  viaţa  omenească,  adică  la  lupta  pentru  a 
obţine  cât  mai  multe  plăceri  şi  a evita  sau  a 
îndulci  cât  mai  multe  dureri. 

Cât  pentru  ideea  morţii,  poate  că  ar  fi  chiar 
un  bine  ca  ea  să  stăpânească  des  pe  unii  oa- 
oameni ; căci  le-ar  mai  tempera  pofta  nesecată 
de  bogăţii  colosale  şi  le-ar  potoli  goana  nebună 
după  plăceri  mistuitoare  de  viaţă.  In  acest  cas, 
omul  ar  fi  mai  puţin  crud  şi  rapace  cu  semenii 
săi  trupeşti  şi  mai  circumspect  în  acelaş  timp. 

Această  idee  a sfârşitului  neînlâturabil,  dacă 
l-ar  preocupa  mai  ales,  l-ar  face  poate  să  ducă 
un  fel  de  viaţă  mai  curată,  mai  demnă  şi  mai 
prudentă. 

Din  nenorocire,  cu  totul  altfel  se  petrec  lucru- 
rile în  realitate. 

îmboldiţi  par’că  de  o putere  necunoscută,  oa- 
menii luptă  fără  încetare,  pentru  satisfacerea  unor 


140 


dorinţe  zadarnice  şi,  prin  felul  lor  conştient  sau 
inconştient  de  a se  purta,  dânşii  lucrează  la 
grabnica  lor  distrugere. 

Raţiunea  este  aceea  care-i  călăuzeşte  mai  puţin 
în  viaţă ; frica  de  moarte  rareori  le  chinueşte 
sufletul  cât  timp  sunt  sănătoşi,  şi  tocmai  când 
se  află  în  pragul  morţii,  dânşii  se  desmeticesc 
şi  văd  că  ar  fi  trebuit  să  trăiască  altfel  de  viaţă 
de  cât  aceea  pe  care  au  trăit-o. 

Târzie  constatare!... 

